ކޮވިޑް-19 ގެ ކޭސްތައް އިތުރުވަމުން ދިޔުމާއެކުވެސް ކެމްޕެއިނުގެ...\nއެމެރިކާގެ ރިޔާސީ އިންތިޚާބު\nކޮވިޑް-19 ގެ ކޭސްތައް އިތުރުވަމުން ދިޔުމާއެކުވެސް ކެމްޕެއިނުގެ ބޮޑެތި ހަރަކާތްތަކާއެކު ޓްރަމްޕް ކުރިއަށް\nއިންތިޚާބު އޮޅުވާލާނެ ކަމަށް ދައްކަވާ ވާހަކަތައް އެންމެ ފަހުން ބޭއްވި ރެލީގައިވެސް ޓްރަމްޕް ވަނީ ތަކުރާރު ކުރައްވާފައި\nނެގެމުންދާ ޕޯލްތަކުން ދައްކާގޮތުގައި ވައިރަސް ފެތުރުން ކޮންޓްރޯލް ކުރެވޭނެ ކަމަށް ގިނަ ބަޔަކު ގަބޫލުކުރަނީ ޓްރަމްޕަށްވުރެ ބޮޑަށް ބައިޑަންއަށް\n29 އޮކްޓޯބަރ 2020 | ބުރާސްފަތި 14:08\nޓްރަމްޕްގެ ކެމްޕެއިން ބެނާއެއް ކައިރިން މީހަކު މާސްކު އަޅައިގެން ދަނީ\nއެމެރިކާގެ ރިޔާސީ އިންތިޚާބު ބޭއްވުމުގެ ވަގުތު ކުޑަތަންވަމުން އަންނައިރު، އެގައުމުގެ ރައީސް އަދި ރިޕަބްލިކަން ކެންޑިޑޭޓުގެ ގޮތުގައި އިންތިޚާބުގައި ވާދަކުރައްވާ ޑޮނަލްޑް ޓްރަމްޕް ގެންދަަވަނީ ގިނަ ބަޔަކާ ބައްދަލުކުރައްވައި ކެމްޕެއިނުގެ ގިނަ ހަރަކާތްތަކެއް ކުރިއަށް ގެންދަވަމުންނެވެ.\nނޮވެމްބަރ މަހުގެ ތިންވަނަ ދުވަހު ރިޔާސީ އިންތިޚާބު އޮންނައިރު، އެމެރިކާ އަކީ މިވަގުތު ދުނިޔޭގައި ހަލުވިމިނެއްގައި ފެތުރެމުންދާ ކޮވިޑް-19 ގެ ހާލަތުވެސް އެންމެ ގޯސް ގައުމެވެ. ވައިރަސް ފެތުރުން ކޮންޓްރޯލް ކުރުމަށް ޓްރަމްޕް ނާކާމިޔާބުވެވަޑައިގަންނަވާފައިވާއިރު، އެމެރިކާގައި ވަނީ ކޮވިޑް-19 ޖެހޭ މީހުންގެ އަދަދުތައް އަނެއްކާވެސް އިތުރުވާން ފަށާފައެވެ.\nއެހެންނަމަވެސް ޓްރަމްޕް ގެންދަވަނީ މިކަމަށް ބެއްލެވުމެއްނެތި ކެމްޕެއިނުގެ ބޮޑެތި ހަރަކާތްތައް ކުރިޔަށް ގެންދަވަމުންނެވެ. އެއާއެކު ރައްޔިތުންގެ ސިއްހަތަށްވުރެ ޓްރަމްޕަށް އިންތިޚާބު މުހިންމު ކަމަށް ބުނެ ގިނަ ބަޔަކު އަންނަނީ ޓްރަމްޕަށް ފާޑުކިޔަމުންނެވެ. އެމެރިކާގައި މިހާތަނަށް އައިއިރު ކޮވިޑް-19 ޖެހިގެން 227،000ށް ވުރެ ގިނަ މީހުން ވަނީ މަރުވެފައެވެ. އެތައް މިލިޔަން ބައެއްގެ ވަޒީފާ ވަނީ ގެއްލިފައެވެ.\nކޮވިޑް-19 ފެތުރުން ކޮންޓްރޯލް ކުރުމަށް ޓްރަމްޕް ނުކުޅެދިފައިވުމަކީ ކުރިއަށް އޮތް އިންތިޚާބު ޓްރަމްޕަށް ނާކާމިޔާބުވެއްޖެނަމަ، އެކަމުގެ އެންމެ ބޮޑު ސަބަބަށް ވާނެ ކަމަށް ވަނީ ބެލެވިފައެވެ. މިހާރުވެސް އެމެރިކާގެ އެތެރޭގައި ނެގެމުންދާ ޕޯލްތަކުގައި ޓްރަމްޕާ ދެން ވާދަކުރައްވާ ޑިމޮކްރަޓިކް ކެންޑިޑޭޓް ޖޯ ބައިޑަން އުޅުއްވަނީ ކުރީގައެވެ. ޕޯލްތަކުގެ ނަތީޖާ މިގޮތަށް ދައްކާ މައިގަނޑު ސަބަބެއްގެ ގޮތުގައި ބެލެވެނީވެސް ކޮވިޑް-19 ފެތުރުމަށް ޓްރަމްޕް ގެންގުޅުއްވާ ސިޔާސަތުތަކެވެ.\nއިންތިޚާބުގެ ނަތީޖާ ނެރުމަށް އެންމެ ބޮޑު ދައުރެއް އަދާކުރާނީވެސް ކޮވިޑް-19 ގެ ހާލަތު އެންމެ ގޯސް ސަރަހައްދުތަކުގައެވެ. ރިޕޯޓުތައް ބުނާގޮތުގައި އެސަރަހައްދުތަކުގައި ދެ ކެންޑިޑޭޓުންގެ ދެމެދުގައި އޮތް ފަރަގު ކުޑައެވެ.\nއެރިޒޯނާގައި ބޭއްވި ކެމްޕެއިން ހަރަކާތެއްގައި ޓްރަމްޕް ވަނީ ވައިރަސް ފެތުރުން ކޮންޓްރޯލް ކުރުމަށް ވަރުގަދަ ފިޔަވަޅުތަކެއް އެޅުމަށް ތަކުރާރުކޮށް އިންކާރުކުރައްވާފައެވެ. އެ ކެމްޕެއިނުގައި ވާހަކަ ދައްކަވަމުން ޓްރަމްޕް ވިދާޅުވީ ބައިޑަން އާއި ޑިމޮކްރަޓިކުން ވެކްސިނެއް އައުން ލަސްކުރާނެ ކަމަށާއި، ޕެންޑަމިކްވެސް ދިގުދައްމާލާނެ ކަމަށެވެ. ސްކޫލުތަކާއި ގައުމު ބަންދުކޮށްގެން ބައިޑަން އުޅުއްވަނީ ޕެންޑަމިކް ދިގުދައްމާލަން ކަމަށް ވިދާޅުވެ ޓްރަމްޕް ގެންދަވަނީ އަބަދުވެސް ވާހަކަ ދައްކަވަމުންނެވެ. ޓްރަމްޕުގެ ކެމްޕެއިން ހަރަކާތްތަކަކީ ގިނަ ބަޔަކު އެއްވެ ކައިރިކައިރީގައި ތިބޭގޮތަށް ކުރިޔަށް ގެންދާ ހަރަކާތްތަކެކެވެ. އަދި މި ކެމްޕެއިންތަކުގައި އެންމެން ތިބެނީ މާސްކު އަޅައިގެންނެއް ނޫނެވެ.\nޓްރަމްޕުގެ މި ކެމްޕެއިންތަކާއި ގުޅޭގޮތުން ވާހަކަ ދައްކަވަމުން ޓްރަމްޕްގެ އެޑްވައިޒަރު ވިދާޅުވީ ޓްރަމްޕް ރެލީތައް ބާއްވަމުން ގެންދަވަނީ މާސްކު އަޅާ މީހުން މަދު އަދި ވައިރަހުގެ ސަބަބުން ކުރާ އަސަރުތަކާމެދު އެންމެ ކުޑަކޮށް އެކަމާ ކަންބޮޑުވާ މީހުން އުޅޭ ސަރަހައްދުތަކުގައި ކަމަށެވެ. ޓްރަމްޕް މިފަހުން ބޭއްވި ރެލީތަކުގައި އެތައް ހާސް ބަޔަކު ވަނީ ބައިވެރިވެފައެވެ.\nއެހެންނަމަވެސް މިކަމާއި ގުޅޭގޮތުން ޚިޔާލު ތަފާތު ފަރާތްތަކެއްވެސް އެބަތިއްބެވެ. ޔުނިވާސިޓީ އޮފް ވަޖީނިއާގެ ޕޮލިޓިކަލް އެނަލިސްޓެއް ކަމުގައިވާ ކައިލް ކޮންޑިކް ވިދާޅުވީ ރެލީ ތަކުގައި އަދި އެތައް ހާސް ބަޔަކު ބައިވެރިވި ކަމުގައިވިޔަސް ވޯޓުގެ ނަތީޖާ އެގޮތަށް ނުނިކުމެދާނެ ކަމަށެވެ. އަދި ކޮވިޑް-19 ފެތުރުން ކޮންޓްރޯލް ކުރުމަށް ޓްރަމްޕް ގެންގުޅޭ ސިޔާސަތުތަކާއި ދެކޮޅުވެގެންވެސް ބައެއް ވޯޓުތައް ޓްރަމްޕަށް ގެއްލިގެންދާނެ ކަމަށެވެ.\nބައިޑަން ގެންދަވަނީ ވައިރަސް ފެތުރުން ކޮންޓްރޯލް ކުރުމަށް ޓްރަމްޕް ގެންގުޅުއްވާ ސިޔާސަތުތަކަށް ފާޑުވިދާޅުވެ ވާހަކަ ދައްކަވަމުންނެވެ. ނެގެމުންދާ ޕޯލްތަކުން ދައްކާގޮތުގައި ވައިރަސް ފެތުރުން ކޮންޓްރޯލް ކުރެވޭނެ ކަމަށް ގިނަ ބަޔަކު ގަބޫލުކުރަނީ ޓްރަމްޕަށްވުރެ ބޮޑަށް ބައިޑަންއަށެވެ.\nވައިރަސް އެންމެ ބޮޑަށް ފެތުރިފައިވާ ދެ ސަރަހައްދެއް ކަމުގައިވާ ފްލޮރިޑާ އަދި އެރިޒޯނާގައި ނަގާފައިވާ ޕޯލްތަކަށް ބަލާއިރު ދެ ކެންޑިޑޭޓުންގެ ދެމެދުގައި އުޅޭ ފަރަގު ވަރަށް ކުޑައެވެ.\nއަނެއްކޮޅުން އިންތިޚާބު އޮޅުވާލާނެ ކަމަށް ޓްރަމްޕް ދައްކަވާ ވާހަކަތައް އެންމެ ފަހުން ބޭއްވި ރެލީގައިވެސް ޓްރަމްޕް ވަނީ ތަކުރާރު ކުރައްވާފައެވެ. މިހާތަނަށް އައިއިރު އެކަމުގެ އެއްވެސް ހެއްކެތް އަދި ފެނިފައިނުވާއިރު، ޓްރަމްޕް ގެންދަވަނީ މެއިލް މެދުވެރިކޮށް ލާ ވޯޓުތަކުން ނަތީޖާ އޮޅުވާލާނެ ކަމަށް ވިދާޅުވެ ވާހަކަ ދައްކަވަމުންނެވެ.\nއަނެއްކޮޅުން އެމެރިކާގެ ނައިބު ރައީސް އަދި ޓްރަމްޕްގެ ރަނިންގމޭޓް މައިކް ޕެންސް ބުދަ ދުވަހު ވަނީ ވިސްކޮންސިންގައި ކެމްޕެއިން ރެލީއެއް ބާއްވާފައެވެ. އޭގެ އެއްދުވަސްކުރިން ވިސްކޮންސިންގައިވަނީ ރިކޯޑު މިންވަރަކަށް މީހުންނަށް ވައިރަސް ޖެހިގެންނާއި މަރުވެގެން ރިކޯޑް ކޮށްފައެވެ. އެއާކު އެސްޓޭޓުގެ އޮފިޝަލުން ވަނީ ގިނަ މީހުން އެއްވެ އުޅެގެން ބާއްވާ ހަރަކާތްތައް ނުބޭއްވުމަށާއި މާސްކު އެޅުމަށާއި ފަސް މީހުންނަށްވުރެ ގިނައިން އެއްތާކު ނުތިބުމަށް އެދިފައެވެ.\nއެހެންނަމަވެސް ޕެންސްގެ މިކެމްޕެއިން ހަރަކާތާއެކު އަނެއްކާވެސް އެސަރަހައްދުގައި ވައިރަސް އިތުރަށް ފެތުރިގެންދާނެ ކަމަށް އެޕިޑެމޮލޮޖިސްޓުން ބުނެއެވެ. އަދި ޓްރަމްޕުގެ ކެމްޕެއިންތަކުގައި އެތައް ހާސް ބަޔަކު ބައިވެރިވާއިރު ގިނަ ބަޔަކު މާސްކު ނާޅާ ތިބުމަކީ ވައިރަސް ފެތުރުން ކޮންޓްރޯލް ކުރުމަށް އިތުރު ގޮންޖެހުންތައް ކުރިމަތިވާނެ ކަމެއް ކަމަށް ކަމާބެހޭ މާހިރުން ތަކުރާރުކޮށް އަންނަނީ ވިދާޅުވަމުންނެވެ. އެހެންނަމަވެސް ޓްރަމްޕްގެ ކެމްޕެއިނުން ބުނެފައިވަނީ ޕެންސް ބޭއްވި ރެލީ ބާއްވާފައިވަނީ ރައްކާތެރިކަމުގެ ފިޔަވަޅުތަކާއެކު ކަމަށެވެ.


Beijing ah etherevaa hurihaa emmen quarantine kuranee\nވައިރަހުން ރައްކާތެރިވުމަށް ޑިސްއިންފެކްޓު ކުރަނީ--\nބެއިޖިންއަށް އެތެރެވާ ހުރިހާ އެންމެން ކެރެންޓީން ކުރަނީ\n15 ފެބްރުއަރީ 2020 - 12:38:23\nއަލަށް ފެނިގެން އުޅޭ ނުރައްކާތެރި ކޮރޯނާ ވައިރަސް ފެތުރުން ކޮންޓްރޯލް ކުރުމަށް ބެއިޖިން އަށް އެތެރެވާ ހުރިހާ އެންމެން ދެ ހަފްތާއަށް ކެރެންޓީން ކުރަން ނިންމައިފި އެވެ.\nޗުއްޓީއަށް ފަހު އެނބުރި ބެއިޖިންއަށް ދިޔަ މީހުންނަށް އަންގާފައި ވަނީ ކެރެންޓީން ސެންޓަރަކަށް ދިޔުމަށް ނުވަތަ އަމިއްލައަށް 14 ދުވަހަށް ކެރެންޓީންވުމަށެވެ. އެ ސިޓީގައި 20 މިލިއަނަށް ވުރެ ގިނަ މީހުން އުޅެ އެވެ.\nއެގޮތަށް އަމަލު ނުކުރާ މީހުންނަށް އަދަބު ދޭނެ ކަމަށް ވަނީ އަންގާފަ އެވެ. ބެއިޖިންގައި އެފަދަ ފިޔަވަޅެއް އަޅަން ފަށާފައި ވާއިރު، މިސްރުން ފުރަތަމަ ފަހަރަށް ވަނީ މި ވައިރަސް ހުރި މީހަކު ފެނިފަ އެވެ.\nޗައިނާގެ ވޫހާން ސިޓީން އެންމެ ފުރަތަމަ ފެނުނު މި ވައިރަހުގައި މިހާތަނަށް 1523 މީހުން ވަނީ މަރުވެފަ އެވެ. އިތުރު 2641 މީހަކަށް ވައިރަސް ޖެހިފައި ވާއިރު، އޭގެ އަސަރުކޮށްފައިވާ މީހުންގެ ޖުމްލަ އަދަދު ވަނީ 66،492 އަށް އަރާފަ އެވެ.\nޗައިނާގެ އިތުރުން 24 ގައުމަކުން 500 އަށް ވުރެ ގިނަ މީހުންނަށް މި ވައިރަސް ވަނީ ޖެހިފަ އެވެ. އަދި ހޮންކޮން، ފިލިޕީންސް އަދި ޖަޕާނުގައި ވަނީ މީހަކު މަރުވެފަ އެވެ.\nކޮވިޑް-19 ގެ ނަން ދީފައިވާ މި ވައިރަހާ ގުޅޭ ތަހުގީގެއް މި ހަފްތާ ބަންދުގައި ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ފަށާނެ އެވެ.\nބައިނަލްއަގްވާމީ ތަޖުރިބާކާރުން ހިމެނޭ ޓީމުން މަސައްކަތް ކުރާނީ ވައިރަހުގެ ނުރައްކާތެރިކަމާއި، އެ ފެތުރޭ ގޮތް ދެނެގަތުމަށެވެ. އަދި ސިއްހީ އެހީދޭ 1700 މީހުންނަށް ވައިރަސް ޖެހުނު ގޮތް ހޯދުމަށް ވެސް މަސައްކަތް ކުރާނެ އެވެ.\nރާއްޖެއިން ރުބެއްލާ ނައްތާލުން ފާހަގަކޮށްފި\nރާއްޖެއަކީ ރުބެއްލާ ނައްތާލާފައިވާ ގައުމެއް ކަމަށް ކަނޑައަޅައިފި\nދީޕިކާ ބޮޑުވަމުން އައިއިރު ދުވަހަކުވެސް ފިލްމެއް ނުބަލާ\nއިތުރު މީހަކު ކޮވިޑްގައި މަރު ވެއްޖެ\nކަރީނާގެ އުފަން ދުވަސް: "ފެބިއުލަސް އެޓް ފޯޓީ"\nސަތްޔަމޭވަ ޖަޔަތޭ2ނެރެނީ އަންނަ އަހަރުގެ އީދަށް


Budget ge dhifaauga Ameer: Dharani nunagaifi nama gellun vedhaane!\nބަޖެޓުގެ ދިފާއުގައި އަމީރު: ދަރަނި ނުނަގައިފި ނަމަ ގެއްލުން ވެދާނެ!\n16 ނޮވެންބަރ 2020 - 12:38:43\nއަންނަ އަހަރަށް ލަފާކުރާ ދައުލަތުގެ ބަޖެޓުގެ ބަހުސް މިއަދު ރައްޔިތުންގެ މަޖިލީހުގައި ފަށާފައި ވާއިރު، މެމްބަރުން ދަނީ އެކި ގޮތަށް ހިޔާލު ފާޅުކުރަމުންނެވެ. އަދި ފިނޭންސް މިނިސްޓަރު އިބްރާހިމް އަމީރު ވަނީ ސަރުކާރުން ހުށަހަޅާފައިވާ ބަޖެޓު ދިފާއު ކުރައްވާ ޖަލްސާގައި ވާހަކަދައްކަވާފަ އެވެ.\nމައިނޯރިޓީ ލީޑަރު އަދި އޭދަފުށީ ދާއިރާގެ މެމްބަރު އަހުމަދު ސަލީމް ގޮވާލެއްވީ 2021 އަށް ލަފާކުރާ ބަޖެޓު އަލުން އަނބުރާ ގެންގޮސް، 25 ބިލިއަން ރުފިޔާ ކުޑަ ކުރުމަށް ފަހު އަލުން މަޖިލީހަށް ހުށަހެޅުމަށެވެ. އަދި މުޅި ބަޖެޓުގައި ވަނީ ދަރަނި ނެގުމުގެ ވާހަކަ ކަމަށް ވެސް ވިދާޅުވި އެވެ.\n"ހާލަތަށް ރިއާޔަތް ކުރަން ޖެހޭނެ. ގަބޫލުކުރަން ޖެހޭނެ. ގަދަފައި ވިއްދާފައި އަޅުގަނޑުމެން މިކަން ކުރާނަމޭ ބުންޏަކަސް އެކަމެއް ނުކުރެވޭނެ،" ސަލީމް ވިދާޅުވި އެވެ.\nމަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވީ މި ވަގުތު ސަރުކާރުގެ ޒިންމާއަކީ ރައްޔިތުންނަށް އެންމެ ބުރަކުޑަ ގޮތަކަށް ފައިސާ ހޭދަކުރުން ކަމަށެވެ.\n"34 ނުވަތަ 35 ބިލިއަން ރުފިޔާގެ ބަޖެޓެއް އަޅުގަނޑުމެން މި ފާސް ކުރަނީ. އަޅުގަނޑުމެން އުއްމީދު މި ކުރަނީ މި ފައިނޭންސިން ގެޕް، މި 15 ނުވަތަ 16 ބިލިއަން ރުފިޔާ ދައުލަތުން ސަލާން ޖަހާ ވަށިގަނޑު ހިފައިގެން ގޮސް، ދުނިޔޭގެ އެކިއެކި މާލީ އިދާރާތަކާއި ބޭންކުތަކުން ހޯއްދަވާނެ ކަމަށް،" އޭނާ ވިދާޅުވި އެވެ.\nއޭގެ އިތުރުން ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވީ ވެއްޓުނީމަ ތެދުވަން އިނގެން ވާނެ ކަމަށާއި މިއަދު ވެއްޓިފައި މިވާ ވަޅުގަނޑުން އަރައިގަންނަން ކުރާ މަސައްކަތަށް ތައުރީފު ހައްގު ކަމަށެވެ.\n"ބަޖެޓު ބަރާބަރު. ލާރި ހޯދަންވީ ބަޖެޓަށް. އަޅުގަނޑަށް ތަންކޮޅެއް ކުޑައީ، ވަޒީރު،" ބަޖެޓުގައި ހުރި އަދަދުތައް އަދިވެސް ބޮޑުކުރަންވީ ކަމަށް ވިދާޅުވެ، ޖާބިރު ފާހަގަކުރެއްވި އެވެ.\nއޭގެ އިތުރުން ބައެއް މެމްބަރުން ވަނީ މަޝްރޫއުތައް މަޑުޖައްސާލަން ގޮވާލައްވާފަ އެވެ. އަދި މަރުކަޒީ ބޭންކުގެ ގަވަރުނަރު ވެސް އިއްޔެ ވިދާޅުވެފައި ވަނީ ބަޖެޓުގައި ހުރި މަޝްރޫއުތައް މި ހާލަތާ ނުބައްދަލު ކަމަށެވެ.\nއެކަންކަމަށް ރައްދު ދެއްވާ އަމީރު މިއަދު ވިދާޅުވީ ބޮޑެތި މަޝްރޫއުތަކަށް ބޭނުންވާ ފައިސާ މިހާރު ވެސް ވަނީ ހަމަޖެހިފައި ކަމަށެވެ. އެގޮތުން މާލޭ ވިޔަފާރި ބަނދަރު ގުޅިފަޅަށް ބަދަލުކުރުމާއި މާލެ، ވިލިމާލެ އަދި ގުޅިފަޅާއި ތިލަފުށި ބްރިޖަކުން ގުޅުވައިލުމުގެ މަޝްރޫއަށް ފައިސާ ހަމަޖެހިފައިވާ ކަމަށް ވިދާޅުވި އެވެ. އޭގެ އިތުރުން 34 ރަށެއްގައި ފެނާއި ނަރުދަމާ ގާއިމްކުރުމުގެ މަޝްރޫއަށް ވެސް ވަނީ ފައިސާ ހަމަޖެހިފައި ކަމަށް ވިދާޅުވި އެވެ.\n"އެހެންވީމާ މި މަސައްކަތަކީ އޯލްރެޑީ ފަންޑެޑް ކަންކަން،" އަމީރު ވިދާޅުވި އެވެ.\nއަމީރު ވިދާޅުވީ ކޮވިޑާ ގުޅިގެން އިގްތިސާދު ކުޑަވެފައިވާ ކަމަށާއި އަމާޒަކީ މިދިޔަ އަހަރު އިގްތިސާދު އޮތް މިންވަރަށް ފުޅާކުރުން ކަމަށް ވާއިރު، އެކަން ކުރެވޭނީ ހަރަދު އިތުރުކޮށް، ދަރަނި ނަގައިގެން ކަމަށެވެ.\n"ދެން އަަޅުގަނޑުމެން ތިބެން ޖެހޭނީ ވިޝަސް ސާކަލްއެއްގައި، މި އިގުތިސާދު ދާނީ ކުޑަވަމުން ކުޑަވަމުން،" އަމީރު ވިދާޅުވި އެވެ.\n"ޕްރިއޮރަޓައިޒް ކޮށްގެން ލިބޭ މިންވަރަކުން ހޯދައިގެން، ދަރަންޏަށް ފައިސާ ނަގައިގެންވެސް މި އިގްތިސާދު ފުޅާކުރަން، ކުރިން އޮތް އިގްތިސާދަށް ދާން މަސައްކަތް ކުރަން މި ޖެހެނީ. މި އިގްތިސާދު ފުޅާކޮށްގެން ނޫނީ އިތުރަށް މުސްތަގްބަލަށް ލިބޭނެ އިތުރު އާމްދަނީއެއް ނެތް،" އަމީރު ވިދާޅުވި އެވެ.\nކުރިއަށް އޮތް 2021 ވަނަ އަހަރަށް ދައުލަތުން ހުށަހަޅާފައިވަނީ 34.7 ބިލިއަން ރުފިޔާގެ ބަޖެޓެކެވެ. މީގެ ތެރެއިން، ހަރަދުގެ ގޮތުގައި ހިނގާނެ ކަމަށް ބެލެވެނީ 33.3 ބިލިއަން ރުފިޔާ އެވެ. ބަޖެޓާއި ހަރަދާއި ހުރި ތަފާތުގެ ބޮޑު ބައެއް ހިއްސާކުރަނީ، ދައުލަތުގެ ދަރަނި އަދާކުރުމަށް ދައްކާ 1.5 ބިލިއަން ރުފިޔާ އެވެ.\nފިނޭންސްފިނޭންސް މިނިސްޓްރީގެ ދާއިރާމިނިސްޓަރު އަމީރުއިބްރާހީމް އަމީރުބަޖެޓްބަޖެޓް 2021


India ah baaru libidhey dhogu habaru fathuraa network eh falhaa aruvaalaifi\nއިންޑިޔާއަށް ބާާރުލިބިދޭ ދޮގު ޚަބަރު ފަތުރާ ނެޓްވޯކެއް ފަޅާއަރުވާލައިފި\n-5months ago0- ރިމާހް އިސާ\nއަވައްޓެރި އިންޑިޔާއަށް ބާރުލިބިދޭ ފަދަ އެކިއެކި ދޮގު ޚަަބަރުތައް ފަތުރާ ނެޓްވޯކެއް ފަޅާއަރުވާލައިފިއެވެ.\nއިންޑިޔާއަށް ތާއިދުކޮށް އެގައުމުގެ ޒަމާންވީ ހަތުރެއްކަމުގައިވާ ޕާކިސްތާނާއި ދެކޮޅަށް ދޮގު ޚަބަރު ފަތުރާ މި ނެޓްވޯކް ފަޅާ އަރުވާލާފައިވަނީ ބްރަސްލްސްގައި ހުންނަ އީޔޫ ޑިސްއިންފޯ ލެބުން ކުރި ތަހުގީގަކުންނެވެ.\nމި ތަހުގީގުން ހާމަވެފައިވާ ގޮތުގައި އިންޑިޔާގެ ޝްރިވާސްތަވާ ގްރޫޕުން ފަހަތުގައި އޮވެގެން ދަނީ ދުނިޔޭގެ 65ގައުމެއްގައި ތަރައްގީކޮށްފައިވާ 265ވެބްސައިޓް މެދުވެރިކޮށް އިންޑިޔާއަށް ބާރުލިިބިދޭ ފޭކް ނިއުސް ނުވަތަ ދޮގު ޚަބަރު ފަތުރަމުންނެވެ. އަދި މި ނެޓްވޯކުން ޔޫރަޕްގެ ގައުމުތަކުގައި ޕާކިސްތާނާއި ދެކޮޅު ހަރަކާތްތައްވެސް ހިންގަމުންދާކަމަށް ވަނީ ބުނެފައެވެ.\nއީޔޫ ޑިސްއިންފޯ ލެބްގެ މި ތަހުގީގު ފެށިފައިވާ ވަނީ ޔޫރަޕްގެ ގާނޫނު ހަދާ މަޖިލީހުގެ އޮންލައިން މެގަޒިނެއްކަމަށް ބުނެ ހިންގަމުންދިޔަ އީޕީ ޓުޑޭ ނަމަކަށް ކިޔާ ވެބްސައިޓަކުންނެވެ. ނަަމަވެސް މި ވެބްސައިޓާއި ގުޅޭގޮތުން ކުރި ތަހުގީގުގައި އެފަރާތުން ވޮއިސް އޮފް އެމެރިކާއާއި ރަޝިޔާ ޓުޑޭ ފަދަ ހުޅަނގާއި ދެކޮޅު ޚަބަރުތައް ފަތުރާ ފަރާތްތަކުގެ ޚަބަރުތައް ޝާއިއުކޮށްފައިވާކަމަށް ވަނީ ހާާމަވެފައެވެ.\nއީޕީ ޓުޑޭގެ މައްސަަލަ އިތުރަށް ތަހުގީގުކުރުމުން މިިއީ އިންޑިޔާގެ ޝްރިވާސްްތަވާ ގްރޫޕްގެ ވެބްސައިޓެއްކަމަށާއި، އެފަދަ އެހެނިހެން ވެބްސައިޓްތައްވެސް އެކުންފުނިން ހިންގަމުންދާކަަމަށް ވަނީ އެނގިފައެވެ. މިފަދަ ގިނަ ވެބްސައިޓްތަކަށް ނަންދީފައިވަނީ މީގެ ކުރިން ހިންގާފައިވާ މީޑިޔާތަކުގެ ނަމާއި، އަސްލު މީޑިޔާތަކާއި އެއްގޮތް ޒާތުގެ ނަންތައް ކިޔައިގެންނެވެ.\nފާހަގަކޮށްލެވޭ ގޮތުގައި މި ފޭކް ނިއުސް ނެޓްވޯކްގައި ހިމެނޭ އަމިއްލަ ޖަމާއަތްތަކުގެ ފަރާތްތަކުން ވަނީ މި ވެބްސައިޓްތަކުގައި ޚިޔާލު ލިޔުންތަކެއް ޝާއިއުކޮށްފައެވެ. މި ނެޓްވޯކާއި އިންޑިޔާގެ ސަރުކާރާއި އެއްވެސް ގުޅުމެއް އޮތްކަމަކަށް އެނގިފައެއް ނުވެއެވެ.\nޗައިނާ އިން އިންޑިއާއަށް 7.7 ބިލިއަން ރުފިޔާގެ ލޯނުގެ އެހީ ދީފި 14weeks ago\nއިނގިރޭސިވިލާތުގެ ވިޔަފާރިވެރިއަކު ރާއްޖެއަށް 75 ހާސް މާސްކް ހަދިޔާކޮށްފި 1 1 week ago\nދުނިޔޭގެ ސިއްހަތުގެ ޖަމްއިއްޔާ އެކީގައި އޮތް ގުޅުންތައް އެމެރިކާއިން ކަނޑާލައިފި01 week ago


ކޮވިޑް މެނޭޖުކުރުމުން ލޯވީގެ ޕާފޯމަންސް އިންޑެކްސްގެ 25 ވަނައަށް ރާއްޖެ! | Sandhaanu\nކޮވިޑް މެނޭޖުކުރުމުން ލޯވީގެ ޕާފޯމަންސް އިންޑެކްސްގެ 25 ވަނައަށް ރާއްޖެ!\nޖެނުއަރީ 31, 2021\nއޮސްޓްރޭލިއާގެ އިންޑެޕެންޑެންޓް ތިންކް ޓޭންކް، ލޯވީ އިން ވަނީ، ކޮވިޑާ ދެކޮޅަށް ދުނިޔޭގެ 98 ގައުމަކުން ކުރި މަސައްކަތްތައް ބަލައި ދިރާސާކޮށް، ޕާފޯމަންސް އިންޑެކްސް އެއް ތަރުތީބުކޮށްފިއެވެ.\nއެ އިންޑެކްސްގައި ބަލާފައި ވަނީ ކޮންމެ ގައުމަކުން ވެސް ކޮވިޑްގެ 100 ކޭސް ފެނުނު ދުވަހުން ފެށިގެން، 36 ހަފްތާ ވަންދެން ބަލިމަޑުކަން މެނޭޖުކުރުމުގައި އަމަލުކޮށްފައިވާ ގޮތަށެވެ.\nއެގޮތުން އިންޑެކްސް ތަރުތީބުކުރުމުގައި ބަލާފައި ވަނީ މީހުން ޓެސްޓު ކުރި މިންވަރަށާއި، ޕޮޒިޓިވްވި މީހުންގެ އަދަދާއި، ބަލީގައި މީހުން މަރުވި އަދަދާ ގުޅުންހުރި ކަންކަމަށް ބަލާފައެވެ.\nއެންމެ ރަނގަޅަށް ކޮވިޑް މެނޭޖުކުރި ގައުމަކަށް އިންޑެކްސްގެ އެއްވަނައިގައި އޮތީ4ޕޮއިންޓާއެކު ނިއުޒީލެންޑެވެ.\nއެލިސްޓުން ދެކުނު އޭޝިއާ ސަރަހައްދުން ދެވަނައަށް އެންމެ ރަނގަޅަށް ކޮވިޑް މެނޭޖުކުރާ ގައުމަކަށް ރާއްޖެ ވެފައިވަނީ 61 ޕޮއިންޓާ އެކުގައެވެ. އެއީ މުޅި އިންޑެކްސް 25 ވަނަ އެވެ. މި ސަރަހައްދުން އެންމެ ރަނގަޅަށް ކޮވިޑް މެނޭޖުކުރި ގައުމަކީ ސްރީލަންކާ އެވެ. ޖުމްލަ 76.6 ޕޮއިންޓާއެކު، ލަންކާ ހިމެނުނީ އިންޑެކްސްގެ 10 ވަނައިގަ އެވެ. އެންމެ ފުލުގައި އޮތީ 4.3 ޕޮއިންޓާ އެކު ބްރެޒިލް އެވެ.\nއެންމެ ފުރަތަމަ ބަލި ފެނުނު ޗައިނާ އެ ރޭންކިންގައި ހިމަނާފައެއް ނުވެ އެވެ.


Association thakuge inthihaabaa eku umeedhee manzaru thakke | Mihaaru\nއެފްއޭއެމްގެ އާ ބޯޑުގެ މެމްބަރުން: އެފްއޭއެމަށް ދާއިމީ ބޯޑެއް މިއައީ ދެ އަހަރަށް ފަހު. ---ފޮޓޯ: ނިޝާން އަލީ/ މިހާރު\nއެސޯސިއޭޝަންތަކުގެ އިންތިހާބާ އެކު އުއްމީދީ މަންޒަރުތަކެއް\n02 ޖުލައި 2016 - 08:119comments\nދިވެހިރާއްޖޭގެ ބައެއް ކުޅިވަރު އެސޯސިއޭޝަންތަކުގެ އިންތިހާބީ ދައުރެއް ނިމިގެން ދަނީ، އެސޯސިއޭޝަން ހިންގަން ތިބޭ ފަރާތްތަކާއި ނާކާމިޔާބުވާ ފަރާތްތަކުގެ މެދުގައި ހިނގާ ހަނގުރާމައެއްގެ ތެރޭގަ އެވެ. ކުޅިވަރު ޓީމުތަކުގެ މެދުގައި އޮންނަ ވާދަވެރިކަމަށް ވުރެ ބޮޑީ އެސޯސިއޭޝަނުގެ ލީޑާޝިޕުގެ ތެރޭގައި އޮންނަ ވާދަވެރިކަމެވެ. ބަދަލަކަށް ގިނަ ބަޔަކު އެދި ގޮވިޔަސް އެ ފުރުސަތު ދޭން ބޭނުންނުވާ ބައެއް ވެރިންގެ ސަބަބުން އެސޯސިއޭޝަންތަކުގެ ދުވެލި އޮންނަނީ މަޑުވެފަ އެވެ. އެކަމަކު ފަހަކަށް އައިސް އެކަން ކޮންމެވެސް ވަރަކަށް އަންނަނީ ބަދަލުވަމުންނެވެ.\nދާދި ފަހުން ނިމިގެން ދިޔަ ތިން އިންތިހާބަކަށް ބަލާއިރު ފުޓްބޯޅަ އެސޯސިއޭޝަނާއި ކްރިކެޓް ބޯޑާއި ޓޭބަލް ޓެނިސް އެސޯސިއޭޝަނުން ފެނިގެން ދިޔައީ ރީތި މިސާލެކެވެ. އެފްއޭއެމަށް ބަލާއިރު ރާއްޖެ ސަސްޕެންޑްވިޔަ ނުދިމުމަށްޓަކައި ކެންޑިޑޭޓް މުހައްމަދު ޝަވީދު ވަނީ ފަހަތަށް ޖެހި އަހުމަދު ތޯރިގް (ޓޮމް) އާ އެއް ފަޅިއަކަށް އަރައިފަ އެވެ. ކްރިކެޓް ބޯޑުގެ ރައީސްކަން މިދިޔަ ދެ ދައުރުގައި ކުރެއްވި ރެޑިއަމް އަހުމަދު ހަސަން ދީދީ (އަހައްމައިދީ) އަދި ޓޭބަލް ޓެނިސް އެސޯސިއޭޝަނުގެ ރައީސް ސީވީޑް އަހުމަދު ލަތީފް ވަނީ، ޒުވާން ލީޑާޝިޕަކަށް ފުރުސަތު ދެއްވުމަށް އިންތިހާބަށް ވާދަނުކުރައްވަން ނިންމަވައިފަ އެވެ. އަދި އަލަށް ހޮވުނު ޓީމަށް އެހީތެރިވެ، އެއްބާރުލުން ދޭން ތިއްބެވީ ތައްޔާރަށެވެ.\nޓޭބަލް ޓެނިސް އެސޯސިއޭޝަނުގެ ކުރީގެ ރައީސް ލަތީފް ވޯޓް ދެއްވަނީ.\n"އަޅުގަނޑު އެއްވެސް އިރަކު، ކުޑަ ހިނދުކޮޅަކަށް ނަމަވެސް ގަބޫލެއް ނުކުރަން އަޅުގަނޑު އުފަންވީ ޓޭބަލް ޓެނިސް އެސޯސިއޭޝަނުގެ ރައީސްކަން މުޅި އުމުރަށް ކުރަން ކަމަށް،" ސީވީޑް ލަތީފް ވިދާޅުވެފައިވެ އެވެ. "އެހެންވެ އެންމެ ރަނގަޅު ވަގުތު ޖެހުމުން މި މަގާމުން ދުރުވާން ނިންމީ، އެއީ އަޅުގަނޑާ އެކު މަސައްކަތްކުރާ ޒުވާނުންނަށް ލީޑާޝިޕަށް އައުމަށް ފުރުސަތު ދިނުމަށާ އެކު."\nލަތީފް ވިދާޅުވީ އަބަދުވެސް، ޒުވާނުންނަށް ކުރިއަށް ދިއުމަށް ހިތްވަރު ދެއްވި ކަމަށާއި އެ ފަރާތްތަކުގެ ކެންޑިޑެސީ އަށް ފުރިހަމައަށް ތާއީދުކުރި ކަމަށެވެ. އާ ރައީސް އަލީ ރަޝީދު (އައްޔަ) އަށް މަގާމުގައި އެކަށީގެންވާ މަސައްކަތްތަކެއް ކުރަން ލިބޭނެ އެންމެ ބޮޑު ހިތްވަރަކީ ވެސް އައްޔަ ދެކެވަޑައިގަންނަވާ ގޮތުގައި ކުރީގެ ޓީމުގެ ފަރާތުން ލިބޭ އެއްބާރުލުމެވެ.\n"އަޅުގަނޑުމެން އެއްމެން އެއްކޮށް މިތިބީ. އޭގެ ސަބަބުން ވަރަށް ފަސޭހަވެގެންދާނެ ކުރިއަށްދާން. އެހެން ގިނަ ކުޅިވަރަތާ ހިލާފަށް މި ކުޅިވަރުގައި ނެތް އެއްވެސް ބައިބައިވުމެއް،" އައްޔަ ވިދާޅުވި އެވެ.\nއަހައްމައިދީ ވެސް ވިދާޅުވެފައިވަނީ، އެކަށީގެންވާ ހިދުމަތްތަކެއް ކުރެވިއްޖެ ކަމަށް ގަބޫލުކުރާ ކަމަށާއި މިއީ އާ ބަޔަކަށް ފުރުސަތު ދޭންވީ ވަގުތު ކަމަށެވެ. އަހުމަދު އަފްލާހް (އަފޫ) އިންތިހާބު ކާމިޔާބުކުރެއްވި އިރު އަހައްމައިދީ މާ ކުރިން ވަނީ، ވާދަނުކުރައްވާނެކަން އިއުލާންކޮށްފަ އެވެ.\nއެސޯސިއޭޝަންތަކުގެ ބެލެނެވެރިޔާ މޯލްޑިވްސް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުޒޫގު (މަރޭ) ވިދާޅުވީ ވަނީ މި ބަދަލުތަކަށް މަރުހަބާ ކިޔައިފަ އެވެ. ޒަމާންތަކަށް ފަހު އޮލިމްޕިކް ކޮމިޓީގެ ލީޑާޝިޕަށް 2008 ވަނަ އަހަރު އައި ބަދަލާ އެކު އެ ކޮމިޓީގެ ހިންގުމާ ހަވާލުވެ ރަނގަޅު ބަދަލުތަކެއް ގެންނެވި މަރުޒޫގު ވިދާޅުވީ ޒުވާނުންނަށް ފުރުސަތު ދޭން ޖެހޭ ކަމަށާއި ހަމަ އެއާ އެކު، ޒުވާނުންނަށް ލަފާ ދިނުމުގައި ކުރީގެ ތަޖުރިބާކާރު ހިންގުންތެރިން ތިބުމަކީ ރަނގަޅު ކަމެއް ކަމަށެވެ.\nޓޭބަލް ޓެނިސް އެސޯސިއޭޝަނުގެ އާ އެކްސްކޯ (ކ-ވ) ނިޝާ، ތާޅަފިލި އަލިބެ، ޝާޒިލް، އަލީ ރަޝީދު، ޒުލައިހާ، ޝިއުރީ، އިބްރާހިމް ލަތީފް.\n"ވަރަށް ރަނގަޅު ބަދަލުތަކެއް މި އައީ. ހާއްސަކޮށް ޒުވާނުން އެސޯސިއޭޝަންތަކުގެ ލީޑާޝިޕަށް އައުމަކީ ރަނގަޅު ބަދަލެެއް. އެއާ އެކު އެބަފެނޭ ކުރީގެ ރައީސުން ވެސް އަލަށް ހޮވުނު ލީޑަރުންނާ އެކު ޓީމެއްގެ ގޮތުގައި މަސައްކަތްކުރާތަން. އެފަދަ ގައިޑެންސް އެބަ ބޭނުންވޭ. އެއީ ވަރަށް މުހިއްމު ކަމެއް،" މަރުޒޫގު ވިދާޅުވި އެވެ.\nތިން އެސޯސިއޭޝަނުގެ ރައީސްގެ މަގާމަށް ހޮވުނު ތިން ޒުވާން ރައީސުންނަކީ ވެސް ކުރީގެ ކުޅުންތެރިންނެވެ. އެފްއޭއެމްގެ ރައީސް ޓޮމް އަކީ ރާއްޖޭގައި އުފެދުނު އެންމެ މޮޅު އެއް ފޯވާޑެވެ. ގައުމީ ފެންވަރުގައި މޮޅަށް އައްޔަ ޓީޓީ ކުޅުއްވި އިރު އަފޫ އަކީ ގައުމީ ކްރިކެޓް ޓީމުން ބައިނަލްއަގްވާމީ ދެ މުބާރާތެއް ކާމިޔާބުކުރިއިރު ބޮޑު ހިއްސާއެއްވި ކުޅުންތެރިއެކެވެ.\nމަރުޒޫގު ވިދާޅުވީ މޮޅަށް ކުޅެފައި ހުރުމަކީ އޮޓޮމެޓިކުން މޮޅު ހިންގުތެރިއަކަށް ވާން ޖެހޭ ސަބަބެއް ނޫން ކަމަށާއި އެހެންވެ އެ ތިން ރައީސުން ވެސް ބުރަކޮށް މަސައްކަތްކުރަން ޖެހޭ ކަމަށެވެ.\n"ރަނގަޅު ޓީމްތައް އެބަހުރި ފެއިލްވެފައި ވެސް. މީގައި ކޮމިޓްމެންޓް މުހިއްމީ. ދެން މީގެ ތެރެއިން ބަލާއިރު އައްޔަ އަކީ ވެސް އެސޯސިއޭޝަންތަކުގެ މަގާމްތައް ފުރަމުން ރައީސަކަށް އައި މީހެއް. އަފޫ ވެސް ބޯޑުގައި ކުރިން މަސައްކަތްކުރި. އަދި ބޮޑެތި ކުންފުނިތައް މެނޭޖްކުރުމުގައި ވެސް ހަރަކާތްތެރިވި. އެހެންކަމުން ތަޖުރިބާ ވެސް ހުންނާނެ،" މަރުޒޫގު ވިދާޅުވި އެވެ.\nއޭނާ ވިދާޅުވީ ރާއްޖޭގެ ނެޓްބޯޅަ "މަރުވެފައި" އޮއްވާ ފަހުން އެސޯސިއޭޝަނާ ހަވާލުވި ކުރީގެ ބާސްކެޓްބޯޅަ ކުޅުންތެރިޔާ ޝާޒްލީ އަދި ނައިބް ރައީސް އައިމިނަތު ނިމާއާ އެކު ބޮޑެތި ކުރިއެރުންތަކެއް ހޯދާފައިވާ ކަމަށެވެ.\n"ކްރިކެޓް ވެސް އެފަދަ ހާލަތެއްގައި އޮތީ. އުއްމީދުކުރަނީ އާ އިންތިހާބަކާ އެކު ނެޓްބޯޅައަށް އެއައި ހެޔޮ ބަދަލު ކްރިކެޓުން ވެސް ފެންނާނެ ކަމަށް،" މަރުޒޫގު ވިދާޅުވި އެވެ.\nއުއްމީދީ ބަދަލުތަކެއް ފެނުނު ނަމަވެސް އަދި ބައެއް އެސޯސިއޭޝަންތަކުގެ ހާލަތު ބަދަލެއް ނުވެ އެވެ. އެގޮތުން ބަލާއިރު ބާސްކެޓްބޯޅަ އެސޯސިއޭޝަންގެ އިންތިހާބު އޮތީ މަރުތަޅު އެޅިފަ އެވެ. އެސޯސިއޭޝަނުގައި ދެ ފެކްޝަނެއް އުފެދިފައިވާއިރު، ކޯރަމް ހަމަނުވެ އެކްސްކޯ ނުބޭއްވި އިންތިހާބާ މެދު އޮތީ ގޮތެއް ނުނިންމިފަ އެވެ. އެސޯސިއޭޝަންތަކުގެ ވެރިންނާއި އެ މަގާމަށް އަންނަ ބޭނުންވާ ފަރާތްތަކުގެ މެދުގައި ވާދަވެރިކަން އޮންނާނެ އެވެ. އެކަމަކު މައްސަލައަކީ އެ ވާދަވެރިކަމުގެ ތެރޭ އެސޯސިއޭޝަންތައް ނުހިންގި ނުވަތަ އިންތިހާބަކާ ހަމަޔަށް ނުގޮސް އޮންނަން ޖެހުމެވެ.\nކްރިކެޓް ބޯޑުގެ ރައީސް އަފްލާހް ޖަލްސާގައި ވާހަކަދައްކަނީ.\n"އޭގެ އެންމެ ބޮޑު ގެއްލުމެއް ކުރަނީ ކުޅުންތެރިންނަށް. ޖުމްލަކޮށް ބަލާއިރު ކުޅިވަރު ދާން ޖެހޭ ހިސާބަށް ނުގޮސް ހުއްޓިފައި މި އޮންނަނީ އިދާރީ ހިންގުމުގެ މައްސަލައަކާ ހެދި. ބާސްކެޓްބޯޅަ އަކީ ވެސް މީގެ ކުރިން ރާއްޖޭގެ ދެ ވަނަ ނުވަތަ ތިން ވަނަ ކުޅިވަރު. އެކަމަކު މިދިޔަ ފަސް ވަރަކަށް އަހަރަށް ބަލާއިރު އެސޯސިއޭޝަންގެ މަތީ ފަޑީގެ ތެރޭގައި އޮތް ހިތްހަމަނުޖެހުމަކާ ހެދި އެ ކުޅިވަރު އިތުރަށް ކުރިއަށް ނާރާ އޮތީ،" ކުޅިވަރާ ބެހޭ މިނިސްޓްރީގެ އިސް ވެރިޔަކު ނަން ހާމަކުރަން އުޒުރުވެރިވަމުން ވިދާޅުވި އެވެ.\nފުޓްބޯޅައަށް ބެލި ނަމަވެސް މިދިޔަ ހަތަރު ވަރަކަށް އަހަރުގެ ތެރޭގައި، ނޫސްތަކުގެ ސުރުހީތަކަށް އެރީ ނިސްބަތުން ފުޓްބޯޅަ މުބާރާތްތަކުގެ ވާހަކަތަކަށް ވުރެ ބޮޑަށް އިންތިހާބާ ގުޅޭ ވާހަކަތަކެވެ. އިންތިހާބު ނުބޭއްވި ދިގުލަައި، ދާއިމީ ބޯޑެއްް ނާންނާތީ އެސޯސިއޭޝަނަށް އޮތީ ހުއްޓުމަކަށް އައިސްފަ އެވެ. އެންމެ ފަހުން ކަންކަން ހަމަޔަކަށް އަޅުވަން އައި ނޯމަލައިޒޭޝަން ކޮމިޓީއަށް ވެސް ހުރަސްތަކެއް ކުރިމަތިވީ އެވެ. ނަމަވެސް ފަހު ވަގުތު ދެ ފަރާތުން އެއްގަލަކަށް އަރައި، މިހާރު ފެންނަ ފެނުމަށް އެފްއޭއެމްގެ ހާލަތު ރަނގަޅެވެ.\nދުނިޔޭގެ ގިނަ ގައުމުތަކުގައި ވެސް އެސޯސިއޭޝަންތަކުގެ އިންތިހާބުތަކަކީ ދައުރު ހަމަވުމާ އެކު ފުރިހަމަކޮށްލާ އިދާރީ މަސައްކަތެކެވެ. އެންމެ ދުވަހަކުން އެކަން ނިމިގެންދާއިރު ބާކީ ހުރިހާ ދުވަހެއް ހާއްސަ ވެފައި އޮންނަނީ ކުޅިވަރު ކުރިއެރުވުމަށެވެ. އެސޯސިއޭޝަންތަކުގެ ވެރިންގެ ވިސްނުމަކީ އަބަދު ލީޑަޝިޕުގައި ތިބެވޭނެ ގޮތެއް ރޭވުމުގައި ބަދަލުގައި ރަނގަޅު ބަދަލުތަކަށް ފުރުސަތުދީ، ކުޅިވަރު ކުރިއެރުވޭނެ ގޮތެއް ރޭވުން ކަމަށް ވާން ޖެހެ އެވެ. ފަހަކަށް އައިސް ބޭއްވި އިންތިހާބުތަކުން އުއްމީދީ މަންޒަރުތައް އަންނަނީ ފެންނަމުންނެވެ.\nއިތުރު ލިޔުންތައް ކްރިކެޓް ބޯޑް އޮފް މޯލްޑިވްސް ޓޭބަލް ޓެނިސް އެސޯސިއޭޝަން އެފްއޭއެމް


Real estate tourism villa vihkeynee hingaathaa 10 aharu fahun\nރިއަލް އެސްޓޭޓް ޓޫރިޒަމް ވިލާ ވިއްކޭނީ ހިންގާތާ 10 އަހަރު ފަހުން\nރާއްޖޭގެ ސޮނޭވާ ރިސޯޓުގެ ވިލާއެއް: ރާއްޖޭގައި އަގު ބޮޑުކޮށް ޓޫރިޒަމް ވިލާ ވިއްކާ -- ފޮޓޯ: މެންޝަންގްލޯބަލް\nޓޫރިޒަމް ރިއަލް އެސްޓޭޓުގެ ދަށުން ތަރައްގީ ކުރާ ވިލާތައް އެހެން ފަރާތްތަކަށް ދިގު މުއްދަތަކަށް ވިއްކާލެވޭނީ އެތަނެއް ހިންގާތާ 10 އަހަރު ފަހުން ކަމަށް ކަނޑައަޅައި، ގަވައިދު ނެރެފި އެވެ.\nޓޫރިޒަމް މިނިސްޓްރީން ވަނީ ޓޫރިޒަމް ގާނޫނަށް އިސްލާހު ގެނެސް، އިންޓަގްރޭޓެޑް ޓޫރިޒަމް ތަރައްގީކޮށް ރިއަލް އެސްޓޭޓް ޓޫރިޒަމް ފަށަން މަގުފަހިކޮށްދީފަ އެވެ.\nއެ މިނިސްޓްރީން މިއަދު ނެރުނު ގަވައިދުގައިވާ ގޮތުން ޓޫރިޒަމް ރިއަލް އެސްޓޭޓުގެ ގޮތުގައި ކަނޑައެޅޭ ސަރަހައްދެއް ކުއްޔަށް ދެވޭނީ ސަރުކާރުގެ 100 ޕަސެންޓް ހިއްސާވާ ކުންފުނި ތަކަށެވެ. އެގޮތުން ދިގު މުއްދަތަށް "ސްޓްރާޓާ އުސޫލުން" ކުއްޔަށް ދީފައިވާ ތަނެއްގައި ތަރައްގީ ކުރާ އެޕާޓްމަންޓާއި ވިލާ ނުވަތަ ކޮޓަރީ ހެދޭނީ އެ ރަށެއްގެ 50 ޕަސެންޓުގަ އެވެ.\nމި ގަވައިދުގައިވާ ގޮތުން ޓޫރިޒަމް ރިއަލްއެސްޓޭޓް ޑިވެލޮޕްމަންޓް ޕްރޮޖެކްޓްތައް ހިންގުމަށް ކުއްޔަށް ދޫކޮށްފައިވާ ރަށެއް ނުވަތަ ފަޅެއް ނުވަތަ ބިމެއްގެ ކުލީގެ އެއްބަސްވުމާ ގުޅޭ ހައްގުތައް އެހެން ފަރާތަކަށް ވިއްކައިލެވޭނީ ނުވަތަ ކުއްޔަށް ދެވޭނީ އިންޓަގްރޭޓަޑް ޓޫރިސްޓް ރިޒޯޓު ތަރައްގީކޮށް ހިންގަން ފަށާތާ 10 އަހަރު ފަހުންނެވެ. އަދި އެފަދަ މުއާލާތެއް ހިންގާނަމަ އެ ތަނެއްގެ 75 ޕަސެންޓް މަސައްކަތް ނިމިފައި ހުރުން ލާޒިމް ކުރެ އެވެ.\nޓޫރިޒަމް ރިއަލް އެސްޓޭޓް ގާނޫނު\nމި ގަވައިދު ހެދުމާއެކު "އިންޓަގްރޭޓެޑް ޓޫރިޒަމް ރިސޯޓު"ގެ ދަފުތަރެއް އެކުލަވާލަން ޖެހެ އެވެ. އަދި މި ގަވައިދުގައިވާ ގޮތުން އިންޓަގްރޭޓެޑް ޓޫރިސްޓް ރިޒޯޓެއްގައި ވިޔަފާރިއެއް ހިންގޭނީ އެ ވިޔަފާރިއެއް ހިންގުމަށް ގިންތިކޮށްފައިވާ ބިންތަކުގައި އެކަންޏެވެ. އަދި އިންޓަގްރޭޓެޑް ޓޫރިސްޓް ރިޒޯޓެއް ތަރައްގީކުރާ ބިންތައް ކަނޑައަޅާނީ ރައީސުލްޖުމްހޫރިއްޔާ އެވެ.\nމި ގަވައިދުގައި އިންޓަގްރޭޓެޑް ޓޫރިސްޓް ރިޒޯޓެއް ތަރައްގީކުރުމަށް ރަށާއި ފަޅު ނުވަތަ ބިން ކުއްޔަށް ދެވޭނެ ގޮތްތައް ވެސް ބުނެދީފައިވެ އެވެ.\nމީހުން ދިރިއުޅޭ ރަށްރަށުގައި އިންޓަގްރޭޓެޑް ޓޫރިޒަމް ފެށޭނެ\nމި ބަދަލާއެކު މީހުން ދިރިއުޅޭ ރަށްރަށުގައި އިންޓަގްރޭޓެޑް ޓޫރިސްޓް ރިޒޯޓު ތަރައްގީކުރުމުގެ ފުރުސަތު ހުޅުވިގެންދާނެ އެވެ. އެ މަސައްކަތް ކުރިއަށް ގެންދަން ޖެހެނީ ޓޫރިޒަމް މިނިސްޓްރީއާއި ކައުންސިލް ގުޅިގެންނެވެ.\nމި ފަދަ ރަށްރަށުގައި ގާއިމު ކުރާ އިންޓަގްރޭޑެޓް ރިޒޯޓުތަކަށް ބޭނުންވާ އަސާސީ ހިދުމަތްތައް ފޯރުކޮށްދިނުމަކީ އިންޓަގްރޭޓެޑް ޓޫރިސްޓް ރިޒޯޓު ތަރައްގީ ކުރާ ޑިވެލޮޕަރު ނުވަތަ ސަބްލީސްގެ ޒިންމާ އެކެވެ. ނަމަވެސް ރިޒޯޓު ތަކަށް ބޭނުންވާ އަސާސީ ހިދުމަތްތައް އެ ރަށެއްގައި ގާއިމުކޮށްފައިވާ އާންމު ހިދުމަތްތަކުގެ ތެރެއިން ފޯރުކޮށްދިނުމަކަށް ހުރަހެއް ނާޅަ އެވެ.\nމި ގަވައިދާ ހިލާފު ވެއްޖެނަމަ އެއް ލައްކަ ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރުމުގެ ބާރު ޓޫރިޒަމް މިިނިސްޓްރީއަށް ދީފައިވެ އެވެ. އަދި ޓޫރިޒަމް ހިދުމަތް ދިނުމަށް ޓޫރިޒަމާ ބެހޭ މިނިސްޓްރީން ކަނޑައަޅާ މިންގަނޑުތަކަށްވުރެ އިންޓަގްރޭޓަޑް ޓޫރިސްޓް ރިޒޯޓަކުން ދޭ ހިދުމަތެއްގެ ފެންވަރު ދަށްވެއްޖެނަމަ އެ ހިދުމަތެއް ފޯރުކޮށްދޭ ޓޫރިޒަމް ވަކި ވިޔަފާރިއެއް އެއް މިލިއަން ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރެވޭނެ އެވެ.\nސަރުކާރުން ބުނެފައިވާ ގޮތުގައި އިންޓަގްރޭޓެޑް ޓޫރިޒަމްގެ ސަބަބުން ނުހެދި ހުރި ރިސޯޓުތައް ހަދަން ބޮޑު ފުރުސަތަކަަށް ވެގެންދާނެ އެވެ. ރާއްޖޭގައި 85 ޕްރޮޕަޓީއެއް ނުހެދި އެބައޮތެވެ. މީގެތެރޭގައި 23 ފަޅުވެސް ހިމެނެ އެވެ.\nޓޫރިޒަމް ރިއަލް އެސްޓޭޓް މިނިސްޓްރީ އޮފް ޓޫރިޒަމް ފޮރިން އިންވެސްޓްމެންޓް + ހާރިޖީ ސިޔާސަތު


Vakkamai, Hiyaanaathuge Machah Insaafu Araa Hamakurumakee Aburu Kathilumeh Noon: Shifaz\n24 ސެޕްޓެމްބަރ 20187ކޮމެންޓް\n"ވައްކަމާއި، ހިޔާނާތުގެ މައްޗަށް އިންސާފު އަރާ ހަމަކުރުމަކީ އަބުރު ކަތިލުމެއްނޫން"\nވައްކަމާއި، ހިޔާނާތުގެ މައްޗަށް އިންސާފު އަރާ ހަމަކުރުމަކީ އަބުރު ކަތިލުން ނޫން ކަމަށް އެމްޑީޕީގެ ނައިބް ރައީސް މުހައްމަދު ޝިފާޒު ވިދާޅުވެއްޖެއެވެ.\nކުރިން ބާރަށު ދާއިރާގެ މެމްބަރު ކަންވެސް ކުރެއްވި ޝިފާޒު ކުރެއްވި ޓްވީޓެއްގައި ރައީސް އަބްދުﷲ ޔާމީނަށް އިޝާރާތް ކުރައްވައި ވިދާޅުވީ ވައްކަމާއި، ހިޔާނާތުގެ މައްޗަށް އިންސާފު އަރާ ހަމަކުރުމަކީ އަބުރު ކަތިލުން ކަމަށް ރައީސް ޔާމީން ގަބޫލު ނުކުރެއްވުމަށެވެ.\nManikufaanu dhekivadainugannavaathi Vakkamaa fasaadha aai hiyaanaathuge macchah ‘Insaafu’ araa hamakurumakee ‘Aburu’ kathilumeh noon, beyinsaafu vumehves noon. Ithurah huthuru vaahakathah vidhaalhunuvey. Beyinsaafuge macchah Insaafu araa hamakuraane. #YagOut #Yageen pic.twitter.com/OjnwQq49YY— Mohd Shifaz🎈#FreePN (@mdpshippe) September 24, 2018\nޝިފާޒު ވިދާޅުވީ އެއީ ބޭއިންސާފުވުމެއްވެސް ނޫން ކަމަށެވެ. އަދި އިތުރަށް ބޭޒާރު ނުވުމަށް ރައީސް ޔާމީނަށް ދަންނަވައި ހުތުރު ވާހަކަ ނުދެއްކުމަށްވެސް ވަނީ އިލްތިމާސް ކުރައްވާފައެވެ.\nޝިފާޒުގެ މި ޓްވީތަކީ ރައީސް ޔާމީން ބަލި ގަބޫލުކުރައްވައި ގައުމާއި މުހާތަބްކޮށް ދެއްކެވި ވާހަކަފުޅަށް އިޝާރާތް ކުރައްވައެވެ. ރައީސް ޔާމީންގެ ވާހަކަފުޅުގައި އެމަނިކުފާނުގެ ދައުރުގައި އަބުރު ކަތިލުން ހުއްޓުވާލެވުނު ކަމަށް ވިދާޅުވިއެވެ.\nރައީސް ޔާމީން ވިދާޅުވީ އެމަނިކުފާނު ހިދުމަތް ކުރެއްވީ އިހުލާސްތެރިކަމާއެކު ކަމަށާއި އެ ހިދުމަތް ރައްޔިތުންގެ ތެރެއިން އެތައް ހާސް ބަޔަކު ބަލައިގެންފި ކަމަށެވެ. ރައީސް ޔާމީން ވަނީ އެމަނިކުފާނަށް ވޯޓު ދެއްވި ހުރިހާ ސަޕޯޓަރުންނަށް ޝުކުރު އަދާ ކުރައްވާފައެވެ. އަދި ވޭތުވެ ދިޔަ ހަތަރު އަހަރު އެމަނިކުފާނަށް އެންމެ ބޮޑު މަސައްކަތެއް ސިޔާސީ ގޮތުން ކޮށްދެއްވީ އަނބިކަނބަލުން ފާތުމަތު އިބްރާހީމްކަން ފާހަގަކޮށް ފާތުމަތު އިބްރާހީމަށް ވެސް ޝުކުރު އަދާ ކުރައްވާފައެވެ. އޭގެ އިތުރުން ޕީޕީއެމްގެ ދެ ނައިބު ރައީސުންނާއި އެމަނިކުފާނުގެ ކެބިނެޓަށާއި އެކުގައި މަސައްކަތް ކުރެއްވި މަޖިލީހުގެ މެންބަރުންނަށް ވެސް ޝުކުރު އަދާ ކުރެއްވިއެވެ.\nޔާމީން އަކީ ދިވެހި ރައްޔިތުންގެ ކުއްވެރިއެއް އެއްވެސް ހާލެއްގަ ސިޔާސީ ފަރާތްތަކާ ޑީލްއެއް ހަދައިގެން މަޢާފް ދިނުން ނޫނީ ރާއްޖެއިން ބޭރަށް ފޮނުވާލުމުގެ ކުރިން ރައްޔިތުންނާ މެދު ވިސްނަވާލައްވާ! ރައްޔިތުމީހާ ބޭނުންވަނީ ކޮންގޮތެއްތޯ ސާފުކޮށްލައްވާ، މީ ނިމުނީކީ ނޫން މި5އަހަރު ނިމުނީމަ އަނެއްކާވެސް ދާންޖެހޭނީ ރައްޔިތު މީހާ ކައިރިއަށް އެހެންކަމުން އިންސާފުވެރި ޝަރީޢަތެއް ހިންގަވާ! ޙައްޤު އަދަބު ކޮންމެމީހަަކަށް ވެސް ލިބެންޖެހޭ އަދަބު ލިބެންޖެހެނީ ނިކަމެތި ރައްޔިތު މީހާއަށް އެކަނި އެއްނޫން!\nޔާމީންގެ މައްޗައް ވީހާވެސް އަވަހަށް ސަރިއަތް ފެށުމަށް ގޮވާލަން\nހިކުރަން ތިބޭފުޅުން ވައްކަމާއި ފަސާދަ އަދި ނިކަމެތިން ކަތިލާ ވަޡީފަ ތަކުން ވަކިނުކުރާނެކަމްއް. ތާރީހު ކުރިންފެނުނީ ހަމަ މިކަންކަން ވީމާމިފަހަރުވެސް ރައިތުން މަތިން ހަދާން ނައްތާނުލާތި. ވޭރިކަމުން ބޭލިއްޖެ. ވޯޓުން ބަލވެސް މިރާއްޖޭގަ ކޮއްފި...\nހިތާމަ އަކީ ހަރުކަށި ކަމާއި ގޮތް ދޫނުކުރާ މީހުންގެ ބަސް ގަބޫލުކޮށް އެގޮތުގަ ހުރުން. އެކަހަލަ މީހުން ދައްކާ ފޭކު ވާހަކަތަކަށް އިޖާބަ ދީ އަނެކުން ބާކީވުން. ހަމްދަރުދީ ދަންނަ މީހަކު ނެތް ތާގަ، ޚިޔާލު ތަފާތުވާ މީހުންނަކީ އަދާވާތްތެރިން ކަމަށް ދުށުން.\nޔާމީނު އުޅުއްވީ ތަންތަނުން ޓިނު ނައްޓާ ޓިނު ބޮލުޖަހައިގެން އުޅޭ ކުދިންގެ ބަހަށް ހެއްލިގެން ޓިނާއި ތަންތަނުގެ ފުރާޅު ނައްޓަން އަންބި ކަބަލުން އުޅުއްވީ ކުޑަ ގޭންގު އޮފީހެއް ހަދައިގެން މީހުނަށް އަނިޔާކުރަން ! މީ އިބުރަތުން ފުރިފައިވާ ސަރުކާރެއް ހިންގިބަޔެއް!\nތިބޭ ފުޅުން އެމްޑީޕީ ސަރުކާރުން ވެސް ވައްކަމާއި ފަސާދަ ނުހިންގާތި އޮޕްޒީޝަން ލީޑާ އާއި މައިނޯރިޓީ ފާރަވެރިވާނެ ކަން ހަދާނުގައި ބެހެއްޓުމަށް ނަސޭހަތް ތެރިވަން !\nމި ވަގުތަކީ ލިބުނު ކާމިޔާބީގެ މަސްތުގައި ރުޅިވެރިކަން ފެތުރުމާއި ބަދަލު ހިފުމުގެ ރޫހުގައި ވާހަކަ ދެއްކަން ޖެހޭ ވަގުތެއްނޫން. މި ވަގުތަކީ ސިޔާސީ ކޮންމެފިކުރެއްގެ މީހެއްނަމަވެސް ގައުމުގެ ސުލްވެރި އަމާން ތަނެއް ގޮތުގައި ބޭއްވުމަށް ތިމާއާއި އިދިކޮޅު މީހުނަށް ވެސް އިހްތިރާމް ދީގެން ވާހަކަ ދައްކަން ޖެހޭވަގުތު. ކުށެއްކުރިކަމަށް ގަބޫލު ކުރެވޭނަމަ އޮންނަ ހަމތަކާ އުސޫލް ތަކުގެ ތެރއިން ކަން ހިގާދިޔަ ގޮތް އިންސާފުވެރިކަމާ އެކު ބެލުން އެއީ މުހިންމު ކަމެއް..


Pain killers in hiy huttumuge furusathu eba oyi!\nޕެއިން ކިލާސްއިން ހިތް ހުއްޓުމުގެ ފުރުސަތު އެބައޮތް!\nކިރިޔާ ބައްޔެއް ވާއިރަށް ދުވެފައި ގޮސް ޕެނެޑޯލް ކެއުމަކީ ދިވެހިންގެ ކިބައިގައި ހަރުލާފައި ހުންނަ ގޯސް އާދަ އެކެވެ. ރޯގާ ޖެހުނަސް، ހުން އަޔަސް ނުވަތަ ބޮލުގައި ކިރިޔާ ރިހިލިއަސް އެންމެ ކުރިންވެސް ހޯދާނީ ޕެނެޑޯލް ކަހަލަ ކޮންމެވެސް ޕެއިން ކިލާއެއްގެ އެހީ އެވެ. އުމުުރުން ޅަޔަސް ދުވަސްވީ މުސްކުޅިއަކަސް މި އާދަ ގެންގުޅެއެވެ.\nމިކަމުގައި ހުންނަ ގެއްލުންތައް ޓީވީ އާއި ރޭޑިއޯ އަދި އޮން ލައިން ނޫސްތަކުންވެސް އަބަދު ގެނެސްދެ އެވެ. މިގޮތަށް ޕެއިން ކިލާ ކެއުމުގައި އެންމެ ގިނައިން އުޅެނީ އުމުރުން ދުވަސްވީ މީހުންނެވެ. މުސްކުޅިވެ ގައިބާރު ދެރަވި ދުވަހު އެކަނި އުޅެން ޖެހުމުންވެސް ބައެއް މީހުންނަށް މިގޮތަށް ކަންތައް ކުރުމަށް މަޖުބޫރުވެދެ އެވެ. ދަރިންގެ ބުރަ ދިރިއުޅުމުގައި އިތުރު ބުރައެއް ނުޖައްސަން ވެގެންނެވެ. އަދި ބައެއް މީހުން މިގޮތަށް ޕެއިން ކިލާ ގަނެގެން ކަނީ ޒުވާން އުމުުރުން ފެށިގެން އެގޮތަށް ކަންތައް ކޮށްކޮށް އާދަވެފައި ހުރުމުގެ ސަބަބުންނެވެ.\nއިޓަލީގައި ހުންނަ މިލާނޯ ޔުނިވާސިޓީން ވަރަށް ފަހުން ވަނީ ޑޮކްޓަރެއްގެ އިރުޝާދާ ނުލާ ޕެއިން ކިލާސް ބޭނުން ކުރުމުން ލިބޭ ގެއްލުންތައް ބަލަން އަދި ގެއްލުން އެންމެ ބޮޑަށް ލިބެނީ ކޮން ބަޔަކަށްތޯ ބަލަން ހާއްސަ ދިރާސާއެއް ކުރިއަށް ގެންގޮސްފަ އެވެ. ޔޫކޭ، ނެދަލޭންޑް، އިޓަލީ އަދި ޖަރުމަނުގެ 10 މިލިއަން ޔޫޒަރުންގެ މައުލޫމާތު އެއްކޮށްގެން ހެދި މި ދިރާސާގެ ނަތީޖާ މިހާރު ވަނީ އާންމުކޮށްފަ އެވެ. މި ދިރާސާގައި ބޭނުންކުރި މީހުންގެ އެވްރެޖް އުމުރަކީ 77 އަހަރެވެ.\nމީގެ އިތުރުން މި ދިރާސާގައި އެއްވެސް ވަރަކަށް ޕެއިން ކިލާސް ބޭނުން ނުކުރާ މީހުންގެ ސިއްހަތާއި ޕެއިން ކިލާ ބޭނުންކުރާ މީހުންގެ ސިއްހަތުގެ ދުޅަހެޔޮކަންވެސް ދެނެގަނެފައިވެ އެވެ. މި ދިރާސާއިން ދައްކަނީ ބްރޫފަން ކަހަލަ ބާރުގަދަ ޕެއިންކިލާސް ބޭނުންކުރާ މީހުންގެ ތެރޭގައި ހިތް ހުއްޓުމުގެ ފުރުސަތު ބޮޑު ކަމަށެވެ. އަދި ހިތުގެ އިތުރު މައްސަލަތައް ވެސް މި މީހުންގެ މެދުގައި 19 ޕަސަންޓު އިތުރު ކަމަށެވެ.\nމި ދިރާސާގެ މައްޗަށް ބިނާކޮށް ބްރިޓިޝް ހާޓް ފައުންޑޭޝަން (ބީއެޗްއެފް) އިން ބުނީ މިފަދަ ޕެއިން ކިލާސްތައް ބޭނުންކުރާއިރު އެންމެ ދަށް ޑޯޒުން ބޭނުންކުރުމަކީ މުހިންމު ކަމެއް ކަމަށެވެ.\nއެކި ކަހަލަ ޕެއިން ކިލާސް އެންމެ ގިނައިން ބޭނުންކުރަނީ ހުޅުތަކުގެ މައްސަލަތައް ހުންނަ މީހުން ކަމަށް ވެސް ދައްކާފައިވެއެވެ. އެހެންކަމުން އެމީހުންނަށް ހިތުގެ މައްސަލަތައް ދިމާވުމުގެ ފުރުސަތު އެތައް ގުނައަކަށް ބޮޑުވެެގެންދެ އެވެ.\nހައިޕާޓެންޝަން، ޑައިބެޓިސް އަދި ކިޑްނީގެ މައްސަލަތައް ހުންނަ މީހުން ހާއްސަކޮށް ޑޮކްޓަރެއްގެ ލަފާ ހޯދާ ޑޮކްޓަރެއްގެ އިރުޝާދުގެ ދަށުން ޕެއިން ކިލާސް ބޭނުންކުރަން ސިއްހީ މާހިރުން އިލްތިމާސް ކުރެ އެވެ.


Bulhaluge dhasveni vun\nބުޅަލުގެ ދަސްވެނި ވުން\nހިތާދޫ އޮންލައިން | 12 ނޮވެންބަރ 2019\nއެއްދުވަހަކު ޖުހާގެ ރައްޓެއްސަކު އޭނާގެ އޮޅު ބުޅާ ރީތިކޮށްގެން ހެދުން އަޅުވާތަން ފެނުމުން ޖުހާ ރަހުމަތްތެރިޔާ ކުރެން އަހާލިއެވެ. ރަހުމަތްތެރިޔާއެވެ. ތީ ކޮން ކަމެއް ހެއްޔެވެ؟ ތިޔަހާ ވަރަކަށް ކަލޭގެ ބުޅާ ތި ރީތި ކުރަނީ ކީއްވެގެން ހެއްޔެވެ.\nރަހުމަތްތެރިޔާ ވަރަށް ފަޚުރުވެރިކަމާއެކު ބުންޏެވެ. މިއަދަކީ ވަރަށް ޚާއްސަ ދުވަހެކެވެ. މިއަދަކީ އަހަރެންގެ ބުޅާ ދަސްވެނިވެގެން، އެކަން އާ ކަމަކަށް ވުމުން، ގިނިސް ވާރލްޑް ރިކޯރޑްސް ގެ ފަރާތުން އެމީހުންގެ ރެކޯޑު ފޮތުގައި އަހަރެންގެ ބުޅާގެ ވާހަކަ ލިޔެ ފޮޓޯނަގަން އަންނަ ދުވަހެވެ. މިއީ އަހަރެންގެ ބުޅަލަށް ނުވަތަ އަހަންނަށް އެކަނި ލިބޭ ފަޚުރެއް ނޫނެވެ. އަހަރުމެންގެ މުޅި ތައުލީމީ ނިޒާމަށް ވެސް، އަދި މުޅި ރާއްޖެއަށް ވެސް ލިބޭ ވަރަށް ވެސް ބޮޑު ފަޚުރެކެވެ. މީގެ ކުރިން ބުޅަލެއް ދަސްވެނިވެ ތަޚައްރުޖުވެފައި އޮތީ ކޮން ގައުމެއްގެ ކޮން ތައުލީމީ މުއްސަސާއަކުން، ކޮން ތައުލީމީ ނިޒާމެއްގެ ތެރެއިން ހެއްޔެވެ؟ މިކަމުގެ ސަބަބުން އަހަރުމެންގެ ތައުލީމީ މުއައްސަސާތަކަށް ރަނގަޅު ފުރުސަތުތަކެއް ލިބޭނެއެވެ. ދުނިޔޭގެ އެކިކަންކޮޅުތަކުގައި އުޅޭ ބުޅަލަށް ލޯބިކުރާ މީހުން އެމީހުންގެ ބުޅާތަކަށް ސެޓިފިކެޓު ހޯދައިދިނުމުގެ ފުރުސަތު ލިބޭނެއެވެ. އެހެންވެ، ބުޅާ ކޯސްތަކުގެ ޕުރޮޑަކްޓުތައް ވިއްކައި އެއިން މާއްދީ ރަނގަޅު ފައިދާތަކެއް ހޯދޭނެ ނޫން ހެއްޔެވެ؟"\nޖުހާވެސް ރަހުމަތްތެރިޔާގެ ވާހަކައާ އެއްބަސްވިއެވެ. "ތިޔަ ބުނީ ހަމަ ރަނގަޅު ވާހަކައެކެވެ. ތިޔައީ، އެއްވެސް ޝައްކެއްނެތް ގޮތުގައި، ހަމަ ރަނގަޅު ފައިދާތަކެއް ކުރާނޭ ކަމެކެވެ. މަވެސް ތިކަން ކުރަންވީ އޭ އެބަ ހިތަށް އަރައެވެ. ދާއިރާ ފުޅާކޮށް ކުއްތާއާ އަދިވެސް އޮޅުކޮށްގެން ގެންގުޅޭ އެހެން ޖަނަވާރުތަކާއި ދޫނިތަކާއި ސޫފިތަކަށް ވެސް ދަސްވެނިވުމުގެ ފުރުސަތު ހުޅުވާލެވިދާނެ ނޫން ހެއްޔެވެ؟ ވަރަށް ވެސް ބޮޑު މާކެޓެއް އޮތްހެން ހީވެއެވެ. ނަމަވެސް ތި ދަސްވެނިވުން އޮންނަނީ ކިހިނެއްކަން އޮޅުންފިލުވަން އަހަރެން ބޭނުމެވެ. އެހެންވެ، ތިކަމުގެ ތަފްސީލު ކިޔައި ދެވިދާނެ ހެއްެޔެވެ؟"\nޖުހާގެ ރަހުމަތްތެރިޔުާ ބުންޏެވެ. "ތިޔައީ އެއްވެސް ކަމެއް ނޫނެވެ. އަޑު އަހާށެވެ! އަހަރެންގެ ރަހުމަތްތެރިޔަކުގެ ދަރިޔަކު ހަތަރު އަހަރުން ނިންމޭ ކޯހެއް ހަތަރު މަސްދުވަހުން ނިންމި ވާހަކަ އަހަރެން އަޑުއެހީމެވެ. ދެން އެ ރަހުމަތްތެރިޔާކުރެން އެއީ ކިހިނެއްވާ ކަމެއްތޯ އަހާލުމުން އޭނާ ކިޔައިދިނެވެ. އެކަން ހިނގާ ގޮތަކީ ހަތަރު އަހަރުގެ މަސައްކަތް ކުރުކޮށްލަނީއެވެ. އަދި އެކި ބައިތައް އެއްފަހަރާ ކިޔެވޭ ގޮތް ވެސް ހަދަނީއެވެ. އަދި ކިޔަވަން ޖެހޭ ކޯސް ބައެއް ފަހަރު ކިޔަވާ ދަރިވަރަށް ތައްޔާރުވެސް ކޮށްލެވެން ވެސް އޮވެއެވެ. މިފަދަ ގޮތަކަށް ކިޔަވަން ގަސްދުކުރާ ކުދިން، ކޮލެޖަށް ހާޒިރުވާކަަށް ނުޖެހެއެވެ. ގޭގައި ތިބެގެން އެކުދިންގެ މަސައްކަތް އެކުދިންނަށް ކުރެވެއެވެ. އަދި އަވަހަށް ނިންމާލެވޭ ކޯހެއްކަމުން، އެހެން މީހުންގެ އެހީ އެކުދިންނަށް ހޯދުމުގެ ފުރުސަތު ވެސް އޮވެއެވެ. އެހެންވެ، އެހެެން މީހުން ލައްވާ ކިޔަން ޖެހޭ އެއްޗެހި ކިޔުއްވައި، ލިޔަން ޖެހޭ ލިޔުންތައް ލިިޔުއްވޭނެއެވެ. ދެން މިގޮތުގެ މަތިން ކަންތައްކޮށް، ހުރިހާ މަސައްކަތެއް ނިންމާލުމުން، ބޮޑު ހަފުލާއެއް ބާއްވައި އެކުދިންނަށް ސަނަދު ދެވި، އެކުދިންގެ ކަރުގަައި، ރަން ހާރެއް ފަދައިން، އެ ސަނަދު އަޅުވާލެވެއެވެ. ފެންނަ ކޮންމެ މީހަކަށް އެކުދިން ވަނީ ދަސްވެނި ވެފައިކަން އެނގޭނެ ނޫން ހެއްޔެވެ؟ އަދި ތައުލީމު ދޭ ފަރާތާއި ތައުލީމު ލިބޭ ފަރާތާއި ދެފަރާތް ވެސް ތިބެނީ ހިތް ހަމަޖެހިފައެވެ. އެއްބަޔަކަށް މުހިއްމީ ފައިސާއެވެ. އެ ފައިސާ އެމީހުންނަށް ލިބެއެވެ. އަނެއް ބަޔަކު ބޭނުމީ ކަރުދާސް ކޮޅެކެވެ، ސެޓުފިކެޓެކެވެ. އެމީހުންނަށް އެކަރުދާސްކޮޅު ލިބެއެވެ."\n"ދެން ތިކަމާ ބުޅަލުގެ ދަސްވެނިވުމާ ހުރީ ކޮން ގުޅުމެއް ހެއްޔެވެ؟" ޖުހާ އެއްސެވެ.\nރަހުމަތްތެރިޔާ ޖުހާ ގާތު ބުންޏެވެ. "މިކަން އަހަންނަށް އެނގުމުން، އަހަރެން ހިތަށް އެރީ މިއީ ކިޔަވައި ދަސްވެނިވުމުވުގައި ވަރަށް ވެސް މޮޅުގޮތެއް ކަމުގައެވެ. އެހެނީ މި ފަދަ ކޯސްތައް ފުރިހަމަ ނުކުރެވޭނޭ ބަޔަކު ނޫޅޭނޭކަމެވެ. އިންސާނުން ކީއްކުރަން ހެއްޔެވެ؟ ޖަނަވާރުންނާ ދޫނި ސޫއްޕަތްވެސް މިކަން ކުރެވޭނެއެވެ. އެހެންވެ، އަޖުމަ ބަލާލުމުގެ ގޮތުން އަހަރެންގެ ބުޅާ އެ ފަދަ ކޯހެއްގައި ރަޖިސްޓުރީ ކުރީއެވެ. އަދި ބުޅާކުރަން ޖެހޭ ލިޔެކިޔުމުގެ މަސައްކަތް ކުރާނޭ ބަޔަކު ހޯދައި އެމީހުން ލައްވާ އެކަން ކުރުވީ އެވެ. އަދި ހަތަރު އަހަރުން ނިންމާލެވޭ ކޯސް ހަތަރު މަހުން ނިންމާލެވުނީއެވެ."\nޖުހާ ވަރަށް އުފާވެފައި ބުންޏެވެ. "ސާފު ވެއްޖެއެވެ. އަހަރެން ވެސް މިދަނީ އަހަރެންގެ ގާމާދޫނީގެ ދަސްވެނިވުމުގެ ކަންތައް ހަމަޖައްސާށެވެ. އަދި އެހެނިހެން ޖަނަވާެރުންނާއި ސޫފި ސޫފީގެ ދަސްވެނިވުމުގެ މަސައްކަތުގެ އޭޖަންޓަކަށް އަހަރެން ވާނަމެވެ.:\nމިހެން ބުނެ ޖުހާ ގެއާ ދިމާއަށް ހަލުވިކަމާއެކު ހިނގައިގަތެވެ. އަދި ޖުހާގެ ރަހުމަތްތެރިޔާ އޭނާގެ އޮޅު ބުޅާ ރީތި ކުރުމުގެ މަސައްކަތާއިގެން ކުރިޔަށް ދިޔައެވެ. ފޮޓޯ ހަފުލާއަށް ތައްޔާރު ވުމަށެވެ.\nކަާކު ނިންމި ކޯހެއްގެ ވާހަކަ ބާ


Aa iPhone thakaai nunivey gadi adhi Apple TV+ tha'aaraf koffi | Mihaaru\nއައިފޯން 11، ނުނިވޭ ގަޑި އަދި އެޕަލް ޓީވީ ޕްލަސް ތައާރަފްކޮށްފި\n11 ސެޕްޓެމްބަރ 2019 - 09:015comments\nފޯނުތަކުން އެންމެ ބޮޑަށް ފާހަގަވީ އޭގެ ކެމެރާތަކެވެ. އައިފޯން 11، އައިފޯން 11 ޕްރޯ އަދި އައިފޯން 11 ޕްރޯ މެކްސްގައި ވެސް ކެމެރާ ވަނީ ވަރުގަދަކޮށްފަ އެވެ. އައިފޯން 11 ގައި އަލްޓްރާ ވައިޑް ލެންސަކާ އެކު ދެ ކެމެރާ ހިމަނާފައި ވާއިރު ޕްރޯ އާއި މެކްސްގައި ތިން ކެމެރާ ހިމެނެ އެވެ. އެއީ ޓެލެފޮޓޯ ލެންސަކާ އެކުގަ އެވެ.\nމިދިޔަ އަހަރު ނެރުނު އައިފޯން އެކްސް އާރް އާއި ވާދަކުރަން މިއަހަރު ނެރުނު އާ މޮޑެލް، އައިފޯން 11 ގެ އަގު އެކްސް އާރަށް ވުރެ، 50 ޑޮލަރު އަގު ކުޑަ އެވެ. އައިފޯން 11 ލިބޭނީ 699 ޑޮލަރަށެވެ.\nއާ އައިފޯނުތައް ދައްކާލަނީ\nއެޕަލް އައިފޯން 11: މި ފޯނު ހަ ކުލަޔަކުން ލިބެން ހުންނާނެ\nއެޕަލް އިން އިއުލާނުކުރި އިތުރު އެއްޗެހީގެ ތެރޭގައި، އެޕަލް ޓީވީ ޕްލަސްގެ އަގު ވެސް ހިމެނެ އެވެ. މަހަކު5ޑޮލަރު ދައްކަން ޖެހޭ މި ހިދުމަތް ލިބޭނީ އަންނަ ނޮވެމްބަރު މަހު އެކަކުން ފެށިގެންނެވެ. ހިދުމަތް ފަށާއިރު ވެސް 100 އަށް ވުރެ ގިނަ ގައުމަށް ހިދުމަތް ލިބޭނެ އެވެ. އަދި އާ އައިފޯނާއި އައިޕެޑް އައި މެކް ގަންނަ އިރު އެއް އަހަރު ދުވަހުގެ ސަބްސްކްރިޕްޝަން ހިލޭ ލިބޭނެ އެވެ.\nއެޕަލް ވޮޗް ސީރީޒް 5\nމީގެ އިތުރުން އާ އައިޕެޑަކާއި އަދި އެޕަލް ވޮޗް ސީރީޒް5ހިމެނެ އެވެ. މި ގަޑީގެ އެންމެ ތަފާތު ފީޗާއެއްގެ ގޮތުގައި ފެންނަން ހުންނާނީ ޑިސްޕްލޭ ނުނިވުމެވެ. "އޯލްވޭޒް އޮން ޑިސްޕްލޭ" ހިމަނާފައި ވިޔަސް މީގެ ގަޑީގެ ބެޓެރީ 18 ގަޑިއިރު ހުންނާނެހެން އެހެން ފީޗާސްތަކަށް ވަނީ ފެންވަރު ރަނގަޅުކޮށްފަ އެވެ. މިފަހަރު އާ ކުލަތަކާއި ބޭންޑުތައް ވެސް ލިބޭނެ އެވެ.\nއާ އައިފޯނުތަކާއި ގަޑި މި މަހުގެ 20 އިން ފެށިގެން ގަންނަން ލިބޭނެ އެވެ.


ތުޅާދޫގައި 100 ހައުސިން ޔުނިޓް އަޅަން ބަޔަކާ ހަވާލުކޮށްފި\nބ ތުޅާދޫ އަދި ޅ ނައިފަރުގައި އިމާރާތްކުރަން ހަމަޖެހިފައިވާ 100 ހައުސިން ޔުނިޓް އެޅުމުގެ އެއްބަސްވުމުގައި ސޮއި ކޮށްފިއެވެ.\nހައުސިން މިނިސްޓްރީގައި މިއަދު ބޭއްވި ސޮއިކުރުމުގެ ރަސްމިއްޔާތުގައި ތުޅާދޫގައި ހައުސިން ޔުނިޓް އެޅުމަށް ހަވާލުކޮށްފައިވަނީ ޕްރިސިޝަން އިންޖީނިއަރިން ސާވިސަސް އާއި ފްލްކްސްއިންކް ޕްރައިވެޓް ލިމިޑެޓްގެ ޖޮއިންޓް ވެންޗާ ކުންފުންޏާއެވެ.\nއެ އެއްބަސްވުމުގައި ހައުސިން މިނިސްޓްރީގެ ފަރާތުން ސޮއިކުރެއްވީ އެ މިނިސްޓްރީގެ ސްޓޭޓް މިނިސްޓަރު އަހްމަދު ނަޝީދެވެ. އަދި ކުންފުނީގެ ފަރާތުން ސޮއިކުރެއްވީ މެނޭޖިން ޑިރެކްޓަރު ޕީ ޑަބްލިއު ތިލަކަރައްތްނައެވެ.\nތުޅާދޫގައި ޔުނިޓްތައް އިމާރާތްކުރެވޭނީ 1100 އަކަފޫޓުގެ އޭރިއާއެއްގެ ތެރޭގައި ތިން ކޮޓަރި، ތިން ފާހާނާ، ސިޓިންރޫމް، ބަދިގެ އަދި ސްޓޯރޫމްގެ އިތުރުން ލޯންޑްރީ ހިމެނޭ ގޮތަށެވެ. އެ ޔުނިޓްތައް އަޅާނީ ރޯ ހައުސްގެ ގޮތުގައެވެ.\nހައުސިން ޔުނިޓް އެޅުމުގެ މަސައްކަތް ހަވާލުކުރެވިފައިވަނީ 79.6 މިލިއަން ރުފިޔާއަށް 363 ދުވަހުގެ ތެރޭގައި ނިންމުމަށެވެ.\nތުޅާދޫގައި ހައުސިން ޔުނިޓް އެޅުމަށް ހަމަޖެހިފައިވަނީ އެރަށު ހިއްކި ސަރަހައްދުގަ އެވެ.


SunOnline: Hiya flat thakuge kuli 7000 ah vure dhah vaane: Aslam\nހިޔާ ފްލެޓްތަކުގެ ކުލި 7000 އަށް ވުރެ ދަށްވާނެ: މިނިސްޓަރު އަސްލަމް\nއަހުމަދު މިޒްޔާލް 06 Jul 2020, 11:29\nހައުސިން މިނިސްޓަރު މުހައްމަދު އަސްލަމް މިއަދު ނޫސްވެރިންނަށް މައުލޫމާތު ދެއްވަނީ --- ސަން ފޮޓޯ/ ފަޔާޒު މޫސާ\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ސަރުކާރުން ހުޅުމާލޭގައި ހިޔާ މަޝްރޫއުގެ ދަށުން އަޅާފައިވާ ފްލެޓުތަކަށް މަހަކު ދައްކަންޖެހޭ ފައިސާގެ އަދަދު 7000 އަށް ވުރެ ކުޑަވާނެ ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nސަރުކާރުގެ ބޯހިޔާވަހިކަމުގެ ސިޔާސަތާ ގުޅޭގޮތުން މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަސްލަމް ވިދާޅުވީ ހިޔާ މަޝްރޫއުގައި ވައުދުވެފައިވާ މިންވަރުގެ ތެރޭގައި ސަރުކާރުން ހިފަހައްޓައިދޭނެ ކަމަށެވެ.\n"ހިޔާ މަޝްރޫގައި ސަރުކާރުން ވައުދުވެފައި އޮތް މިންވަރުގެ ތެރޭގައި ހިފަހައްޓައިދޭނެ. އެމިންވަރު އަޅުގަނޑު ހަނދާނެއް ނެތް. 7000 ރުފިޔާއަށްވުރެ ތިރިން ހިފަހައްޓައިދޭނެ،" މިނިސްޓަރު އަސްލަމް ވިދާޅުވިއެވެ.\nއެގޮތުން ހިޔާ ފްލެޓުތަކުގެ އަގާމެދު އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވިދާޅުވީ އަގު ކަނޑައަޅާއިރު، ކަލްކިޔުލޭޓު ކުރަންވާނީ ދައްކާއިރު އަރާ އަދަދު ކަމަށާއި އެހެން ކަމަށް ވަންޏާ ހިޔާ ފްލެޓުތަކުގެ އަގުގެ ގޮތުގައި މަހަކު 11000 ރުފިޔާ އަރާނެ ކަމަށެވެ. އެއީ 20 އަހަރަށް ބަހާލައިގެން ދައްކަންޖެހޭ އަދަދެވެ. ފިނިޝިންއަށް ދާ ހަރަދު ނުހިމަނާވެސް މި އަދަދު މިއަށްވުރެ ކުޑަ ނުވާނެ ކަމަށް ސުހައިލް ވިދާޅުވިއެވެ.\nހިޔާ ފްލެޓްތަކުގެ ޕްރޮޖެކްޓްގައި ފްލެޓްތަކުގެ އެތެރޭގެ ޓައިލްސްޖެހުމާއި އިންޓްރީއާ ދޮރު ހަރުކުރުމާއި ފަންކާ، ބޮކި، އަދި ކުލަލުން އަދި ފާހާނާގައި އެއްކޮށް ޓައިލްސް ޖެހުން ނުހިމެނޭ ކަމަށް މިނިސްޓަރު އަސްލަމް ވެސް މިއަދު ވަނީ ވދާޅުވެފަ އެވެ.\n825 މުވައްޒަފަކަށް ފްރަންޓްލައިން އެލަވަންސް ދޫކޮށްފި


Raees ah, Dhoni aai Virat ge ramzee hadhiyaa eh! | Mihaaru\nރޯޔަން ޗެލެންޖާސް ބެންގަލޯގެ ކެޕްޓަން ވިރާތު ކޯލީ (ވ-2) އާއި ޗެންނާއީ ސުޕަ ކިންގްސްގެ ކެޕްޓަން އެމްއެސް ދޯނީ (ވ) ރައީސް އިބްރާހިމް މުހައްމަދު ސޯލިހަށް ރަމްޒީ ބެޓެއް ހަދިޔާކުރަނީ.\nރައީސަށް، ދޯނީ އާއި ވިރާތުގެ ރަމްޒީ ހަދިޔާއެއް!\n21 އެޕްރީލް 2019 - 23:265comments\nރާއްޖޭގައި ކްރިކެޓް ކުރިއެރުވުމާ ބެހޭގޮތުން އިންޑިއާގެ ކްރިކެޓް ބޯޑާ އެކު ބެންގަލޫރުގައި ފުޅާ ދާއިރާއެއްގައި ކުރެއްވި މަޝްވަރާތަކަށް ފަހު ރައީސް އިބްރާހިމް މުހައްމަދު ސޯލިހު މިރޭ އިންޑިއަން ޕްރިމިއާ ލީގު (އައިޕީއެލް) ގެ މެޗެއް ބައްލަވާލައްވައިފި އެވެ.\nމުބާރާތުގައި މިރޭ ޗެންނާއީ ސުޕަ ކިންގްސް އަތުން ރޯޔަން ޗެލެންޖާސް ބެންގަލޯ މޮޅުވި މެޗުގެ ކުރިން ދެ ރޯޔަލް ޗެލެންޖާސްގެ ކެޕްޓަން ވިރާތު ކޯލީ އާއި ސުޕަ ކިންގްސްގެ ކެޕްޓަން މަހިންދްރަ ސިންގް ދޯނީ ވަނީ ރައީސް ސޯލިހަށް، ދެ ޓީމުގެ ކުޅުންތެރިން ސޮއިކޮށްފައިވާ ޖާޒީ އާއި ކްރިކެޓް ބެޓެއް ހަދިޔާކޮށްފަ އެވެ. އިންޑިއާ އިން 2011 ވަނަ އަހަރު ކްރިކެޓް ވޯލްޑް ކަޕް ކާމިޔާބުކުރިއިރު ކެޕްޓަންކަންކުރި ދޯނީ އާއި މިހާރުގެ ކެޕްޓަން ކޯލީ އަކީ ދުނިޔޭގެ އެންމެ މޮޅު ބެޓްސްމަނުންގެ ތެރޭގައި ހިމެނޭ ދެ ކުޅުންތެރިންނެވެ.\nބެންގަލޫރުގެ އެމް ޗިންނަސްވާމީ ސްޓޭޑިއަމުގައި ކުރިއަށް ދިޔަ މި މެޗު ރޯޔަލް ޗެލެންޖާސް އިން ކާމިޔާބުކުރީ އެއް ލަނޑުންނެވެ. އެ ޓީމުން ވަނީ 20 އޯވަރުގެ ތެރޭ ހަތް ކުޅުންތެރިން ނުބައިވެގެން 161 ލަނޑު ހަދައިފަ އެވެ. ސުޕަ ކިންގްސް ޖަވާބުގައި ކުޅެން އަރައި 20 އޯވަރުގެ ތެރޭގައި އަށް ކުޅުންތެރިން ނުބައިވެގެން ހެދިފައިވަނީ 160 ލަނޑެވެ. ފަހު ބޯޅައިން ދެ ލަނޑު ހަދައި މޮޅުވުމުގެ ފުރުސަތު ސުޕަ ކިންގްސް އަށް އޮތް ނަމަވެސް ރޯޔަލް ޗެލެންޖާސް އިން އެ ބޯޅައިން ވިކެޓެއް ނެގީ އެވެ.\nވިކްޓްރީ ސްޕޯޓްސް ކްލަބަށް އެއް ވަނަ ޑިވިޝަނުގައި ކްރިކެޓް ކުޅުއްވާފައިވާ ރައީސް އިބްރާހިމް މުހައްމަދު ސޯލިހުގެ މިދަތުރުފުޅަކީ އިންޑިއާގެ ބޯޑް އޮފް ކޮންޓްރޯލް ފޯ ކްރިކެޓް (ބީސީސީއައި) ގެ ދައުވަތަކަށް ކުރެއްވި ދަތުރުފުޅެކެވެ.\nމިއަދު މެންދުރުފަހު ބެންގަލޫރަށް ވަޑައިގެން ބީސީސީއައިގެ ސީއީއޯ ރާހުލް ޖޯހްރީއާ އެކު ބޭއްވެވި ބައްދަލުކުރެއްވުމުގައި ރައީސް ވަނީ ރާއްޖޭގައި ކްރިކެޓް ފުޅާކުރުމާ ބެހޭގޮތުންނާއި ގައުމީ ކްރިކެޓް ޓީމުގެ ތަމްރީންތަކާ ބެހޭގޮތުން މަޝްވަރާކުރައްވައިފަ އެވެ. މި ބައްދަލުވުމުގައި ސްޕޯޓްސް މިނިސްޓަރު އަހުމަދު މަހުލޫފާއި ފޮރިން މިނިސްޓަރު އަބްދުﷲ ޝާހިދު ބައިވެރިވެވަޑައިގެންނެވި އެވެ.\nރޯޔަން ޗެލެންޖާސް ބެންގަލޯގެ ކެޕްޓަން ވިރާތު ކޯލީ (ވ) ރައީސް އިބްރާހިމް މުހައްމަދު ސޯލިހަށް ރަމްޒީ ޖާޒީއެއް ހަދިޔާކުރަނީ.\nނުރަސްމީ މި ދަތުރުފުޅުގައި ރައީސް ވަނީ ބެންގަލޫރުގައި ދިރިއުޅޭ ދިވެހިންނާ މިއަދު ހަވީރު ބައްދަލުކުރެއްވި އެވެ. ބެންގަލޫރުގައި ރައީސް ހުންނަވާ އައިޓީސީ ގާޑެނިއާ ހޮޓަލުގައި ބޭއްވި ބައްދަލުކުރެއްވުމުގައި ދިވެހިންނާ މުހާތަބުކުރައްވައި ރައީސް ވާހަކަފުޅުދެއްކެވި އެވެ.\nއާ ސަރުކާރާ އެކު އިންޑިއާ އާއި ރާއްޖެއާ ދެމެދު ބަދަހިވެފައިވާ ގުޅުމުގެ ތެރެއިން ކުޅިވަރަށް، ހާއްސަކޮށް ކްރިކެޓަށް އަންނަނީ ބޮޑު ފައިދާއެއްކުރަމުންނެވެ. އެގޮތުން އިންޑިއާ އިން ވަނީ ރާއްޖޭގައި ކްރިކެޓް ސްޓޭޑިއަމެއް އަޅައިދޭން ވެސް އެއްބަސްވެފަ އެވެ. އަދި ދެ ގައުމުގެ މެދުގައި މަތީ ފަންތީގެ ކްރިކެޓް ސިލްސިލާއެއް ބާއްވަން އެއްބަސްވެ އޭގެ ތެރެއިން ފުރަތަމަ ސިލްސިލާ އަށް އިންޑިއާގެ މަޝްހޫރު ތަރި ޔުވްރާޖް ސިންގް ހިމެނިގެން އެއާ އިންޑިއާ ޓީމު ދާދި ފަހުން ރާއްޖެ އަ އެވެ. އެ ސިލްސާގެ މެޗެއްގައި ރައީސް ވެސް ކުޅުއްވި އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ކްރިކެޓް އައިޕީއެލް


ޢުމުރުންދުވަސްވީ މީހުންނަށް އަމާޒުކޮށްގެން ހިންގާ “ރަންވޭލާ” ކެމްޕޭންގެ ޕްރޮގްރާމްތައް ބ.އަތޮޅުގެ ހުރިހާ ރަށެއްގައި ކުރިއަށް ގެންގޮސްފި – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nPosted on 15/02/2017 11/07/2017\nދޮށީޢުމުރުގެ މީހުންނަށް އަމާޒުކޮށްގެން މިނިސްޓްރީ އޮފް ޖެންޑަރ އެންޑް ފެމިލީން ހިންގާ “ރަންވޭލާ” ކެމްޕެއިންގެ ޕްރޮގްރާމްތައް ބ.އަތޮޅުގެ 13 ރަށުގައި ކުރިއަށް ގެންގޮސްފިއެވެ. މިގޮތުން، އުމުރުން ދުވަސްވީ މީހުންގެ ބައިވެރިވުން މުޖުތަމަޢުގައި އިތުރުކުރުމަށާއި، އެފަރާތްތަކަށް ބޭނުންވާ އަޅާލުމާއި އެހީތެރިކަން ލިބޭނެ ގޮތްތައް މަގުފަހިކޮށްދިނުމަށާއި، އެފަރާތްތަކުގެ ޖިސްމާނީ އަދި ނަފްސާނީ ދުޅަހެޔޮކަން އިތުރުކުރުމުގެ މުހިއްމުކަމާމެދު ހޭލުންތެރިކަން އިތުރުކުރުމުގެ ސެޝަންތަކެއް ވަނީ ހިންގާފައެވެ. މި ސެޝަންތަކުގައި 180އަށްވުރެން ގިނަ ދޮށީ އުމުރުގެ މީހުން ވަނީ ބައިވެރިވެފައެވެ. މީގެ އިތުރުން، އުމުރުން ދުވަސްވީ މީހުންނާއި ޒުވާނުންނާ ދެމެދު އޮންނަ ގުޅުން ބަދަހިކުރުމަށާޢި، އެފަރާތްތަކަށް ޒުވާނުންގެ ފަރާތުން ލިބޭ އެހީތެރިކަން އިތުރުކުރުމަށްޓަކައި ބ.އަތޮޅުގެ 100އަށްވުރެން ގިނަ ޒުވާނުންނަށްވެސް ވަނީ ޙާއްސަ ސެޝަންތަކެއް ހިންގާފައެވެ.\n“ރަންވޭލާ” ކެމްޕެއިންގެ ދަށުން މިނިސްޓްރީ އާއި ބ. އަތޮޅުގެ ހޮސްޕިޓަލް އަދި ހެލްތް ސެންޓަރުތައް ގުޅިގެން އަތޮޅުގެ ހުރިހާ ރަށެއްގައި ދޮށީއުމުރުގެ މީހުންނަށް ހެލްތް ސްކްރީނިންގ ޕްރޮގްރާމްތަކެއް ވަނީ ކުރިއަށްގެންގޮސްފައެވެ. އަދި، 65 އަހަރުން މަތީގެ ދާންމަތިވެފައިވާ ފަރާތްތަކާއި ދޮށީއުމުރުގެ މީހުންނަގެ ގާތަށް މިނިސްޓްރީއިން ވަނީ ޒިޔާރަތްކޮށް ހާލަތު ބަލާފައެވެ. މީގެ އިތުރުން، ދޮށީ އުމުރުގެ މީހުންނަށް ފޯރުކޮށްދޭ ހިދުމަތްތައް އިތުރަށް ހަރުދަނާކުރުމުގެ މަޤްސަދުގައި ބ. އަތޮޅުގައި މަސައްކަތްކުރައްވާ ހުރިހާ ހެލްތް ކެއަރ ވަރކަރުންނަށާއި އިޖްތިމާޢީ ހިދްމަތްތެރިންނަށްވެސް މިކެމްޕެއިންގެ ދަށުން ތަމްރީން ޕްރޮގްރާމެއް ވަނީ ހިންގާފައެވެ.\n“ރަންވޭލާ” ކެމްޕެއިން އަކީ 2016 ވަނަ އަހަރުގެ އޮގަސްޓް މަހު މިނިސްޓްރީ އޮފް ޖެންޑަރ އެންޑް ފެމިލީއިން އިފްތިތާޙްކޮށްފައިވާ ކެމްޕެއިނެކެވެ. އަދި، މިކެމްޕެއިންގެ ހަރަކާތްތައް ދިވެހިރާއްޖޭގެ ހުރިހާ އަތޮޅެއްގައި ހިންގުމަށް މިނިސްޓްރީއިން ވަނީ ރާވާފައެވެ.\n15 ފެބްރުއަރީ 2017\n← ސަރުކާރުގެ ބެލުމުގެ ދަށުގައި ފިޔަވަތި މަރުކަޒުގައި ދިރިއުޅޭ ކުދިންނަށް އެހީތެރިވެދިނުމަށް މިނިސްޓްރީ އޮފް ޖެންޑަރ އެންޑް ފެމިލީއާއެކު ދެ ކުންފުނިން އެއްބަސްވުމެއްގައި ސޮއިކޮށްފި


ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނާމެދު އަމަލުކުރަންވީ ގޮތުގެ ގަވާއިދު (ގަވާއިދު ނަންބަރު 127/2015) - Gaanoon.com\nގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓު އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނާމެދު އަމަލުކުރަންވީ ގޮތުގެ ގަވާއިދު\n(ގަވާއިދު ނަންބަރު 127/2015)\nމިއީ ގާނޫނު ނަންބަރު 14/2013 (ދިވެހިރާއްޖޭގެ ޖަލުތަކާއި ޕެރޯލްގެ ގާނޫނު) ގެ 144 ވަނަ މާއްދާގެ (ށ) ގެ (5) ވަނަ ނަންބަރުގެ ދަށުން ބާރުލިބިގެން އެކުލަވައިލެވިފައިވާ، ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި ކޯޓް އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނާމެދު އަމަލުކުރަންވީ ގޮތުގެ ގަވާއިދެވެ.\nމި ގަވާއިދަށް ކިޔާނީ. "ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި، ކޯޓް އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނާމެދު އަމަލުކުރަންވީ ގޮތުގެ ގަވާއިދު" އެވެ.\nމި ގަވާއިދުގެ މަގްސަދަކީ ގައިދީންނާއި، ކުށުގެ ތުހުމަތުގައި ހައްޔަރުގައި ތިބޭ މީހުންނާއި ކޯޓް އަމުރެއްގެ ދަށުން ބަންދުގައި ބައިތިއްބަންޖެހޭ މީހުން ޖަލަށް ގެންނަ ދުވަހުން ފެށިގެން އެމީހަކު ޖަލުން ދޫކޮށްލުމާއި ހަމައަށް އެމީހަކާމެދު އަމަލު ކުރަންވީގޮތް އަންގައިދިނުމެވެ.\nމި ގަވާއިދު ހިންގާނީ، މޯލްޑިވްސް ކަރެކްށަނަލް ސަރވިސްއިންނެވެ.\n5 ވަނަ މާއްދާ – މި ގަވާއިދަށް އަމަލު ކުރަން ފެށުން\n6 ވަނަ މާއްދާ – ޖަލުގައި ބަންދުކުރުމަށް ގެނެވޭ މީހުންނާމެދު އަމަލު ކުރަންވީ ގޮތް\nޖަލުގައި ބަނދުކުރުމަށް ގެނެވޭ ކޮންމެ މީހެއްގެވެސް ތިރީގައި ބަޔާންކޮށްފައިވާ ކަންތައްތައް ފުރިހަމަ ކުރަންވާނެއެވެ.\n(ހ) ޖަލަށް ގެނެވޭ މީހާ ޖަލުގައި ބަންދުކުރުމާ ގުޅޭ ގޮތުން ތިރީގައި މިދަންނަވާ ލިޔުންތައް ހަމަކުރުން؛\nށަރުއީ ކޯޓެއްގެ ހުކުމް ޗިޓް ނުވަތަ ށަރުއީ ކޯޓެއްގެ ބަންދު އަމުރު\nކާކުކަން އަންގައިދޭ ލިޔުން\n(ށ) ޖަލަށް ގެނެވޭ މީހާ ޖަލަށް ވެއްދުމާ ގުޅޭގޮތުން، އިދާރީ ގޮތުން ފުރިހަމަ ކުރަންޖެހޭ އެންމެހައި ލިޔެކިޔުންތައް ފުރިހަމަ ކުރުން؛\n(ނ) ޖަލަށް ގެނެވޭ މީހާގެ މެޑިކަލް އެސެސްމެންޓް ފުރިހަމަ ކުރުން؛\n(ރ) ޖަލަށް ގެނެވޭ މީހާ ބަލައި ފާސް ކުރުމަށްފަހު ޖަލަށް ވެއްދުން މަނާ ތަކެތި ނެގުން؛\n(ބ) ޖަލަށް ގެނެވޭ މީހާއާ ހަވާލު ކުރަންޖެހޭ އަސާސީ ތަކެތި ހަވާލު ކުރުން؛\n(ޅ) ޖަލަށް ގެނެވޭ މީހާ ޖަލަށް ތައާރުފު ކުރުން؛\n(ކ) ޖަލަށް ގެނެވޭ މީހާގެ ސަލާމަތީ ގިންތީގެ ދަރަޖަ ކަނޑައެޅުން؛\n(އ) ޖަލަށް ގެނެވޭ މީހާ ފުރިހަމަ ކުރަންޖެހޭ ޕްރޮގްރާމްތައް ކަނޑައެޅުމާއި އެކަން އޭނާއަށް އެންގުން.\n7 ވަނަ މާއްދާ – ޖަލަށް ގެނެވޭ މީހާ ޖަލަށް ތައާރަފް ކުރުން\n(ހ) ޖަލަށް ގެނެވޭ މީހާ ޖަލަށް ތައާރަފު ކުރުމުގެ ބޭނުމަކީ އެމީހެއްގެ ހައްގުތަކާއި، ޒިންމާތަކާއި، ޖަލުން ލިބެން ހުންނާނެ ތަކެއްޗާއި، ފުރުސަތުތަކާއި، ޖަލުގެ ގަވާއިދުތަކާއި ދުވަހުން ދުވަހަށް ކުރަންޖެހޭ ކަންތައްތައް ހާމަކޮށްދިނުމެވެ.\n(ށ) މި ޕްރޮގުރާމްގައި ތިރީގައި ބަޔާންކޮށްފައިވާ ކަންތައްތައް ހިމެނެންވާނެއެވެ.\nޖަލުގެ މާހައުލު ދަސްވެ، ދުވަހުން ދުވަހަށްކުރާ ކަންތައްތަކާއ، އެކަންކަން ކުރާނެ ގޮތުގެ މައުލޫމާތު އަންގައިދިނުން.\nޖަލުގައި ބަންދުކުރެވޭ މީހުންނާ ގުޅޭ ގޮތުން ހެދިފައިވާ ގަވާއިދުތަކާއި، ޖަލު އަމުރުތަކާއި، ވަނުމަށް ހުއްދަ އޮންނަ ތަންތަނުގެ މައުލޫމާތު.\nޖަލުގައި ބަންދުކުރެވޭ މީހުންނަށް ލިބެން ހުންނާނެ ހިދުމަތްތައް.\nޖަލުގެ މިޕްރޮގްރާމްގައި ބުނެދެވޭ ހުރިހާކަމެއް ސާފު އިބާރާތުން އެނގޭނެހެން ލިޔެފައިވާ ލިޔުންތައް ދިނުން އަދި އެހެންބަހަކުން ވާހަކަ ދައްކާ މީހަކު ހުރެއްޖެނަމަ އެމީހަކަށް އެނގޭ ބަހަކުން ތަރުޖަމާކޮށްދިނުން.\nނުކުޅެދުމުގެ ސަބަބުންނާއި އެހެންވެސް ގޮތަކުން ހާއްސަ އެހީއަށް ބޭނުންވާ މީހުންނަށް ލިބެންހުންނާނެ އިނާޔަތްތަކާއި، ތަކެއްޗާބެހޭ ގޮތުން މައުލޫމާތު ދިނުން.\nޖަލަށް ގެނެވޭ މީހާގެ އަމަލުތައް ހުންނަގޮތް ބެލުމަށްހެދިފައިވާ ގަވާއިދުތަކާއި ހުކުމް ގުނޭނެގޮތް ބުނެދިނުން.\nޖަލުގައި ތިބޭ މީހުންގެ ހުނަރުވެރިކަން އިތުރުކޮށް ދިނުމުގެ ގޮތުންނާއި މަސައްކަތްތެރިކަމުގެ ފެންވަރު މަތިކޮށްދިނުމުގެ ގޮތުން ހިންގޭ ކޯސްތަކާބެހޭ މައުލޫމާތު ދިނުމާއި އަދި ޖަލުގައި އުޅޭ އުޅުމުގައި ކޮށްގެންނުވާނެ ކަންތައްތައް ބުނެދިނުން.\nޖަލުގައި ހިންގޭ ފަރުވާގެ ޕްރޮގްރާމާ ބެހޭ މައުލޫމާތު ދިނުން.\nޖަލުގައި ތިބޭ މީހުން ކަންކަމަށް ބޭނުންވެގެންނާއި ށަކުވާ ހުށަހެޅުމަށް ކަންތައްކުރާނެގޮތާއި އުސޫލުތައް ބުނެދިނުން.\nޖަލުގައި ހިންގޭ ޕްރޮގްރާމުތަކުގެ ތެރެއިން މުޖުތަމައުއަށް ނިކުމެވެން ހުރި ފުރުސަތުތަކާބެހޭ މައުލޫމާތު ދިނުން.\n8 ވަނަ މާއްދާ - ސަލާމަތީ ގިންތީގެ ދަރަޖަ ކަނޑައެޅުން\n(ހ) ޖަލުގައި ތިބޭ މީހުން ބަހައިލެވޭނީ ތިރީގައި ބަޔާންކޮށްފައިވާ ތިން ގިންތިއަށެވެ.\nސަލާމަތީ ގިންތީގެ އެންމެ ދަށު ދަރަޖަ\nސަލާމަތީ ގިންތީގެ މެދު ދަރަޖަ\nސަލާމަތީ ގިންތީގެ އެންމެ މަތީ ދަރަޖަ\n(ށ) ދިވެހިރާއްޖޭގެ ޖަލުތަކާއި ޕެރޯލްގެ ގާނޫނުގެ 56 ވަނަ މާއްދާއާ އެއްގޮތްވާ ގޮތުގެ މަތިން، ޖަލުގައި ބަންދުކުރެވޭ ކޮންމެ މީހަކުވެސް ޖަލުގައި ބަންދުކުރާތާ 21 (އެކާވީސް) ދުވަހުގެ ތެރޭގައި އެމީހަކު ހުންނާނެ ސަލާމަތީ ގިންތީގެ ދަރަޖަ ކަނޑައަޅަންވާނެއެވެ.\n(ނ) ސަލާމަތީ ގިންތީގެ އެންމެ ދަށު ދަރަޖައިގައި ތިބޭ ގައިދީން ފިޔަވައި، އެހެން ގައިދީންގެ ސަލާމަތީ ގިންތީގެ ދަރަޖަ އެންމެ މަދުވެގެން އަހަރަކު 1 (އެކެއް) ފަހަރު މުރާޖައާކުރަންވާނެއެވެ.\n9 ވަނަ މާއްދާ – ހިމާޔަތް ދިނުން\n(ހ) ކޮންމެ މީހަކުވެސް ޖަލަށް ގެނައުމަށްފަހު އެމީހާ ހުންނާނީ މޯލްޑިވްސް ކަރެކްށަނަލް ސަރވިސްގެ ފުރިހަމަ ހިމާޔަތުގައެވެ. އަދި އެމީހަކު ޖަލަށް ވެއްދުމަށްފަހުވެސް ހާއްސަ ހިމާޔަތް ދޭންޖެހޭ ހާލަތްތަކުގައި އެމީހަކަށް ހިމާޔަތް ދިނުމަށް ޓަކައި އަޅަންޖެހޭ ފިޔަވަޅުތައް އަޅަންވާނެއެވެ.\n(ށ) ޖަލަށް ގެނެވޭ މީހަކަށް ތިރީގައި ބަޔާންކޮށްފައިވާ ހާލަތްތަކުގައި ހާއްސަ ހިމާޔަތެއް ދޭންޖެހޭކަމަށް ޖަލުގެ ޑައިރެކްޓަރ އޮފް ޕްރިޒަންއަށް ނިންމިދާނެއެވެ.\nޖަލުގައި ހުންނަ އެހެން މީހެއްގެ ފަރާތުން އެމީހަކަށް ސީދާ ގޮތުން ނުވަތަ ނުސީދާ ގޮތުން ނަމަވެސް ގޯނާއެއް ކުރުން.\nގައިދީއަށް ކޮށްފައިވާ ހުކުމުގެ ބާވަތުން ނުވަތަ ބަންދުމީހަކަށް ތުހުމަތު ކުރެވިފައިވާ ކުށުގެ ބާވަތުން ނުވަތަ ޖަލުގައާއި ޖަލުން ބޭރުގައި އެމީހެއްގެ އުޅުން ހުންނަ ގޮތުން ޖަލުގައި ތިބޭ އެހެން މީހުންގެ ފަރާތުން އެމީހަކަށް ގެއްލުމެއް ދީފާނެކަމަށް ގަބޫލުކުރެވުން.\nޖަލުގައި ތިބެ އެހެން މީހުންނާ ބެހޭ މައުލޫމާތު ކޯޓަށް ނުވަތަ ޕޮލިހަށް ދީފައިވާ މީހެއްކަން ޖަލުގައި ތިބޭ އެހެން މީހުންނަށް އެނގުން،\nޖަލުގައި ބަންދުކުރެވޭ މީހާގެ އާއިލާއިން ނުވަތަ ސަރުކާރުގެ ކަމާބެހޭ އިދާރާއަކުން އެ މީހަކަށް ހާއްސަ ހިމާޔަތް ދިނުމަށް އެދުން،\nމަތީގައި ބަޔާންކޮށްފައިވާ ކަންތައްތަކުގެ އިތުރުންވެސް އެއްވެސް ކަހަލަ ހިމާޔަތެއް ބޭނުންވާކަމަށް ޖަލުގައި ހުރި މީހަކު އެދެފިނަމަ، އެމީހަކު ހިމާޔަތަށް އެދޭ ސަބަބަކީ އެމީހަކަށް ހިމާޔަތް ދޭންޖެހޭފަދަ ކަމެއްކަމަށް ޖަލުގެ ޑައިރެކްޓަރ އޮފް ޕްރިޒަންއަށް ގަބޫލު ކުރެވުން،\n10 ވަނަ މާއްދާ – ޖަލު ބަދަލު ކުރުން\n(ހ) ޖަލުގައި ހުންނަ މީހަކު ހުރި ޖަލު ނޫން އެހެން ތަނަކަށް ބަދަލު ކުރެވިދާނެ ހާލަތްތައް ތިރީގައި ބަޔާންކޮށްފައި މިވަނީއެވެ.\nޖަލުގެ ޖާގައިގެ ދަތިކަން ހުރި ގޮތުން\nހިމާޔަތް ދިނުމުގެ ގޮތުން\nވަކި ޕްރޮގްރާމެއްގައި ބައިވެރި ކުރުމުގެ ގޮތުން\nސިއްހީ ފަރުވާ ދިނުމުގެ ގޮތުން\nޖަލުގެ އަމަންއަމާންކަމާއި ނުވަތަ މަސްލަހަތު ދެމެހެއްޓުމުގެ ގޮތުން،\nށަރީއަތުގެ މަޖްލީހަށް ހާޒިރުކުރުމުގެ ގޮތުން.\n(ށ) މިމާއްދާގެ (ހ) ގައި ބަޔާންކޮށްފައިވާ ހާލަތްތަކުގައި ޖަލުގައި ހުރި މީހަކު ހުރި ޖަލު ނޫން އެހެން ތަނަކަށް ބަލަދުކޮށްދިނުމަށް އެދި ހުށަހަޅާނީ އެޖަލެއްގެ ޑައިރެކްޓަރ އޮފް ޕްރިޒަންއަށެވެ.\n(ނ) ޖަލުގައި ހުރި މީހަކު ޖަލު ބަދަލު ކުރުމަށް ނިންމާނީ ޑައިރެކްޓަރ އޮފް ޕްރިޒަންގެ މަށްވަރާގެ މަތިން ކޮމިށަނަރ އޮފް ޕްރިޒަންސްއެވެ.\n(ރ) ޖަލުގައި ހުރި މީހަކު ޖަލު ބަދަލުކޮށް ކުރުމަށް ކޮމިށަނަރ އޮފް ޕްރިޒަންސް ނިންމައިފިނަމަ، އެކަން ލިޔުމަކުން އެމީހަކު އެވަގުތަކު ހުރި ޖަލަކަށާއި އެމީހާ ބަދަލު ކުރާ ޖަލަށް އަންގަންވާނެއެވެ. މިގޮތުން އެލިޔުމުގައި ބަދަލު ކުރާ މީހާގެ މައުލޫމާތާއި ބަދަލު ކުރާ ސަބަބާއި ތާރީހު ބަޔާންކޮށްފައި އޮންނަންވާނެއެވެ.\n(ބ) އެއްވެސް މީހަކު މިމާއްދާގެ (ރ) ގައި ބަޔާންކޮށްފައިވާ ލިޔުން ނެތި ޖަލު ބަދަލުކޮށްގެން ނުވާނެއެވެ.\n(ޅ) ޖަލުގައި ހުރި މީހަކު އެހެން ތަނަކަށް ބަދަލު ކުރާއިރު، ތިރީގައި ބަޔާންކޮށްފައިވާ ތަކެއްޗާއި ލިޔުންތައް އެމީހަކު ބަދަލު ކުރާ ތަނަކަށް، އެމީހަކާއެކު ފޮނުވަންވާނެއެވެ.\nއެމީހެއްގެ ރެކޯޑް ފައިލް\nއެމީހެއްގެ މެޑިކަލް ފައިލް\nއެމީހެއްގެ އަތުގައި ހުރި އެމީހެއްގެ ތަކެއްޗާއި އެމީހެއްގެ އަތުން ނަގާފައިވާ ތަކެތި.\n(ކ) ޖަލުގައި ހުރި މީހަކު ވަގުތީގޮތުން ވަކި ހާއްސަ ބޭނުމަކަށް އެމީހަކު ހުރިޖަލުން އެހެން ޖަލަކަށް ބަދަލުކުރާނަމަ، އެމީހަކު ބަދަލުކުރާ ބޭނުމަކަށް ބޭނުންވާނެ ތަކެތި އެމީހަކާއެކު ބަދަލު ކުރަންވާނެއެވެ.\n11 ވަނަ މާއްދާ – ވަގުތީ ގޮތުން ޖަލުން ނެރުން.\n(ހ) ޖަލުގައި ހުރި މީހަކު ވަގުތީ ގޮތުން ޖަލުން ނެރެންޖެހޭ ހާލަތްތަކުގައި އެމީހަކު ޖަލުން ނެރުމަށް އަންގާނީ ލިއުމުންނެވެ. މިލިއުމުގައި ޖަލުންނެރެވޭ މީހާގެ މައުލޫމާތާއި، ޖަލުންނެރެވޭ ސަބަބާއި، ތާރީހާއި، ޖަލުން ނެރުމަށް އެދޭ ފަރާތާއި ހުއްދަދީފައިވާ ފަރާތުގެ ނަމާއި، މަގާމް ބަޔާންކޮށްފައި އޮންނަންވާނެއެވެ.\n(ށ) މި މާއްދާގެ (ހ) ގައި ބަޔާންކޮށްފައިވާ ގޮތުގެ މަތިން ޖަލުގައި ހުރި މީހަކު 24 (ސައުވީސް) ގަޑީއިރުގެ މުއްދަތަށް ޖަލުން ނެރެންވާނީ ކޮމިށަނަރ އޮފް ޕްރިޒަންސް ކަނޑައަޅާ ފަރާތެއްގެ ހުއްދަ ލިޔުމުން ލިބިގެންނެވެ.\n(ނ) މި މާއްދާގެ (ހ) ގައި ބަޔާން ކޮށްފައިވާ ގޮތުގެ މަތިން ޖަލުގައި ހުރި މީހަކު ވަގުތީ ގޮތުން ޖަލުން ނެރެންޖެހޭ ހާލަތްތަކުގައި 24 (ސައުވީސް) ގަޑިއިރަށް ވުރެ ދިގުމުއްދަތަކަށް، ޖަލުން ނެރެންވާނީ ކޮމިށަނަރ އޮފް ޕްރިޒަންސްގެ ހުއްދަ ލިއުމުން ލިބުމުންނެވެ. މި މާއްދާގެ ބޭނުމަށް، ގައިދީއަކު ނުވަތަ ބަންދު މީހަކު ޖަލުން ބޭރުގައި 24 (ސައުވީސް) ގަޑިއިރަށްވުރެ އިތުރަށް ހުރުންކަމުގައި ބަލާނީ މޯލްޑިވްސް ކަރެކްށަނަލް ސަރވިސްގެ ބެލުމުގެ ދަށުގައިވާ ޖަލުތަކުން ބޭރުގައި ހުންނަ ހުރުމަށެވެ.\n12 ވަނަ މާއްދާ – ޖަލުން ދޫކޮށްލުން\n(ހ) އެއްވެސް މީހަކު ޖަލުން ދޫކޮށްލާނީ އެ މީހަކު ޖަލުން ދޫކޮށްލުމުގެ އަމުރު ލިޔުމުން ލިބުމުންނެވެ.\n(ށ) ޖަލުގައި ހުރި މީހަކު ޖަލުން ދޫކޮށްލުމުގެ ކުރިން ތިރީގައި ބަޔާންކޮށްފައިވާ ކަންތައްތައް ފުރިހަމަ ކުރަންވާނެއެވެ.\nއެމީހަކު ޖަލުން ދޫކޮށްލުމަށްޓަކައި ފުރިހަމަ ކުރަންޖެހޭ ލިޔެކިޔުންތައް ފުރިހަމަ ކުރުން.\nއެ މީހަކާ ޖަލުން ހަވާލުކޮށްފައިވާ ތަކެތި ނެގުން.\nއެ މީހެއްގެ އަތުން އަތުލާފައިވާ ތަކެތި އޭނާއާ ހަވާލު ކުރުން.\nއެ މީހަކު ޖަލުގައި ހުރިއިރު ކޮށްފައިވާ ހަރަދުތަކަށް އުނިކުރަންޖެހޭ ފައިސާ އެ މީހެއްގެ އެކައުންޓުން އުނި ކުރުން.\n13 ވަނަ މާއްދާ – ލަފުޒުތަކާއި އިބާރާތްތަކުގެ މާނަ\nމި ގަވާއިދުގައި އެހެން ގޮތަކަށް ބަޔާންކޮށްފައި ނުވާހައި ހިނދަކު، އަންނަނިވި ލަފުޒުތަކާއި އިބާރާތްތަކަށް ދީފައި އެވަނީ، އެލަފްޒުތަކާއި އިބާރާތްތަކަށް ތިރީގައި ދީފައިވާ މާނައެވެ.\n(ހ) "ޖަލަށް ގެނެވޭ މީހާ" ކަމަށް ބުނެފައި އެވަނީ، ޖަލު ހުކުމެއް ތަންފީޒު ކުރަން ގެންނަ މީހުންނާއި ކުށުގެ ތުހުމަތުގައި ހައްޔަރުގައި ތިބޭ މީހުންނާއި ކޯޓް އަމުރެއްގެ ދަށުން ބަންދުގައި ބައިތިއްބަންޖެހޭ މީހުންނަށެވެ.\n(ށ)"ގައިދީ" ނުވަތަ "ގައިދީން" ކަމަށް ބުނެފައި އެވަނީ، ޖަލުގައި ތިބޭ މީހުންގެ ތެރެއިން ހުކުމެއް ތަންފީޒުކުރަމުންދާ މީހުންނާއި އަރުވާލަން ނުވަތަ ގޭބަންދަށް ކޯޓުން ހުކުމްކޮށްފައި ތިބޭ މީހުންނަށެވެ.\nXgA_2015-R-127 ގަވާއިދު ނަންބަރ.pdf


MTCC in hihsaadhaarunnah record faidhaaeh\nއެމްޓީސީސީން ހިއްސާދާރުންނަށް ރެކޯޑު ފައިދާއެއް\nއެމްޓީސީސީގެ އެމްޑީ އާދަމް އާޒިމް\nއެމްޓީސީސީގެ 40 އަހަރުގެ ތާރީހުގައި މިދިޔަ އަހަރު ބޮޑު މާލީ ކުރިއެރުމާއެކު، ހިއްސާދާރުންނަށް ރެކޯޑު ފައިދާއެއް ދޭން ހުށަހަޅަން ނިންމައިފި އެވެ.\nސަރުކާރާއި އާއްމު ރައްޔިތުންގެ ހިއްސާވާ އަދި ސަރުކާރުގެ އެންމެ ގިނަ މަޝްރޫއުތައް ހިންގާ ކުންފުނި ކަމަށްވާ އެމްޓީސީއަށް މިދިޔަ އަހަރު ބޮޑު ފައިދާއެއް ވަނީ ލިބިފަ އެވެ. ކޮވިޑް-19 ގެ ބަލިމަޑުކަމުގެ ތެރޭގައި މަސައްކަތް ކޮށްގެން އެ ކުންފުނިން ވަނީ ޓެކުހަށް ކެނޑުމުގެ ކުރިން ސާފު ފައިދާގެ ގޮތުގައި 224.74 މިލިއަން ރުފިޔާ ހޯދާފަ އެވެ. މިއީ 2019 ވަނަ އަހަރުގެ މާލީ ނަތީޖާ އާއި އަޅާބަލާއިރު 253 ޕަސެންޓުގެ އިތުރު ވުމެކެވެ.\nޑިރެކްޓަރުންގެ ބޯޑުން ނިންމާފައިވާ ގޮތުން ހިއްސާ އަކަށް ތިން ރުފިޔާ ބަހާނެ އެވެ. މިއާއެކު ހިއްސާދާރުންނަށް ޖުމްލަ 24.11 މިލިއަން ރުފިޔާ ބަހާނެ އެވެ.\nއެ ކުންފުނިން ހިއްސާއަކަށް ތިން ރުފިޔާ ބަހަން ބޯޑުން ނިންމިއިރު، އެންމެ ބޮޑު ފައިދާއެއް މިހާތަނަށް ބަހާފައި ވަނީ 2018 ވަނަ އަހަރު އެވެ. އެ އަހަރު ހިއްސާއަކަށް ދޭން ނިންމީ 2.60ރ. އެވެ. ނަމަވެސް އެ އަހަރު ހިއްސާގެ ފައިދާ ބަހާފައެއް ނުވެ އެވެ. އަދި 2019 ވަނަ އަހަރު ދީފައިވަނީ ހިއްސާއަކަށް ދެ ރުފިޔާ އެވެ.\nއެމްޓީސީސީ އަހަރީ ރިޕޯޓުގައިވާ ގޮތުން މިދިޔަ އަހަރު އެ ކުންފުނިން 1.37 ބިލިއަން ރުފިޔާގެ ވިޔަފާރިކޮށްފައިވެ އެވެ. ނަމަވެސް 2019 ވަނަ އަހަރު ކުރީ 1.15 ބިލިއަން ރުފިޔާގެ ވިޔަފާރި އެވެ. މިދިޔަ އަހަރު އެ ކުންފުނިން ހާސިލް ކޮށްފައިވާ ލަނޑުދަނޑިތަކަށް ބަލާއިރު، ރާއްޖޭގެ އުމްރާނީ ތަރައްގީގެ ބައިވެރިއެއްގެ ގޮތުން މިދިޔަ އަހަރު 36 އެއް ނިންމާފައިވެ އެވެ. އަދި އެ ކުންފުނިން ދަނީ މާލެ އަތޮޅު ހިމެނޭ ގޮތަށް ހަ ޒޯނެއް ހިމެނޭ ގޮތަށް 16 އަތޮޅެއް ދަތުރުފަތުރުން ގުޅާލާފައިވެ އެވެ.\nފެރީ ނިޒާމު އަމިއްލަ އަށް ހިންގަން ފަށާނީ 10 އަހަރުން\nއެމްޓީސީސީ އިން ދިވެހިނަށް 250 ވަޒީފާ\nހައި ސްޕީޑް ފެރީތައް ހޯދަން އިއުލާނު ކޮށްފި\nއެމްޓީސީސީއަށް މިދިޔަ އަހަރު ރެކޯޑު ފައިދާއެއް


MIFCO in mas ganna agu ge control dhookohlanee\nމަސް ގަންނަ އަގުގެ ކޮންޓްރޯލް ދޫކުރުން\nމިފްކޯއިން އަގު ކޮންޓްރޯލް ކުރުމަށްފަހު މަސް ގަންނަމުން އައިސްފައިވަނީ 20 ރުފިޔާއަށް\nމި ބަދަލާއެކު ދުނިޔޭގެ ބާޒާރަށް އަންނަ ބަދަލާއެކު މަހުގެ އަގަށް ބަދަލު ގެނެވޭނެ\nކ. މާލެ | 20 ސެޕްޓެންބަރ 2020 | އާދީއްތަ 16:35 | 11,027\nމަސްވެރިން ބާނައިގެން އައި މަސް މިފްކޯގެ ކޫއްޑޫއަށް ކިރަނީ - ޙުސައިން ޙަސަން\nހަތް އަހަރަށް ފަހު މޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) އިން މަސްވެރިންގެ އަތުން މަސް ގަންނަމުން ދިޔަ އަގުގެ ކޮންޓްރޯލް ދޫކޮށްލަން ނިންމައިފިއެވެ.\nމިފްކޯ އިން އަދީއްތަ ދުވަހު ބޭއްވި ނޫސްވެރިންގެ ބައްދަލުވުމުގައި މިކަން ހާމަކުރައްވަމުން މިފްކޯގެ ހިންގަމުން އަންނަ މައި ކުންފުނި އެސްޓީއޯއިން ބުނެފައިވަނީ މި ބަދަލަށް އަމަލުކު ރަން ފަށާނީ އަންނަ ބުރާސްފަތި ދުވަހުން ފެށިގެން ކަމަށެވެ.\nމިފްކޯއިން އަގު ކޮންޓްރޯލް ކުރުމަށްފަހު މަސް ގަންނަމުން އައިސްފައިވަނީ 20 ރުފިޔާއަށެވެ. ނަމަވެސް މިހާރު ގެނައި ބަދަލާއެކު ދުނިޔޭގެ ބާޒާރުގައި މަހުގެ އަގަށް އަންނަ ކޮންމެ ބަދަލެއް ގެނައުމުގެ ބާރު މިފްކޯ އަށް ލިބިގެންދާނެއެވެ.\nމިފްކޯގެ ސީއީއޯ އިސްމާއިލް ފައުޒީ ވިދާޅުވީ މި ބަދަލާއެކު މިފްކޯއަށް ވެސް ބޮޑެތި ބަދަލުތަކެއް އަންނާނެ ކަމަށާއި، ހާއްސަކޮށް ކޭޝްފްލޯ މެނޭޖް ކުރުމަށް ވަރަށް ބޮޑު ލުޔެއް ލިބިގެންދާނެ ކަމަށެވެ.\nމިފްކޯއިން ފާއިތުވި7ވަރަކަށް އަހަރު މި ދިޔައީ މަހުގެ އަގު ފިކްސް ކޮށްގެން. މާނައަކީ ބަޒާރުގެ މަހުގެ އަގާއި އެއްކޮށެއް ނޫން އަޅުގަނޑުމެންނަށް މި ދެވުނީ. އަޅުގަނޑުމެން މި ދިޔައީ ފިކްސްކޮށްގެން. މިފްކޯއަށް ވެސް ވަރަށް ދަތި. މަހުގެ އަގު ބަޒާރުގައި އެއިރު ހުންނަ ބަލަކަމުގައި ވާނަމަ އަޅުގަނޑުމެންނަށް ކޭޝް ފްލޯ ވެސް މެނޭޖް ކުރެވޭނެ. ފައިސާ ނުދެވި ދަތިތަކެއް ދިމާވިޔަސް އެ މަގުން އަޅުގަނޑުމެންނަށް ދެވުނީމަ. ކުރިއަށް އޮތްތަނުގައި އަޅުގަނޑުމެން މި ބަދަކުކުރަނީ ފްލޯޓިންގ ޕްރައިސް މެކޭނިޒަމަކަށް. އެހެންވީމަ އެއިރު އޮންނަ ބަޒާރުގެ އަގަކަށް އަޅުގަނޑުމެން ކުރިއަށްދާނީ\n~ އިސްމާއިލް ފައުޒީ\nފައުޒީ ވިދާޅުވީ މަސްވެރިންނަށް ޑިއުޓީ ފްރީގެ ލުޔެއް ތެލުން ލިބޭނެ ކަމަށާއި، މަސްވެރިންނަށް ލުޔެއް ދިނުމަށް ވިސްނަމުންދާ ކަމަށެވެ. އެގޮރުން ކުރިއަށް އޮތްތަނުގައި މަސްވެރިންނަށް ތެލުގެ އަގު މިއަށްވުރެ ހެޔޮކޮށް ލިބޭނެ އިންތިޒާމެއް ހަމަޖައްސާނެ ކަމަށް އޭނާ ވިދާޅުވިއެވެ.\nމިފްކޯ އަށް ދިމާވެފައިވާ ސްޓޯރޭޖްގެ މައްސަލަ ހައްލު ކުރުމުގެ މަސައްކަތް ކުރިއަށް އޮތް މަސްދުވަހުގެ ތެރޭގައި ފެށޭނެ ކަމަށް ވެސް ފައުޒީ ވަނީ ވިފާޅުވެފައެވެ. އެގޮތުން ސްޓޯރޭޖްގެ މައްސަލަ ހައްލު ކުރުމަށް 30 މިލިއަން ޑޮލަރުގެ މަޝްރޫއެއް ކުރިއަށް ގެންދިއުމަށް ތައްޔާރުވެފައިވާ ކަމަށް އޭނާ ވިދާޅުވިއެވެ. މިފްކޯގެ ވަސީލަތްތައް ތަރައްޤީ ކުރުމަށް ކުރިއަށްގެންދާ މަޝްރޫއުގެ ދަށުން ސްޓޯރޭޖް އިތުރު ކުރުމުގެ އިތުރުން، ކޫއްޑޫ އާއި ފެލިވަރުގެ ބަނދަރު ތަރައްގީ ކުރެވިގެންދާނެ ކަމަށާއި ކޯލްޑް ސްޓޯރޭޖާއި ކޭނިންގ ކެޕޭސިޓީ ވެސް އިތުރު ކުރެވޭނެ ކަމަށް އިސްމާއިލް ވިދާޅުވިއެވެ.\nމަސްވެރިން ބާނާ މަހަށް ދުވަހުން ދުވަހަށް ފާއިސާ ދެވޭ ކުންފުންޏެއްގެ ގޮތުގައި މިފްކޯ ހެދުމަށް މަސައްކަތްތަކެއް ކުރާއިރު އެންމެ ފުރަތަމަ ވެސް ބޭނުންވަނީ އެކަށީގެންވާ ޕްރޮސެސިން ކެޕޭސިޓީއެއް ކަމަށް އޭނާ ވިދާޅުވިއެވެ. އެގޮތުން މިހާރު ކޫއްޑޫގައި 2000 ޓަނު އަދި ފެލިވަރުގައި 700 ޓަނުގެ ސްޓޯރޭޖެއް ހުރިއިރު ފެލިވަރުގައި ފްރީޒިން ކެޕޭސިޓީއެއް ނެތް ކަމަށާއި އެހެންކަމުން އެންމެ ފުރަތަމަ ފެލިވަރުގައި 200 ޓަނުގެ ފްރީޒިން ކެޕޭސިޓީއެއް ޤާއިމްކޮށް 4000 ޓަނުގެ ކޯލްޑް ސްޓޯރޭޖެއް ޤާއިމް ކުރުމުގެ މަސައްކަތް ވަރަށް އަވަހަށް ފެށޭނެ ކަމަށް އިސްމާއިލް ފާހަގަކުރެއްވިއެވެ.


ނެދަރލެންޑްގައި ބައިސްކަލް ދުއްވާ މީހުންނަށް ފައިސާގެ އެހީ | Jazeera\tނެދަރލެންޑްގައި ބައިސްކަލް ދުއްވާ މީހުންނަށް ފައިސާގެ އެހީ - Jazeera\nނެދަރލެންޑްގައި ބައިސްކަލް ދުއްވާ މީހުންނަށް ފައިސާގެ އެހީ\nޙަދީޖާ އަލީ January 5, 2020 69 views0\nސަތާރަ މިލިއަން މީހުންގެ އަބާދީއެއް އޮންނަ ނެދަރލެންޑްގައި 23 މިލިއަން ބައިސްކަލު ގެންގުޅެއެވެ. މިއީ އާބާދީއަށް ވުރެ ގިނަ އަދަދެކެވެ. މި އަދަދު އަދިވެސް އިތުރުކުރުމަށް، ބައިސްކަލްގައި ދަތުރު ކުރުމަށް ހިތްވަރު ދިނުމުގެ ގޮތުން ބައިސްކަލުދުއްވާ މީހުނަށް ފައިސާގެ އެހީދޭން،އެ ގަމުގެ ސަރުކާރުން ފައްޓައިފިއެވެ.\nސަރުކާރުން ހާމަކުރިގޮތުގައި، އިތުރު ދެ ލައްކަ މީހުން ބައިސްކަލްގައި އުޅެން މަގު ފަހި ކުރުމުގެ ގޮތުން، އެކަމަށް ބޭނުންވާ އުމްރާނީ ތަރައްގީއަށް 390 މިލިއަން ޑޮލަރު، ކުރިއަށް އޮތް3އަހަރު ތެރޭގައި ޚަރަދު ކުރުމަށްވަނީ ނިންމާފައެވެ. މީގެ ތެރޭގައި ބައިސްކަލަށް ޚާއްސަ 15 މަގާއި، 25 ހާސް ބައިސްކަލަށްވާ ޕާރކިން އޭރިޔާއާއި ބައިސްކަލް ގުދަންކުރާ 60 ތަނެއް ހެދުމަށް ހުށައަޅާފައި ވެއެވެ. މިކަން ހިންގާ ވުޒާރާގެ އިސްފަރާތުން ހާމަކުރި ގޮތުގައި، އެފަރާތުގެ އަމާޒަކީ، ފަސޭހައިން ވަޒީފާއާއި ސްކޫލްތަކަށް ގޮސް އާއިލާގެ މީހުނާއި ބައްދަލުވެއުޅުމުގެ ފުރުސަތު ފަހިކޮށްދިނުމެވެ.\nމީގެ ކުރިންވެސް ނެދަރލެންޑް މީހުންނަކީ، ބައިސްކަލްގައި އުޅެމުން އައި ބައެކެވެ. 2016 ގައި ނެދަރލެންޑްގައި ކުރެވުނު ދަތުރުގެ4ބައި ކުޅަ އެއްބަޔަކީ ބައިސްކަލުގައި ކުރެވުނު ދަތުރު ތަކެވެ. ނަމަވެސް މީގެ ތެރެއިން ވަޒީފާއަށް ދިއުމަށް ދަތުރުކުރި މީހުންގެ ނިސްބަތަކީ އެންމެ 25 އިންސައްތައެވެ. ހިތްހަމަ ޖައްސާލުމަށް ބައިސްކަލު ދުއްވި ނިސްބަތް 37 އިންސައްތައަށް އެރި އިރު ބާކީ ދަތުރު ތަކަކީ، ސްކޫލާއި، ވިޔަފާރި ކުރުމާއި އެހެނިހެން ކަންކަމަށް ކުރެވުނު ދަތުރުތަކެވެ.\nނެދަރލެންޑްގައި ވަޒީފާއަށްދާ މީހުންގެ 50 އިންސައްތަ މީހުން އުޅެނީ 15 ކިލޯމީޓަރުން އެތެރޭގެ ސަރަހައްދުގައެވެ. އަދި ކާރުގައި ކުރާ ގިނަ ދަތުރު ތަކަކީ 7.5 ކިލޯމީޓަރަށް ކުރެވޭ ދަތުރުތައް ކަމަށް ވުމުން މިއީ ވަރަށް ފަސޭހައިން ބައިސްކަލުގައި ކަޑައްތު ކޮށްލެވޭނެ ރާސްތާއެކެވެ. މިކަން ހާސިލްކުރުމަށް ސަރުކާރުން ނިންމީ ބައިސްކަލު ދުއްވާ މީހުނަށް މާލީ އެހީތެރިކަން ދީގެނެވެ. ބައިސްކަލުގައި ވަޒީފާއަށް ދާމީހުން ދަތުރު ކުރާ ކޮންމެ ކިލޯ މީޓަރަކަށް 0.22 ޑޮލަރު ގެ ރޭޓުން ޓެކްސް މާފު ކުރެވޭ އުސޫލެއް މިހާރު ވަނީ ޤާއިމް ކުރެވިފައެވެ. ބައިސްކަލުގައި ދަތުރުކުރާ މަގާއި ދުރުމިން ނިންމަނީ، ކުންފުނިތަކާއި ވަޒީފާއަދާ ކުރާމީހުން މިކަމަށް އެއްބަސްވެގެންނެވެ.\nމިކަމަށް މިހާތަނަށް ކުންފުނިތަކުން ލިބިފައިވާ ތަރުހީބު ކުޑަކަމުން، މިކަމަށް ތަރުހީބު އިތުރު ކުރުމަށް ކުރެވެން ހުރި ކަންތަކާއި މެދު ސަރުކާރުން އިތުރަށް ދަނީ ވިސްނަމުންނެވެ. މިހާރުވެސް ބޮޑު 11 ކުންފުންޏަކުން ދަނީ ބައިސްކަލް ގަންނަން ބޭނުންވާ މީހުނަށް އެކަމަށް ޚަރަދު ކޮށްދިނުމާއި އެކު، ވަޒީފާ އަދާކުރާ ތަނުގައި ފެންވެރޭނެ އިންތިޒާމް ފަދަ ކަންތައް ފަހި ކޮށްދެމުންނެވެ.\nނެދަރލެންޑަކީ އަބަދު ބައިސްކަލުގައި މީހުން އުޅެމުން އައި ގައުމެއް ނޫނެވެ. 1960 އާއި 1970 ގެ އަހަރު ތަކުގެ ތެރޭގައި، މި ގައުމުގެ ސިޓީތަކުގައި ކާރަށް ޚާއްސަކޮށް ޖާގަތައް ހަދަމުން ދިޔައެވެ. ބައިސްކަލު ދުއްވުމާއި ހިނގާފައި އުޅުމަށް މީހުނަށް ހިތްވަރުދީ އެކަމަށް ސިޔާސަތުތައް އެކުލަވާލަން ފެށުނީ 1980 އާއި 1990 ގެ އަހަރު ތަކުގެ ތެރޭގައެވެ. މިކަމަށް އެންމެބޮޑު ހިތްވަރަކަށްވީ އެދުވަސްވަރު އުފުލިގެން ދިޔަ ތެލުގެ އަގެވެ. މިއަދު ނެދަރލެންޑަކީ، ބައިސްކަލު ދުއްވުމަކީ ދަތުރުފަތުރުގެ އެންމެ މަގުބޫލު އެއް ވައްތަރުކަމަށް ބަލައިގެން ކުރިއަށް ދާ ގައުމެކެވެ.\nހަށިހެޔޮކަން މަތީ ހުރުމަށް، ޖިސްމާނީ ހަރަކާތްތެރިކަމާއި ހެލިފެލިވެ އުޅުމަކީ މުހިއްމު ކަމެކެވެ. ބައިސްކަލު ދުއްވުމަކީ، މާބޮޑަށް ވަރުބަލިކަން އިހުސާސް ނުވެ، ދުވަހުގެ ތާވަލުގެ ތެރެއަށް ފަސޭހައިން ފައްތާލެވިދާނެ މުހިއްމު އަދި ބޭނުންތެރި ކަސްރަތެކެވެ. ބައިސްކަލު ދުއްވުމަކީ ސިއްޙީ އެތައް ފައިދާއެއް އެކަމުގައި ހިމެނޭ ކަސްރަތެއް ވެސް މެއެވެ. މީގެ ބައެއް ފައިދާތަކުގެ ތެރޭގައި، ހަރޓްއެޓޭކް، ސްޓްރޯކް، ބައެއް ވައްތަރުގެ ކެންސަރު، ހަކުރުބަލި، ބަރުދަން އިތުރުވުން އަދި ހުޅުހުޅުގައި ރިއްސާބަލިން ރައްކާތެރިކަން ލިބުން ހިމެނެއެވެ. ހަފްތާއަކު2ގަޑި އިރާއި4ގަޑިއިރަށް ބައިސްކަލް ދުއްވާނަމަ ސިއްޙީ އެތައް ލަނޑުދަނޑިއެއް ހާސިލްކުރުމަށް އެހީތެރިކަން ލިބެއެވެ. މީގެ ތެރޭގައި ހިތުގެ މަސްތައް ވަރުގަދަ ވުން، ހަށިގަނޑުގެ އެހެން މަސްތައް ވަރުގަދަވެ ހަރަކާތް ކުރަން ފަސޭހަވުން، ހުޅުތަކުގެ މަސައްކަތް ފަސޭހަވުން، ސްޓްރެސް ލެވެލް ދަށްވުން،ހަށިގަނޑު ރީތިކޮށް ސީދާކޮށް ހުރުން، ކަށިތައް ވަރުގަދަވުން، ސަރުބީގެ މިންވަރުދަށްވުން، އެހެން ބަލިތަކުން ރައްކާތެރިކަން ލިބުން އަދި ނަފްސާނީބަލިތަކުން ދުރުވުން ހިމެނެއެވެ.\nބައިސްކަލު ދުއްވުމަކީ ހުރިހާ އުމުރުފުރަޔަކަށް ގުޅޭ، ޚަރަދު ކުޑަ އަދި ތިމާވެއްޓަށް ގެއްލުންދޭ މިންވަރު މަދު އަދި ހަމަ އެހާމެ މަޖާ ކަސްރަތެކެވެ.


Campaign ah dhe raees inn maadhamaa Komandoo dhaairaa ah - One Online\n11 އޮކްޓޫބަރު 2021: ރައީސް ނަޝީދު މާލެ ވަޑައިގަތުމުން، އެމަނިކުފާނަށް ރައީސް ސޯލިހު މަރުހަބާ ވިދާޅުވުމަށް ވަޑައިގެން --- ފޮޓޯ: މަޖިލިސް\nކޮމަންޑޫ ދާއިރާގެ ބައި-އެލެކްޝަންގައި ވާދަކުރާ އެމްޑީޕީގެ ކެންޑިޑޭޓް މުހައްމަދު ރާޝިދު (ރާޑޯ) އަށް ތައީދު ހޯއްދެވުމަށް، ކެމްޕޭނަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި ކުރީގެ ރައީސް އަދި އެމްޑީޕީގެ ރައީސް، މުހައްމަދު ނަޝީދު ކޮމަންޑޫ ދާއިރާއަށް ވަޑައިގަންނަވަން ހަމަޖެހިއްޖެއެވެ.\nދެ ރައީސުން މާދަމާ ކޮމަންޑޫ ދާއިރާއަށް ވަޑައިގަންނަވާ ގޮތަށް ހަމަޖެހިފައިވާ ކަމަށް އެމްޑީޕީގެ އޮފިޝަލަކު މިރޭ "ވަން"އަށް ކަށަވަރުކޮށްދިން ނަމަވެސް، އެ ދަތުރުގެ ތަފުސީލު ދީފައެއް ނުވެއެވެ.\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި-އިލެކްޝަނުގެ ކެމްޕޭން ފޯރިއާއެކު މިހާރު ކުރިއަށްދާ އިރު، ރާޝިދުގެ ކެމްޕެއިން ލޯންޗުކުރެއްވުމަށް ރައީސް ސޯލިހު ވަނީ މިމަހުގެ ކުރީކޮޅު ވެސް ށ. ކޮމަންޑުއަށް ވަޑައިގެންފައެވެ. ރައީސްއާއެކު ކޮމަންޑޫގައި އޭރު ބޭއްވި ކެމްޕޭން ޖަލްސާގައި ރައީސް ނަޝީދު ވަނީ އޯޑިއޯ މެސެޖެއް ދެއްވައިފައެވެ.\nކޮމަންޑޫ ދާއިރާގެ ބައި-އިލެކްޝަނުގައި ރާޝިދާ ދެކޮޅަށް ނުކުންނަވާނީ މޯލްޑިވްސް ނޭޝަނަލް ޕާޓީ (އެމްއެންޕީ)ގެ ކެންޑިޑޭޓް އަބްދުލް ހަންނާނު އިދުރީހާއި އިދިކޮޅު ޕީޕީއެމްގެ ކެންޑިޑޭޓް މުސާ ފަތުހީއެވެ.\nއިލެކްޝަންސް ކޮމިޝަން (އީސީ)ން ވަނީ އަންނަ ފެބްރުއަރީ މަހުގެ ފަސްވަނަ ދުވަހު އެ ދާއިރާގެ ބައި-އިލެކްޝަން ބާއްވާނެކަމަށް އިއުލާނުކޮށްފައެވެ. ކޮމަންޑޫ ދާއިރާގެ ގޮނޑި ހުސްވީ އެ ދާއިރާގެ މެންބަރުކަމުގައި ހުންނެވި އެމްޑީޕީގެ މެންބަރު ހުސައިން ވަހީދު އަވަހާރަވުމާ ގުޅިގެންނެވެ.\nގުޅޭ ޓެގު އެމްޑީޕީ ށ. ކޮމަންޑޫ


Kader Khan aai Amitabh ge gulhun goasvee hevvaa sababakaa hure\nކާދަރް ޚާނާއި އަމީތާބުގެ ގުޅުން ގޯސްވީ ހެއްވާ ސަބަބަކާ ހުރެ\nއަމީތާބު އަދި ކާދަރު ޚާން\nއަމީތާބު ބައްޗަންގެ ތަރި މެދު އުޑުގައި ފިޔަޖަހަން ފެށީ 1970 ގެ އަހަރު ތަކުގަ އެވެ. އޭރުއްސުރެ އައްޑިހައިގެ އަހަރުތަކުގައި ވެސް އަމީތާބު ވަރުގެ ތަރިއަކު ބޮލީވުޑުން ފެނިފައެއް ނެތެވެ. އަދި މިހާތަނާ ޖެހެންދެން ވެސް ބޮލީވުޑްގެ އެންމެ މަޝްހޫރު އަދި އެންމެ ކާމިޔާބު އެކްޓަރުގެ މަގާމު އޮތީ ހަމަ އަމީތާބަށެވެ.\nއަމީތާބާ އެކުއެކުގައި ބޮލީވުޑްގައި މަސައްކަތް ކުރަން ފަށައިގެން ކުރިޔަށް ދިޔަ އެކްޓަރުންގެ ތެރޭގައި ކާދަރް ޚާން ހިމެނެ އެވެ. އޭނާއަކީ އަމީތާބު ވަރުގެ މަޝްހޫރު މީހަކަށް ނުވި ނަމަވެސް ކާދަރް ކުޅުނު ކޮންމެ ރޯލެއްގައި ވެސް އޭނާއަކީ ހަނދާން ނައްތާ ނުލެވޭނެ މީހެއްކަން ދައްކާފައި ވެއެވެ.\nމޮޅު އެކްޓަރެއްގެ އިތުރުން އޭނާ އަކީ ކުޅަދާނަ ލިޔުންތެރިއެކެވެ. އެ ދުވަސްވަރު ރިލީޒްކުރި ވަރަށް ގިނަ ފިލްމުތަކަށް ކާދަރް ޚާން ވަނީ ސްކްރިޕްޓް އާއި ޑައިލޯގް ލިޔެދީފަ އެވެ. ހެއްވާ މަޖާ ޑައިލޯގްތައް އޭނާ ލިޔެލާފައި ހުންނަލެއް މޮޅުކަން އެ ދުވަސްވަރުގެ ފިލްމުތަކަށް ލޯބިކުރާ ގިނަ ބަޔަކަށް ފާހަގަ ކުރެވޭނެ އެވެ.\nއެ ޒަމާނުގައި އަމީތާބާއި ކާދަރްގެ މެދުގައި ގާތް އެކުވެރިކަމެއް އޮތެވެ. ދެ މީހުން އެކުގައި ގިނަ ފިލްމުތަކެއް ކުޅެމުން ދިއުމުގެ ސަބަބުންނާއި އަމީތާބު ކުޅެފައިވާ ގިނަ ފިލްމުތަކެއްގެ ސްކްރިޕްޓާއި ޑައިލޮގް ކާދަރް ލިޔެފައި ވާތީ އެވެ. ނަމަވެސް ކުއްލިއަކަށް އެއް ދުވަހަކު މި ދެ އެކްޓަރުންގެ އޮތް އެކުވެރިކަމަށް ބަދަލު އައެވެ.\nވަރަށް ކުރިން ކާދަރް ދީފައިވާ އިންޓަވިއު އެއްގައި އަމީތާބާއި އޭނާގެ ގުޅުން ގޯސްވި ސަބަބު ކިޔައިދީފައި ވެއެވެ. މިހާރު މި އިންޓަވިއު އަނެއްކާވެސް ސޯޝަލް މީޑިއާގައި ވަނީ ވައިރަލް ވެފަ އެވެ. ކާދަރްގެ އިންޓަވިއުގައި ބުނެފައިވާ ގޮތުން ނަމަ އަމީތާބު އޭނާ ދެކެ ރުޅިއައީ ވަރަށް ހެއްވާ ސަބަބަކާ ހެދި އެވެ. "ސަރު ޖީ" ނުކިޔައިގެނެވެ.\n"އަހަރެން އަބަދުވެސް އޭނާ [އަމީތާބު] އާ މުޚާތަބު ކުރަނީ އަމިތު ކިޔާފައި. އެއް ދުވަހަކު ސައުތު އިންޑިއާގެ ޕްރޮޑިއުސަރެއް އަހަރެން ކައިރީ އެހި ސަރް ޖީ އާ ބައްދަލުވީހޭ. އަހަރެން ބުނިން ކޮން ސަރް ޖީ އެއްހޭ. އެހެންބުނީމަ އޭނާ އަމީތާބާ ދިމާލަށް އިނގިލި ދިއްކޮށްފަ ބުނެފި އެހެރަ ދިގު މީހާ އޭ. އަހަރެން ބުނިން އެއީ އަމީތާބު ނޫންހޭ! ކޮންއިރަކުހޭ އޭނަ ސަރް ޖީ އަކަށްވީ؟ ދެން ޕްރޮޑިއުސަރު ބުނެފި އަހަރެމެން މިއަދުގެ ފަހުން އޭނާ އާ މުޚާތަބު ކުރާނީ ސަރް ޖީ ކިޔާފައޭ... އެހިސާބުން ސެޓުގައި ތިބި އެންމެން ވެސް އަމީތާބަށް ސަރް ޖީ އޭ ކިޔާފައި މުޚާތަބު ކުރަން ފެށި،" ކާދަރްގެ އިންޓަވިއުގައި ކިޔައިދީފައި ވެއެވެ.\nއޭނާ ބުނި ގޮތުގައި އުޅެ އުޅެ ވެސް އޭނާއަކަށް އަމީތާބަށް ސަރް ޖީ އޭ ކިޔާފައެއް ނުގޮވުނެވެ. އެހެންވެ އޭނާ އެ ގްރޫޕުން މުޅިން ބޭރުވީ އެވެ.\n"އެއްވެސް މީހަކު އޭނާގެ އެއްބަނޑު އެއްބަފާ އަޚަކަށް ނުވަތަ ވަރަށް ގާތް އެކުވެރިއަކަށް އެފަދަ ނަމަކުން މުޚާތަބު ކުރާނެތަ؟ އަހަރެންނަށް އެހެންވެ އެކަން ނުވީ! އަހަންނަށް ހީވަނީ އެއީ ހެން އަމީތާބާއި އަހަރެންގެ ގުޅުން ކެނޑެން މެދުވެރިވީ ސަބަބަކީ،" ކާދަރް ބުންޏެވެ.\nކާދަރް ދެއްކީ ކޮން ދުވަސްވަރެއްގެ ވާހަކައެއް ކަމެއް ސާފެއް ނުވެ އެވެ. ނަމަވެސް އެ ހާދިސާއަށްފަހު ގިނަ ފިލްމުތަކަކުން އޭނާ ބޭރުކޮށްލިކަމަށް ކާދަރް ބުންޏެވެ.\n"ޚުދާ ގަވާ" އަކީ އެގޮތުން ކާދަރް އަށް ސަރް ޖީ ނުކިޔައިގެން ގެއްލުނު އެއް ފިލްމެވެ. އަދި "ގަންގާ ޖަމުނާ ސަރަސްވަތީ" ގެ ސްކްރިޕްޓްގެ ވެސް އެއްބައި ލިޔެފައި އަނެއްބައި ނުލިޔެ ދޫކޮށްލީ ކަމަށް ބުންޏެވެ. އަދި އޭގެ ފަހުގެ ގިނަ ފިލްމުތަކަކުން އޭނާއަކަށް ފުރުސަތެއް ނުލިބުނެވެ.


Sarukaaru Control Kuramun Dhanee MDP Akun Noon: Afeef - Vaguthu\nސަރުކާރު ކޮންޓްރޯލް ކުރަމުން ދަނީ އެމްޑީޕީއަކުން ނޫން: އަފީފް\nމިހާރު އޮތް ސަރުކާރަކީ ކޯލިޝަން ސަރުކާރަކަށް ވިޔަސް، ސަރުކާރު ކޮންޓްރޯލް ކުރަނީ އެމްޑީޕީން ނޫން ކަމަށް ރައްޔިތުންގެ މަޖިލިހުގެ ވިލުފުށީ ދާއިރާގެ މެމްބަރު ހަސަން އަފީފް މިއަދު ވިދާޅުވެއްޖެއެވެ.\nކޮވިޑް-19 އާ ގުޅިގެން ރައްޔިތުންގެ މަޖިލިހުގެ ޖަލްސާތައް މުއްދަތެއް ނެތް ގޮތަށް މެދުކަނޑާލަން ނިންމާފައިވާތީ އެކަމާ ބެހޭ ގޮތުން މަޖިލިހުގައި ކުރިއަށް ދިޔަ ބަހުސްގައި އަފީފް ވިދާޅުވީ ނުރައްކާތެރި ބައްޔާ ދެކޮޅަށް ކޯލިޝަން ސަރުކާރުން ކަންތައްތަކެއް ކުރަމުން އަންނަ ކަމަށެވެ. އެކަމަކު، ކޯލިޝަން ސަރުކާރުގައ އެމްޑީޕީ އަށް އޮތީ އެންމެ 40 ޕަސަންޓު ކަމަށް ވިދާޅުވެ، އަފީފް ވަނީ ވަރަށް ބޮޑަށް ކަންބޮޑުވުން ފާޅުކުރައްވައިފައެވެ.\n"އަޅުގަނޑުމެނަށް ވަރަށް ބޮޑަށް މިއަދު އޮޅިފަ އޮންނަކަމެއް އެއީ އަޅުގަނޑުމެންގެ ރިޔާސީ ކެނޑިޑޭޓް ރައީސުލްޖުމްހޫރިއްޔާ އަށްވީމަ، މިއަދުގެ ސަރުކާރަކީ އެއީ އެމްޑީޕީ ސަރުކާރޭ ބުނޭ އެންމެންވެސް. އެކަމަކު އަޅުގަނޑުމެން މި އެމްޑީޕީގެ ކޮންޓްރޯލެއް ނެތް މި ސަރުކާރަކު،" އަފީފް ވިދާޅުވިއެވެ.\nއަފީފް ވިދާޅުވި ގޮތުގައި އަނެއް 60 ޕަސަންޓަކީ އެމްޑީޕީއާ ތަފާތު ފިކުރު މީހުން ކޮންޓްރޯލް ކުރަމުންދާ އެއްޗެކެވެ.\nއެކަމަކު، ރައީސް އިބްރާޙިމް މުހައްމަދު ސޯލިހް ކަންކަން ނިންމަވަމުން ގެންދަވަނީ ރައްޔިތުންގެ ލާބަ އާއި މަންފާ ހުރި ގޮތަށް ކަމަށް ގަބޫލު ކުރައްވާ ކަމަށް ވެސް އަފީފް ވިދާޅުވިއެވެ. އެހެންވެ، ހުރިހާ ރައްޔިތުން ވެސް ރައްކާތެރިކަމުގެ ފިޔަވަޅުތައް އަޅަމުން ދިއުމަށް އަފީފް ގޮވާލެއްވިއެވެ.\nދުނިޔޭގައި ހަލުވިކަމާ އެކު ފެތުރެމުން އަންނަ ކޮވިޑް-19 ރާއްޖެ އިން ފެނިފައިވާތީ ސަރުކާރުން ވަނީ ވަރުގަދަ ފިޔަވަޅުތަކެއް އަޅައިފައެވެ.\nއެގޮތުން މާދަމާ އިން ފެށިގެން އަންނަ ހަފްތާގެ ބުރާސްފައްޗާ ހަމައަށް ސަރުކާރު ބަންދުކޮށް، ސިޔާސީ މަގާމުތަކުގައި ތިއްބެވި ބޭފުޅުންގެ މުސާރަތައް 20 ޕަސަންޓަށް ކުޑަ ކުރުމަށް ވަޒީރުންގެ މަޖިލިހުން ވަނީ ނިންމައިފައެވެ. އަދި ދައުލަތުން އެކި ކަންކަމަށް ކުރާ ޚަރަދުގެ ތެރެއިން އެއް ބިލިއަން ރުފިޔާ އުނިކުރުމަށް ކަމަށް ވެސް ނިންމިއެވެ.\nމާޗް 18, 2020 13:17\nއަފީފޫ އެކަމަކު އެމް ޑީ ޕީ އިން މިގައުމުގައި ހިންގާ ހުރިހާ ލާދީނީ ކަންތަކުގެ 100 ޕަސެންޓު ކޮންޓުރޯލްކުރެޔޭ މިކަން އަފީފު އަށް އިނގޭބާ އެމް ޑީ ޕީ ޔަކީ ލާދީނީ ގުރޫޕެއްކަން ސަހިންދާ އެއީ ކަލޭމެންގެ އަދިރިފަރާތްކަން ހުރިހާ ކަމެއްރާވަނީ ކެނެރީގޭ ނަސީދުކަން...\nމާޗް 18, 2020 13:18\nބީޖޭޕީބް ދޯ؟ އެނގޭ ތިކަން.\nމާޗް 18, 2020 13:27\nއިންޑިޔާގެ ބީޖޭޕީ ރާއްޖޭގެ ވެރިކަން ކޮންޓްރޯލްކުރަނީ!\nމާޗް 18, 2020 13:54\nދެން ކާކަށް އޮޅުވާލަން ތި އުޅެނީ؟ހުރިހާ މެޖޯރިޓީ އަކާއި ކޯޓުތަކާއި މަޖުލިހާއި ވެރިކަމުގެ ބޮޑު ފުލް މެޖޯރިޓީ އާއި ކައުންސިލް އޮތީ އެމްޑީޕީ ފުލް ކޮންޓުރޯލުގައި.ދިވެހި ރައްޔިތުނީ ތަންދޮރު ނުދަން ގަމާރުންކަމަށްތޯ ތި ހީވަނީ ؟\nމާޗް 18, 2020 13:57\nތިޔަ ވިދާޅުވީ ރަނގަލަކަށް ނޫން ކޮންޓްރޯލް ކުރަނިީ ނަސިދު ނަސީދު ބުނާގޮތަށް ހުރިހާކަމެއް ކުރަމުންދަނީ .މަރުކޮމިސަނުގެ ރިޕޯޓަށް ވީގޮތްބަލަބަލަ ސަރުކާރު ހިންގަނީ އެމްޑިޕީ ން\nއިންޑިއާގެ ގެރި ގްރޫޕުން މި ސަރުކާރު ކޮންޓްރޯލް ކުރަނީ %200....\nމާޗް 18, 2020 14:28\nމޑޕ ގެ ދޮގުވެރިން މި ގައުމު ކޮންޓްރޯލް ކުރަނީ. މޑޕ ރިސޯޓް އޯނަރުން މި ގައުމު ކޮންޓްރޯލް ކުރަނީ. މޑޕ ގެވިޔަފާރިވެރިން މި ގައުމު ކޮންޓްރޯލް ކުރަނީ. މޑޕ ގެ ބޮޑުންނާ ހިތާވެގެން އުޅޭ ސަރުކާރުގެ މުއައްޒަފުން މި ގައުމު ކޮންޓްރޯލް ކުރަނީ. މޑޕ އައް ހަރަދުކުރާ މީހުން މި ގައުމު ކޮންޓްރޯލް ކުރަނީ.\nމާޗް 18, 2020 14:32\nހަހަހާ ފަޅާއެރީ އިންޑިއާގެ މޯދީޕާޓީ ބީޖޭޕީ އިން ސަރުކާރު ހިންގަނީ އެމްޑީޕީ 40 ޕަސެންޓު ބީޖޭޕީ 60 ޕަސެންޓު ނުުރައްކާތެރި ހަބަރެއް.......... ޔާﷲ މިނުރައްކާތެރި ސަރުކާރުގެ ކިބައިން މިދީބު ސަލާމަތް ކުރައްވާންދޭވެ އާމީން ޔާރައްބުލް އާލަމީން.\nމާޗް 18, 2020 14:42\nއެމްޑީޕީއަކަށް ނުވާނެ. ފައިން އެރޭނީ. މިވަރު ވާކަންވެސް ރަނގަޅު. ކުރިން ކޯލިޝަން ރޫޅާލައިގެން އެކަނި ކުރަން އުޅެގެން ވީގޮތް އޮތީ ފެނިފައި. ކެބިނެޓް އިސްތިއުފާދިނީ ފަހުން ރައީސްވެސް އިސްތިއުފާ ދިނީ. ދެން ބުނީ ބަގާވާތެކޯ.\nމާޗް 18, 2020 14:50\nޥ ރަގަޅު ވާހަކަ ފުޅެއް ސަރުކާރު ކޮންޓްރޯލް ކުރަމުން ދަނީ އެލެކްސް ގަންޖާ ބޯ\nމާޗް 18, 2020 14:59\nއޯކޭ! އެމް ޑީ ޕީ އަކުން ނޫން ކޮންޓްރޯލްކުރަނީ އެއް، އެކަމަކު މުޅި އޮޑީގައި ހަސަނުގެ ދެފާ، އެ ނުފޫޒުގަދަ ދެފާގެ ނުރައްކަލާއި ހެދި އެހެންބަޔަކަށް އެއުޅެނީ ތިބިތަނުން ގުޑާލާންވެސްނުކެރިގެން، އެއީ މިސަރުކާރަށް ފޯރާފައިވާ ކޮވިޑް-19 އަށްވުރެ ނުރައްކާތެރި ވަބާއެއް\nމާޗް 18, 2020 15:03\nތިބުނީ ހަމަ ރަނގަޅައް އަފީފުވެސް އެކަހަލަގޮތަކައް އެބުނީ ސަރުކާރުފަޅީގެ މީހެއްވީމާ ސީދާ ދިމާލައް އެހެންބުނަން ނުކެރުނީ\nމާޗް 18, 2020 15:10\nކމެއް ކުރަ ން ނޭނގު ނީމަ ތިހެ ން ބު ނޭ އޭރު ން ތާ ރެކި ގަ ނެވޭ ނީ. ބަލަ ތިޔަ މަޖިލިހުގަވެސް ތިބީ ތިޔަ ލަދު ކުޑަ ބައިގަ ނޑު\nމާޗް 18, 2020 15:51\nދެ ންއަވަހަށް ގާސިމް ބޮލައްްްްްްްްޖަހާ ކަމެއްވާއިރަށް ދުރަށްދާގޮތް ތިހު ންނ ނަ ނީީ ކަމަކާ ޖެހު ނީމަ ފިސާރި ކެކޭއެބަދޯ\nމާޗް 18, 2020 16:25\nއަފީފޫ!! މަޑޫގަލީގެ މުއައްޒަފުންގެ އަތުން ޕަކަޅާ ކޮޢްލި ސަަވިސް ޗާޖް ކޮޅު އެ މުއައްޒަފުންނަށް ދީބަލަ؟؟؟ ލަދެއް ނުގަނޭތަ\nމާޗް 18, 2020 16:33\nއެމްޑީޕީ މީހުން މޮޅުވާނީ ހަދަހަދައިގެން ވާހަކަދެއްކުމާއި ނީހަ ފެތުރުމާއި ސަޅިބައިސާ ކަނޑަން. އަކަޔަންބޯ ހެދިފައި ނެތް މީހަކު އެމްޑީޕީގައި މަދުވާނެ. ކަމެއް ކުރަންޖެހިއްޖެތަ، އެއީ އަނގުޅިނެތް ކަންނެޔޮ.\nމާޗް 18, 2020 16:35\nފިތުނަ އުފައްދަން އުޅޭ މީހެއް އަފީފްއެއީ.\nމާޗް 18, 2020 16:48\nހެހެހެހެހެހެހެހެހެހެހެހެހެހެހެހެހެހެހެހެހެހެހެހެހެހެހެ. ބޮޑް ޖޯކެއް! އެމްޑީޕީ އެކަނި ނުކުމެ ވެރިކަން ހޯދަންވީއެއްނޫން! އޭރުން ކަލޭމެން ބޭނުގޮތަކަށް ހިންގިދާނެ! އަދި ޤައުމުތަކާއި ގުޅިގެން ވެރިކަށް ބަދަލު ކުރަން ނޫޅެންވީނުން. މިހާރު އެމީހުންނަށް %80 ދިނީމާ ވާނެގޮތް ތިވަނީ!\nމާޗް 18, 2020 16:53\nމި އަފީފު މާވަ ރަކަށް އަމީނަށް ބަވާތީ ހެލްތް މިނިސްޓް ރީގެ ވެ ރިޔަކު ކު ރެން އަހާލީމަބުނީ މީނާއަށް ވެގެން އުޅޭގޮތަކީ ހެލްތުން ހޮސްޕިޓަލްތަކަށް ގެންނަ ހު ރިހާއެއްޗެއް މީނާގެ ކުންފުނިން ގެނައުމުގެ ހުއްދަ ނުދޭތީއޯ މިތެޅިބާލަނީ. ބޮޑުވަ ރު.\nމާޗް 18, 2020 17:37\nމަސަތްކަތާޖެހުނީމަ.. ރެކެންވެގެން ތިހެންކިޔާނެ..\nއަންނިވެސް ރައީސަށްވުރެ ކުރީން ޖަލްސާތަކަށް ދާނެ ރައީސްގެ މަގާމުގައި އިޝީންނާނެ..\nމިފަހަރު ރައިޔަތުން ހާލުގަ ޖެހުނީމަ އެކަލޭގެ އަކާ ވާވެސް ކަމެއް ނޫން..\nއެހެން ނޫންނަމަ އަންގަނުބާނާ އެއްވެސް ކަމެއް ނުދަންނަ އެއްވެސް ކަމެއް ނޯވޭ ރޯނަ އެދުރެއް..\nމިސްކިތް ބަންދުކޮށްފި އެކަމަކު ތިގޮތަށް ހަޅޭއްޖަހަން އެއްވެވޭ..\nކޮވިޑު ޖެހެނީ ނަމާދު ކުރީމަތޯ..؟ ތިކަން ކުރީމަ\nކޮވިޑް-19 ނުޖެހޭ ދޯ..


Column 27: Aiy nuleveyhaa bodu ageh kiyamaa! Ikhulaastherikameh huri vareh ingeynee eyrun | Mihaaru\nމީހަކު ދުންފަތުގެ އިސްތިއުމާލު ކުރަނީ: ސިނގިރޭޓްގެ އަގު ބޮޑުކުރަނީ ސިއްހީ ނަޒަރަކުން ވިސްނައިގެނެއް ނޫން -- ފައިލް ފޮޓޯ/ މިހާރު\nކޮލަމް 27: އަތް ނުލެވޭހާ ބޮޑު އަގެއް ކިޔަމާ! އިހުލާސްތެރިކަން ހުރި ވަރެއް އެނގޭނީ އޭރުން!\n16 ފެބުރުއަރީ 2017 - 06:18 18 comments\nވިލިމާލޭގެ މެމްބަރު އަހުމަދު ނިހާން ވިދާޅުވި ވާހަކަ އަށް އަޅުގަނޑު ތާއީދުކުރަމެވެ. އޭނާގެ ވިސްނުމަކީ ސިނގިރޭޓް ފޮއްޓެއްގެ އަގު 100ރ. އަށް ބޮޑުކުރުން ނަމަވެސް، އަޅުގަނޑުގެ ވިސްނުމަކީ އެއަށް ވުރެ ވެސް ބޮޑު އަގެކެވެ. ބޮޑުވެގެން ގޮސް އޭގައި އަތް ނުލެވޭ ވަރުގެ އަގެކެވެ. ސަބަބުތައް ބައިވަރެވެ. މައިގަނޑު ސަބަބަކީ އެ ވަބާއިން މީހުން ދުރުކުރުވުމެވެ.\nއެކަމަކު ސަރުކާރުގެ ވިސްނުމަކީ މީހުން އެއިން ދުރުހެލިކުރުވުމެއް ނޫނެވެ. ވަރަށް ސާފު ބަހުން މި ދަންނަވަނީ ސިނގިރޭޓާއި އެނާޖީ ޑްރިންކުން ނަގާ ޓެކްސް އަކީ މީހުން އެއާ ދުރުހެލިކުރުވުމަށް ވުރެ ބޮޑަށް ދައުލަތަށް އާމްދަނީ ހޯދަން ޖަހާ މަޅިއެއް ކަމެވެ. މިއީ، ސިއްހީ ދުޅަހެޔޮ ވެއްޓެއް އުފައްދަން ކުރާ ކަމެއް ނަމަ ސުވާލު އުފެދޭ ބައިވަރު ކަންތައްތަކެއް އެބަ ހުއްޓެވެ. އޭގެ ބަދަލުގައި ސަރުކާރުގެ ވިސްނުން ހުރީ ރައްޔިތުންނަށް ސިނގިރޭޓް ބޮވޭ ވަރަށް އަގު ބަހައްޓައިގެން އެއިން އާމްދަނީ ހޯދުން ކަމަށް އަޅުގަނޑަށް ގަބޫލު ކުރެވެ އެވެ.\nބެލެވޭ ގޮތުގައި އަންނަ މަހުން ފެށިގެން ސިނގިރޭޓް އަގު ބޮޑުވެގެން ދާނީ ފޮއްޓަކުން ގާތްގަނޑަކަށް 25 ވަރަކަށް ރުފިޔާ އެވެ. އާންމު ބައެއް އެނާޖީ ޑްރިންކުން ދަޅަކުން ބޮޑުވެގެން ދާނީ ބައި ރުފިޔާ ނުވަތަ އެންމެ ބޮޑުވެގެން ވެސް ރުފިޔާއެއް ވަރެވެ. މިއީ، މިހާރު މި އާދަ އަށަގެންފައިވާ މީހުން އެއާ ދުރުހެލިވާނެ އަދަދެއް ނޫނެވެ. މީގެ ކުރީގެ ތަޖުރިބާތަކަށް ބަލާއިރު، މި ރޭންޖްގައި ސިނގިރޭޓްގެ އަގު ވަނީ ބޮޑުވެފަ އެވެ. އޭގެ ފަހުން، ފަސް ވަރަކަށް އަހަރު ވެގެން ދިޔައިރު ދިރާސާއެއް ކޮށްލައިފި ނަމަ ފެންނާނީ ހަމަ ކުރިއެކޭ އެއް މަންޒަރެކެވެ. ވިއްޔާ ވީ، ސިނގިރޭޓް ބޯ މީހުންގެ އަދަދު އިތުރެވެ. އެތެރެކުރާ ސިނގިރޭޓްގެ އަދަދު ވެސް ވީ އިތުރެވެ. ދައުލަތަށް އެއިން ލިބޭ އާމްދަނީ ވެސް ވީ އިތުރެވެ.\nސިނގިރޭޓަކީ ރާއްޖޭގައި އަގުގެ ގޮތުން ބަލާއިރު އެންމެ ގިނަ އަދަދަކަށް އެތެރެކުރެވޭ ބާވަތެވެ. ހަމަ އެހެންމެ އެނާޖީ ޑްރިންކް ވެސް މި ވަނީ ވަކި ޖީލެއްގެ އެންމެ ގާތް އެކުވެރިޔާ އަށް ވެފަ އެވެ. އެހެންވެ، ދައުލަތުގެ އާމްދަނީ އިތުރުކުރުމަށް ޓަކައި ނުވަތަ ބަޖެޓް ހަމަޖެއްސުމަށް ޓަކައި، މި އަހަރުގެ ބަޖެޓް ފޮތުގައި އެ ދެ ބާވަތުގެ އިމްޕޯޓް ޑިއުޓީ ބޮޑުކުރަން ވަނީ ހުށަހަޅާފަ އެވެ. ސީދާ އާމްދަނީ އިތުރު ކުރުމުގެ ލިސްޓުގައި އެކަން ހިމަނާފައި ވާތީ އޭގެ މާނައަކީ ބޮޑު ހޭދައެއް ރައްޔިތުން ކުރާ ކަމަކުން ސަރުކާރަށް ލިބޭ ބައި އިތުރު ކުރުމުގެ ވިސްނުން ކުރިއަށް ނެރުމެވެ.\nދުންްފަތުގެ އިސްތިއުމާލު ކުރުން ރާއްޖޭގައި މައިތިރި ކުރަން ބޭނުން ނަމަ ޑިއުޓީ ބޮޑުކުރުމަކީ، އޭގެ ތެރޭގައި ހިމެނޭ އެއް ކަންތަކެވެ. ނަމަވެސް ހަމައެއާ އެކު ކުރަން ޖެހޭ ބައިވަރު އެހެން ކަންތައްތަކެއް ވެސް އެބަ ހުއްޓެވެ. އޭގެ ތެރޭގައި ހިމެނޭ އެންމެ މުހިންމު ކަމަކީ ދުންފަތް ކޮންޓްރޯލް ކުރުމާ ބެހޭ ގާނޫނު ތަންފީޒު ކުރުމެވެ. މީގެ އަށެއްކަ އަހަރު ކުރިން ހަދާފައިވާ ގާނޫނު އަދިވެސް އޮތީ އޮތް ތާނގަ އެވެ. އެ ގާނޫނުގެ ދަށުން ބޯޑެއް އުފައްދާފައި އޮތަސް، ދާދި ފަހަކާ ޖެހެންދެން ވެސް އެ ބޯޑު އޮތީ ފާޑަކަށް މަރުވެފަ އެވެ. ގާނޫނުގެ ދަށުން ހަދަން ޖެހޭ ގަވައިދު ރައީސް އޮފީސް ތެރޭގައި ތާށިވެފައި އޮންނަތާ އެތަކެއް އަހަރު ވެއްޖެ އެވެ. އެހެން އޮވެއޮވެ އެ ގަވައިދުގެ މުއާލާތްް ވެސް މިހާރު ކެނޑިއްޖެ އެވެ. އެ ގާނޫނުގެ ދަށުން ކިރިޔާ ވެސް ކުރެވޭ ކަމަކީ ބައެއް ސައި ހޮޓާ/ ރެސްޓޯރަންޓްތަކުގެ މަނާ ސަރަހައްދުގައި ސިނގިރޭޓް ބޯ މީހުން ޖޫރިމަނާ ކުރުމެވެ. އެއީ ވެސް، ފަހަރެއްގައި އެއިން ލާރިކޮޅެއް ލިބޭތީ ފުލުހުން ކުރާ ކަމެއް ކަމަށް ވެދާނެ އެވެ. ގާނޫނުގައި ވަރަށް މުހިންމު އެހެން ބައިތަކެއް ހުރިހެނެއް ހިޔެއް ނުވެ އެވެ.\nސީދާ އާމްދަނީ އިތުރު ކުރުމުގެ ލިސްޓުގައި އެކަން ހިމަނާފައި ވާތީ އޭގެ މާނައަކީ ބޮޑު ހޭދައެއް ރައްޔިތުން ކުރާ ކަމަކުން ސަރުކާރަށް ލިބޭ ބައި އިތުރު ކުރުމުގެ ވިސްނުން ކުރިއަށް ނެރުމެވެ.\nސިނގިރޭޓް ވިއްކައިގެން އެއިން ލިބޭ އާމްދަނީން ގައުމު ހިންގުމުގެ ވިސްނުމަކީ ވަރަށް ގޯސް ވިސްނުމެކެވެ. އެކަމަކު މިހާރު އަޅުގަނޑަށް މަންޒަރު ފެންނަނީ އެ ގޮތަށެވެ. ހަމައެކަނި ޑިއުޓީ ބޮޑުކޮށް، ދައުލަތް ހިންގަން ހޯދާ އާމްދަނީގެ ތެރެއަށް އެ ފައިސާ އަޅަން މި އޮތީ ނިންމައިފަ އެވެ. އޭގެ ބަދަލުގައި، ގާނޫނު ތަންފީޒުކޮށް، ސިނގިރޭޓުން ނަގާ ޑިއުޓީގެ ފައިސާ، އެއާ ދެކޮޅަށް ކުރެވޭ މަސައްކަތްތަކަށް ހޭދަކުރެވޭ ނަމަ މިއީ ސަރުކާރަށް އެންމެން ވެސް މަރުހަބާ ކިޔާނެ ކަމެކެވެ. ނަމަވެސް، ހަމައެކަނި ޑިއުޓީ ބޮޑުކޮށް، ދައުލަތުގެ މީހުންނަށް މުސާރަ ދޭން އެ ފައިސާ ބޭނުންްކުރާ ނަމަ، މިއީ ކިތައް މީހުންް ތަރުހީބު ދޭނެ ކަމެއްތޯ ވިސްނާލަން ޖެހެ އެވެ. ހަމަ ގައިމު ވެސް އެގޮތަކަށް އަޅުގަނޑު ތާއީދެއް ނޫނެވެ. ރައްޔިތުން ލައްވައި ނުބައި ކަމެއް ކުރުވާފައި އެއިން ފައިސާ ހޯދައިގެން ދައުލަތް ހިންގުމަކީ އެކަކު ވެސް ތަރުހީބު ދޭނެ ކަމެއް ނޫނެވެ. މި އާދައާ މީހުން ދުރުކުރަން ބޭނުން ނަމަ، އޭގައި ނިކަން އަތް ނުލެވޭވަރުގެ އަގެއް ރައްޔިތުންގެ މަޖިލީހުން ފާސްކޮށްބަލާށެވެ! އޭރުން އިޚުލާސްތެރިކަން ހުރި ވަރެއް އެނގޭނެ އެވެ.\nއެކި ނަންނަމުގައި ޓެކްސްތައް އިތުރުވަނީ އެވެ. ގްރީން ޓެކްސްއެއް އިތުރުވެ، އެއީ ތިމާވެށީގެ ހަރަކާތްތަކަށް ހޭދަކުރާ ފައިސާއެއް ކަމަށް ބަލައި، ޓޫރިސްޓު މީހާ އެ ޓެކްސް ދެއްކިޔަސް ހަގީގަތުގައި އެ ފައިސާ ތިމާވެށި ހިމާޔަތް ކުރާކަށް ހޭދައެއް ނުކުރެވެ އެވެ. ހަމަ އެގޮތަށް ސިނގިރޭޓްގެ ޑިއުޓީ ބޮޑުކޮށްގެން ވެސް، ސިނގިރޭޓް ބޯ މީހުން އެއާ ދުރުހެލި ކުރަން އެ ފައިސާއެއް ހޭދައެއް ނުކުރެވެ އެވެ. ސިނގިރޭޓް ބޯ މީހުންގެ އަދަދު މަދެއް ނުވެ އެވެ. އެކަން ހުއްޓުވާލެވޭ ވަރުގެ އަގެއް ހުށަހަޅާކަށް ނުކެރެ އެވެ. ބޯން ވެސް ޖެހެ އެވެ. ބޯން ދޭން ވެސް ޖެހެ އެވެ. ހުއްޓާލައިފި ނަމަ ދައުލަތަށް ބޮޑު ގެއްލުމެއް އެބަ ވެ އެވެ. ސިނގިރޭޓް ކޮންޓްރޯލް ކުރަން ގާނޫނެއް އޮންނަން ޖެހެ އެވެ. ގާނޫނެއް ނުވެއް ހިންގަ އެވެ. އެކަމަކު ބޭރު ފުށުން މި ޑިއުޓީ އިތުރުވަނީ އެކަން ހުއްޓުވުމުގެ ބޭނުމުގަ އެވެ. ނަތީޖާ ސުމެކެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ކޮލަމް އިމްޕޯޓް ޑިއުޓީ ޓެކްސް ކޮލަމް 27


Sheelaa ah chutty ah kamudhanee atholhuthere!\nފިލްމީތަރި ޝީލާ ބ. ގޮއިދޫގައި ނަގާފައިވާ ފޮޓޯ އެއް.-- ފޮޓޯ: ފޭސްބުކް/ޝީލާ\n13 ޖެނުއަރީ 20192ކޮމެންޓް\nޝީލާ އަށް ޗުއްޓީ އަށް ކަމުދަނީ އަތޮޅުތެރެ!\nސްކޫލްގެ ކިޔެވުން ނިމި ޗުއްޓީ ފެށުމުން ފިލްމީ ތަރިން ވެސް އާއިލާ ގޮވައިގެން ކޮންމެސް މަންޒިލަކަށް ފުރައެވެ. ބައެއް ތަރިން އަނބި ދަރިންނާއެކު ރާއްޖެއިން ބޭރަށެވެ. އެއްބަޔަކު އާއިލާ ގޮވައިގެން އަތޮޅުތެރޭ ކޮންމެވެސް ރަށަކަށެވެ.\nމަޝްހޫރު ފިލްމީ ޖޯޑު ޝީލާ ނަޖީބާއި މުހައްމަދު މަނިކުގެ އާއިލާ އަކީ ކޮންމެ ޗުއްޓީ އެއްގައި ވެސް ކޮންމެވެސް މަންޒިލަކަށް ދަތުރުކުރާ ބައެކެވެ. ހާއްސަ ކޮށް އަތޮޅުތެރޭ ކޮންމެވެސް ރަށެއްގައި ޗުއްޓީގެ ދުވަސްތައް ހޭދަ ކުރާ ކަން ފާގަފަކޮށްލެވެއެވެ.\nޝީލާގެ ދެ ދަރިންނާއެކު ގޮއިދޫގައި ނަގާފައިވާ ފޮޓޯ އެއް....\nނިމިގެންދިޔަ ބޮޑު ޗުއްޓީ އަކީ ޝީލާގެ އާއިލާ އަށް ވަރަށް އުފާވެރި ޗުއްޓީ އެކެވެ. އެމީހުންގެ ޗުއްޓީގެ މަންޒިލަކީ ބ. ގޮއިދޫ އެވެ. މީގެ ކުރިން ވެސް ޝީލާ ވަނީ އާއިލާ ގޮވައިގެން އެރަށުގައި ޗުއްޓީ ހޭދަކޮށްފައެވެ.\n"އަސްލު ނިއުމާ ފިލްމުގެ ޝޫޓިން އަށް ފުރަތަމަ އެރަށަށް ދިޔައީ، ދެން އޭގެ ފަހުން އެރަށުގެ ބައެއް ރައްޓެހިން ބުނެގެން ދަން ޗުއްޓީ ތަކަށް، އެރަށު މީހުން ވެސް ވަރަށް ހިތް ހޮޔެ،" ޝީލާ ކިޔައިދިނެވެ.\nބ ގޮއިދޫ ގޮނޑުދޮށުގައި ޝީލާ ނަގާފައިވާ ސެލްފީއެއް....\nޝީލާ ބުނީ، ގޮއިދޫ އަށް މިހާރު ފަސް ވަރަކަށް ފަހަރު ދެވިއްޖެ ކަމަށެވެ. އަދި އެރަށަކީ އަބަދުވެސް ވަރަށް "ފޭވަރިޓް" ރަށެއް ކަމަށް ޝީލަ ބުންޏެވެ. މިފަހަރުގެ ގޮއިދޫ ދަތުރުގައި މަނިކު އަކަށް ބައިވެރިއެއް ނުވެވުނެވެ.\n"މަނިކު އޮފީހުގަ ބިޒީ ކޮށް އުޅެން ޖެހިގެން ނުދެވުނީ، ވަރަށް މަޖާ، ބ އަތޮޅުގެ އެހެން ރަށް ރަށަށް ވެސް ގޮސް މަޖާ ކުރިން، އަސްލު ކުދިން ވެސް ވަރަށް ހިތްހަމަޖެހޭ ރަށްރަށުގަ،" ޝީލާ ބުންޏެވެ.\nޝީލާ އާއި މަނިކުގެ ހަގު ފިރިހެން ދަރިފުޅުގެ ހިތާނީ ނިންމުމަށްފަހު ޑިސެމްބަރު މަހު ގޮއިދޫ އަށް ދިޔަ މީހުން އެރަށުގައި މިފަހަރުވެސް 15 ވަރަކަށް ދުވަސް ހޭދަ ކުރިއެވެ. އެއަށްފަހު މާލެ އައިސް ދެން އަނެއްކާވެސް ފެނުނީ ކ. ހުރާގައި ކުޑަ ޗުއްޓީ އެެއް ހޭދަ ކުރަމުން އައި ތަނެވެ. އެ ޗުއްޓީގައި މަނިކު ވެސް ބައިވެރިވިއެވެ.\nޝީލާ އާއި މަނިކު ކ ހުރާގައި ނަގާފައިވާ ފޮޓޯ އެއް....\n"ހުރާ އަށް ދިޔައީ ޝީލާގެ އާއިލާގެ ބައެއް މީހުން، މާކިން މެންވެސް އަބަދު މޫދުގަ، މިނިވަންކޮށް އުޅެވޭތީ ތިބެނީ ވަރަށް އުފަލުން،" ޝީލާ ބުންޏެވެ.\nޝީލާ ބުނީ ހަގީގަތުގައި ރާއްޖެއިން ބޭރުގައި ޗުއްޓީ ހޭދަކުރުމަށްވުރެއް އަތޮޅުތެރޭ ރަށެއްގައި ޗުއްޓީ ހޭދަކުރުމުން ލިބޭ އުފާ މާ ބޮޑު ކަމަށެވެ. ހިތްގައިމު ދޮންވެލި ތުނޑި ތަކުގައި އާއި ރީތި މޫދު ތަކުގައި މާ ހިތްފަސޭހަ ކަމަށެވެ. އަތޮޅުތެރެ މާ ކަމުދާ ކަމަށެވެ.\n"ރާއްޖެއިން ބޭރަަށް ވެސް ދެވިދާނެ، އެކަމަކު މާ ހިތްހަމަޖެހޭ ރަށްރަށުގަ،" ޝީލާ ބުންޏެވެ.\nގިނަ އަހަރު ތަކެއްގައި ބ. ގޮއިދޫ އަށް ޗުއްޓީ ހޭދަކުރަން ދިޔަ ޝީލާ ވަނީ އާއިލާ ގޮވައިގެން ރ އަތޮޅުގެ ބައެއް ރަށްރަށުގައި ވެސް މީގެ ކުރިން ޗުއްޓީ ހޭދަ ކޮށްފައެވެ. ނިމިގެން ދިޔަ އަހަރުގެ ބޮޑު އީދު ޗުއްޓީގައި ވެސް އެ އާއިލާ ތިބީ ނ. ލަންދޫ ގައެވެ.\nބ ގޮއިދޫ ފިލްމީ މަނިކު ޝީލާ ނަޖީބު\nވަކިބައެށް ފޮނުވާ ހިޔާލުތައްދޯ ސީއެންއެށްމެ. އެންމެވީގަ ގެނެސްދެވެނީ އިއްޔެ ޖަމީލުގެ ހިޔާލު ހުށައެޅީމާ އަދިވެސް އެޔަށް ނުގެނެސް ދެވުނު ކިހާދެރެކަމެށްތީ ނުވަންޏާ ހުއްޓާލީމާ ނިމުނީއެންނު\nކޮބާ ފެމިލީ މީހުންނާއެކު އިން ފޮޓޯ ނެގީ ކީއްވެ


SunOnline: "Hiyaa" flat thah dheynee kuree sarukaarun vaudhuvi gothah: Raees\n"ހިޔާ" ފްލެޓުތައް ދޭނީ ކުރީ ސަރުކާރުން ވައުދުވި ގޮތަށް: ރައީސް\nޝަފްނާ ހުސައިން 17 Feb 2020, 21:43\nހިޔާ މަޝްރޫއުގެ ދަށުން އަޅަމުންދާ 25 ބުރީގެ ފްލެޓެއް--- ފޮޓޯ: ޗައިނާ ސަފީރު/ ޒޭންގް ލިޒްހޮންގް\nހިޔާ މަޝްރޫއު އާއި ވެށިފަހި ޕްރޮގްރާމްގެ ދަށުން ބޯހިޔާވަހިކަން ދޫކުރާނީ އޭރުގެ ސަރުކާރުތަކުން ވައުދުވެފައިވާ ގޮތަށް ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nނިމިގެން ދިޔަ ރައީސް ޔާމީންގެ ވެރިކަމުގައި ހުޅުމާލޭގައި ދެ ވަނަ ފިޔަވަހީގައި އަޅަން ފެށި 7000 ފްލެޓްގެ އަމަލީ މަސައްކަތް ނުނިމެނީސް ވަނީ އެ ފްލެޓްތައް ލިބޭނެ މީހުންގެ ލިސްޓެއް ރައީސް ޔާމީން ސަރުކާރުގެ ފަހު ދުވަސްކޮޅުގައި އާންމު ކޮށްފަ އެވެ.\nނަމަވެސް ސަރުކާރު ބަދަލުވުމުގެ ކުރިން އަވަސް އަރުވާލައިގެން ހިންގި "ޖަރީމާ"އެއް ކަމަށް ތުހުމަތުކޮށް ރައީސް ޔާމީންގެ ސަރުކާރުން ކުރިއަށް ގެންދިޔަ ގެދޮރުވެރިކުރުވުމުގެ މަޝްރޫއުތައް ހިންގާފައިވާ ގޮތް ބެލުމަށް ރައީސް އިބްރާހިމް މުހައްމަދު ސޯލިހު ވަނީ ހާއްސަ ކޮމިޓީއެއް އެކުލަވާލައިފި އެވެ.\nއޭގެ އިތުރުން މާލޭ ސިޓީ ކައުންސިލުން ވަނީ ފްލެޓް ދީފައި ވަނީ އޭގެ ހައްގުވެރިންނަށްތޯ ބަލައި، ފްލެޓް ދިން ގޮތާމެދު ޖިނާއީ ތަހުގީގެއް ހިންގުމަށް ފާސްކޮށްފަ އެވެ.\nސިޓީ ކައުންސިލްގެ ނިންމުމާ ގުޅިގެން ހިޔާ މަޝްރޫގެ ދަށުން ދީފައިވާ ފްލެޓްތައް މި ސަރުކާރުން އަތުލައިފި ނަމަ، ޕީޕީއެމްގެ ސަރުކާރެއްގައި އަނބުރާ ފްލެޓް ދިނުމަށް ޕީޕީއެމް-ޕީއެންސީ ކައުންސިލުން ވަނީ ފާސްކޮށްފަ އެވެ.\nހަމައެއާ އެކު ހިޔާ ފްލެޓްތައް ލިބުނުކަމަށް ކުރީ ސަރުކާރުން ލިޔުން ހަވާލުކުރި ފަރާތްތަކުން ވެސް އަންނަނީ އެމީހުންގެ އަތުން ފްލެޓް އަތުލުމުގެ ބިރު އޮތް ކަމަށް ބުނެ ކަންބޮޑުވުން ފާޅުކުރަމުންނެވެ.\nމާލޭ ސިޓީ ސްޓްރީޓްސްކޭޕިން މަޝްރޫއު އިފްތިތާހު ކުރުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ރައީސް ވިދާޅުވީ މާލޭގެ ރައްޔިތުންނަށް ޓަކައި ސަރުކާރުން ކޮށްދޭންޖެހިފައި ހުރި ބައިވަރު މަސައްކަތްތައް އެބަހުރި ކަމަށާއި އޭގެތެރެއިން އެންމެ މުހިއްމު ކަމަކީ، ބޯހިޔާވަހިކަން ފޯރުކޮށްދިނުން ކަމަށެވެ.\nއަދި ކުރީގެ ސަރުކާރުން ވައުދުވެފައިވާ ގޮތަށް، އެ ފަރާތްތަކަށް ބޯހިޔާވަހިކަން ފޯރުކޮށްދެއްވާނެ ކަމަށް ވެސް ރައީސް މިއަދު ވިދާޅުވި އެވެ.\n"ކުރީގެ ސަރުކާރުތަކުން ވައުދުވެފައިވާ ގޮތަށް، ހިޔާ މަޝްރޫއަށް ކުރިމަތިލާފައި ތިބި ފަރާތްތަކާއި، ވެށިފަހި ޕްރޮގްރާމްގެ ދަށުން ބޯހިޔާވަހިކަން ދިނުމަށް އޭރުގެ ސަރުކާރުން ވައުދުވެ، އެއްބަސްވެފައިވާ ގޮތަށް، އެކަންތައްތައް އިރާދަކުރެއްވިއްޔާ އަޅުގަނޑުމެން ލަހެއްނުވެ ކޮށްދޭނަން،" ރައީސް ވިދާޅުވި އެވެ.\nރިޔާސީ ބަޔާނުގައި ރައީސް ވިދާޅުވެފައި ވަނީ ހިޔާ މަޝްރޫއުގެ 7000 ފްލެޓް މިއަހަރު ތެރޭގައި އޭގެ ހައްގުވެރިންނާ ހަވާލު ކުރައްވާނެ ކަމަށެވެ.\nވެށިފަހި ޕްރޮގްރާމްގެ ދަށުން މިހާތަނަށް ބޯހިޔާވަހިކަމެއް ހަމަނުޖެހި ތިބި ހުރިހާ އެންމެނަށް ވެސް، އެމީހުންނާ ސަރުކާރާ ދެމެދު އެއްބަސްވެފައި އޮތް ގޮތަށް، މިއަހަރުގެ ތެރޭގައި ބޯހިޔާވަހިކަން ހަމަޖެހިގެން ދާނެ ކަމަށް ރައީސް ވަނީ މީގެކުރިން ވިދާޅުވެފަ އެވެ.\nޖުމްލަ 13 ކެޓަގަރީއަކުން ފްލެޓް ދޭ ގޮތަށް އިއުލާން ކުރި "ހިޔާ" މަޝްރޫއިން ފްލެޓް ހޯދަން 25،000 އެއްހާ ފޯމު ހުށަހަޅާފައިވާ އިރު ފްލެޓް ކޮމިޓީއިން ގެންދަނީ އެ ފޯމުތައް ވަކިވަކިން ބަލައި އޭގައި ހުރި މައުލޫމާތުތަކުގެ ސައްހަކަން ޔަގީންކުރަމުންނެވެ.\nރައީސް އޮފީހުން އެންމެ ފަހުން އާންމުކުރި ތަފާސް ހިސާބުތަކުގައި ވާގޮތުން ޝަރުތުހަމަވޭތޯ މިހާތަނަށް ބަލައި ސްކްރީން ކުރެވިފައި ވަނީ 18،081 ފޯމެކެވެ. އަދި ގޭގެއަށް ގޮސް، ދިރިއުޅުމުގެ ހާލަތު ބަލައި ޕޮއިންޓު ދީފައިވާ ގޮތް ވެރިފައިކޮށް، އެނަލިސިސް ހަދާ މުޅިން ކޮމިޓީއަށް ނިންމާލެވިފައި ވަނީ އޭގެ ތެރެއިން އަދި 2،926 ފޯމެކެވެ.\nއަދި ސްކްރީނިން މަރުހަލާ ނިމުމަށް ފަހުވެސް ދިރިއުޅުމުގެ ހާލަތު ނުބެލޭތީ 2،230 ފޯމެއްގެ މަސައްކަތް ނިންމާލެވިފައެއް ނުވެ އެވެ.\nކޮމިޓީއިން ބުނީ، އެންމެ ބޮޑު ގޮންޖެހުމަކަށްވީ، ހައުސިން މިނިސްޓްރީގެ ހުރި ހިޔާ ޕްރޮގްރާމްގެ ފޯމުތައް އެކި ތަންތަނުން ހޯދައިގެން ގެނެސް އެކަށައެޅުން ކަމަށެވެ. އެގޮތުން އޭގެ ތެރެއިން ގިނަ ފޯމުތައް ކޮމިޓީއަށް ގެނެސް ބެލިއިރު، ބައެއް ފަރާތްތަކަށް މާކްސް ދީފައި ވަނީ އުސޫލުތަކާ ހިލާފަށްކަން ފާހަގަވެފައިވާ ކަމަށް ވެސް ކޮމިޓީއިން ބުންޏެވެ. އަދި ބައެއް ފޯމުތަކުގައި ވަރަށް ގިނަ ލިޔެކިޔުންތައް ހަމަނުވާ ކަމަށް ވެސް ކޮމިޓީއިން ފާހަގަކުރި އެވެ.\nފޯމުގައި ހުންނަ ހުރިހާ މައުލޫމާތުތަކެއް ފުރިހަމަ ވުމަށް ފަހު، ކޮމިޓީއިން ގެންދަނީ ކޮންމެ ފޯމެއް ވެސް ވަކިން ބަލައި ކުރީ ސަރުކާރުގައި ޕޮއިންޓް ދޭން އެކުލަވާލާފައިވާ އުސޫލާ އެއްގޮތަށް ފޯމްތަކަށް އަލުން ޕޮއިންޓްދީ ސިސްޓަމަށް އެންޓާ ކުރަމުން ކަމަށެވެ.\nފްލެޓް ކޮމިޓީއިން ބުނީ، ދިރިއުޅުމުގެ ހާލަތަށް ޕޮއިންޓް ދިނުމުގައި ކުރީ ސަރުކާރުން ގެންގުޅެފައި އޮތް މިންގަނޑު ސާފުނުވާ ކަމަށެވެ. އެހެން ކަމުން ދިރިއުޅުމުގެ ހާލަތު ބެލުމުގައި މާކްސް ދޭނެ އުސޫލެއް ސަރުކާރުން މިހާރު ކަނޑައަޅާފައި ވާތީ، ދިރިއުޅުމުގެ ހާލަތު ވަޒަންކޮށް މާކްސް ދޭނީ އެ ސޫލުން ކަމަށް ވެސް ކޮމިޓީއިން ބުންޏެވެ.\nނޫސްބަޔާނުގައި ބުނީ، އެ ހުރިހާ މަރުހަލާތަކެއް ނިމުމުން ޕޮއިންޓް ލިބުނު އުސޫލާ އެކު ހިޔާ ފްލެޓްތައް ލިބޭ މީހުންގެ ލިސްޓެއް ކޮމިޓީއިން އާންމު ކުރާނެ ކަމަށެވެ. އަދި އެ ލިސްޓްގައި މާކްސް ލިބުނު ވަރާއި އެ މާކްސް ލިބުނު ގޮތް ސާފުކޮށް ފެންނަން ހުންނާނެ ކަމަށް ވެސް ބުންޏެވެ. އަދި އެ ލިސްޓަށް ޝަކުވާ ހުށަހަޅަން އާންމުންނަށް ފުރުސަތު އޮންނާނެ ކަމަށެވެ. އެހެން ނަމަވެސް، އެ މަސައްކަތް ނިމޭނެ ދުވަހެއް ކޮމިޓީއިން ނުބުނެ އެވެ.\nކާފިއު ވަގުތު ބޭރުގައި އުޅުނު އިތުރު މީހަކު ޖޫރިމަނާ ކޮށްފި


ލޯތްބާއި ކުލުނުގެ ނަމޫނާ، މަންމައަށް މިއަދު ވެސް ޝުކުރިއްޔާ! – Dhen.mv\nލޯތްބާއި ކުލުނުގެ ނަމޫނާ، މަންމައަށް މިއަދު ވެސް ޝުކުރިއްޔާ!\nނުވަ މަހާއި ނުވަ ދުވަސް ވަންދެން އަހަރެން އެ ހަށިގަނޑު ތެރޭގައި ރައްކާތެރިކަމާއިއެކު ބެލެހެއްޓި ކެތްތެރި ހިތްވަރު ގަދަ މައިމީހާއަށް އުމުރު ދުވަހު ޝުކުރު އަދާކުރިޔަސް، އެ ކަމަނާ ވި ގުރުބާނީގެ ކައިވަތެއްހާ މިންވަރުވެސް އަދާ ނުކުރެވޭނެއެވެ. އެތައް ރެއެއްގެ ނިދި ނަގާލާ، އަހަރެންގެ ޚިދުމަތުގައި ވަރުބަލިވުމެއް ނެތި ޝައުޤުވެރިކަމާއެކު ހުރި މަންމައަށް ލޯތްބާއި އިޙްތިރާމެވެ. މިއަދަކީ އަހަރެމެންގެ ޚިދުމަތުގައި މުޅި އުމުރު ހޭދަކުރި ހިތްވަރުގަދަ މަންމައިންގެ ދުވަހެވެ.\n"މަންމަ" މިއީ ނުހަނު ލުއި ލަފްޒެކެވެ. ޖަޒުބާތީ ލަފްޒެކެވެ. އެހެންނަމަވެސް މި ތިން އަކުރު ރަމްޒުކޮށްދެނީ އެތައް އިޙްސާސެކެވެ. ލޯތްބާއި ކުލުނެވެ. ހިތްވަރާއި ހިންމަތެވެ. މިހުރިހާ އިހްސާސްތަކާއި ގުޅިފައިވާ ކަމަނާއަކީ ލޯބީގެ އިމެއް ނެތް ކަމަނާއެކެވެ. ހިތްވަރާއި އަޅާލުމުގައި ނަމޫނާއެވެ. ކެތްތެރިކަމުގައި ލާމަސީލެވެ. އެކަމަނާގެ ކޮންމެ ބަލާލުމެއްގައި ވަނީ ލޯތްބެވެ. ނިޔަނެތި އެ މޫނުގައި ވަނީޚދ ހިތްހެޔޮކަމާއި ކުލުނުގެ ވިދުވަރެވެ.\nތިމާގެ ނަފްސަށް ނޭދޭ ވަރަށް އެހެން މީހަކަށް އެދޭ މީހަކީ މަންމައެވެ. ހުސްބަނޑާ ހުރެވެސް ދަރީން ކައިގެން ތިބުމަށް އެ މަންމަ އެދެއެވެ. އެކަމަނާ ބަލިވި ނަމަވެސް ދަރީން ދުޅަހެޔޮކޮށް ތިބުމަށް އެދެއެވެ. ވޭނާއި ކެކުޅުމުގައި ނުނިދި އޮންނަން ޖެހުނަސް ، އަރާމު ތަންމަތީގައި ދަރީން ނިދާލާފައި ތިބުމަށް އެ މަންމަ އެދެއެވެ. ދަރިއަކަށް ކިތަންމެ ކުޑަ އަނިޔާއެއް ލިބުނަސް އެ މަންމައަށް ހިތާމައާއި ހިތްދަތިކަން ގެނުވައެވެ. މަންމައިންނެވެ. ތި ހިތްތަކުގައި ވަނީ ކޮންފަދަ މަތިވެރި ކުލުނެއް ހެއްޔެވެ؟ މަންމައިންގެ ހިތުގައި އެފަދަ ލޯތްބެއް ލެއްވި ﷲގެ ހުސްތާހިރު ވަންތަކަމާއެވެ.\nމައިމީހާގެ ޢިއްޒަތާއި މަޤާމު އިސްލާމްދީނުގައި އަހަރެމެންނަށް ވަނީ އަންގާފައެވެ. އެކަމަނާގެ ކުރިމަތީގައި މަޑުމޮޅިވުމަށާއި ބޮޑާވެ ނުގަތުމަށް ވަނީ އަންގަވާފައެވެ. މައިމީހާ ދިމާލަށް އުއްފުގެ މިންވަރު ވެސް ބުނުން އިސްލާމް ދީނުގައި ވަނީ މަނާ ކޮށްފައެވެ. އަހަރެމެންނަށް ސުވަރުގެ ޙާޞިލް ކުރެވެން އޮތީ މައިމީހާގެ ފައިތިލަ ދަށުންނެވެ. އެބަހީ އެކަމަނާއަށް ކިޔަމަންތެރިވެ އޯގާތެރިވެގެންނެވެ. އެކަމުންވެސް ދޭހަވެގެން ދަނީ މަންމައިންގެ މާތްކަމެވެ. އިސްލާމްދީނުގައި މައިންނަށް ދީފައިވާ މަތިވެރި މަގާމެވެ.\nމަންމައިންގެ ދުވަސް ފާހަގަކުރާ މި ދަނޑިވަޅުގައި ބައެއް ދަރިން މައިންނާއި ދޭތެރޭ ކަންތައް ކުރާ އިހާނެތި ގޮތުގެ ވާހަކަ ނުދައްކާ ދޫކޮށްލެވޭކަށް ނެތެވެ. ތިބާ ތަރުބިއްޔަތު ކުރުމަށް އަމިއްލަ ދިރިއުޅުން ވޭތުކޮށްލި މައިމީހާ މުސްކުޅިވެ ގައިބާރު ދެރަވާ ދުވަހު އެ މަންމަ އާއި ދޭތެރޭ އިހާނެތިކޮށް ކަންތައް ކުރާނީ ހަމަގައިމުވެސް ހިތުގައި އިންސާނިއްޔަތުކަމުގެ ކަންފުޅެއްވެސް ނެތް މީހުންނެވެ. ބައެއް މީހުން އެމީހުންގެ މައިންނާއި ދޭތެރޭ ކަންތައް ކުރާ ރަހުމު ކުޑަކަން ފެނި ހިތްފަޅައިގެން ދާހާވަރު ވެއެވެ.\nމަންމަ ދެކެ ލޯބިވާ ވާހަކަ ބުނެ، މަންމައަށް ހަދިޔާ ދޭންވީ ހަމައެކަނި ވަކި ދުވަހަކު ނޫނެވެ. ކޮންމެ ދުވަހަކުވެސް ތިބާގެ މަންމަ އާއިއެކު އަގުހުރި ވަގުތުތައް ހޭދަކޮށް މަންމަ ދެކެ ލޯބިވާވަރު ބުނެދޭށެވެ. ތިބާގެ ލޯތްބާއި އަޅާލުން އެންމެ ހައްގުވާ މީހަކީ މަންމައެވެ. ހުރިހާ މަންމައިންނަށް ޝުކުރު ހައްގެވެ. މަންމައިންގެ ދުވަހުގެ ތަހްނިޔާ އަހަރެންގެ މަންމައަށް އަދި ހުރިހާ މައިންނަށް ހިތުގައި އެންމެ ފުންމިނުން އަރިސްކުރަމެވެ. މަންމައިންނެވެ! ހުރިހާ ދުވަހަކީ ވެސް ތިޔަ ޢިއްޒަތްތެރީންގެ ދުވަހެވެ. ތިޔަ ޢިއްޒަތްތެރީންނަށް އަޅާލުމާއި ލޯބި ދިނުމުގައި އަޅަމެން ސާބިތު ކުރައްވާށިއެވެ!


މިޔަންމާގެ މައްސަލަ ޙައްލުކުރުމަށް ޗައިނާއާއި ރަޝިޔާއިން ހުރަސްއަޅާ: ވިލާތުގެ އިއްތިޙާދު މިޔަންމާގެ މައްސަލަ ޙައްލުކުރުމަށް ޗައިނާއާއި ރަޝިޔާއިން ހުރަސްއަޅާ: ވިލާތުގެ އިއްތިޙާދު\nމިޔަންމާގެ މައްސަލަ ޙައްލުކުރުމަށް ޗައިނާއާއި ރަޝިޔާއިން ހުރަސްއަޅާ: ވިލާތުގެ އިއްތިޙާދު\nވިލާތުގެ އިއްތިޙާދުގެ ޚާރިޖީ ސިޔާސަތުތަކާބެހޭ އިސްވެރިޔާ ޖޮސެޕު ބުރެލް / ފައިލް ފޮޓޯ: ރޮއިޓަރސް\nމިޔަންމާގައި ހިނގަމުންދާ އަސްކަރީ ބަޣާވާތާ ދެކޮޅަށް ދުނިޔޭގެ ޤައުމުތަކުން ކުރަމުންދާ މަސައްކަތްތަކަށް ޗައިނާއާއި ރަޝިޔާއިން ހުރަސްއަޅަމުންދާކަމަށް ވިލާތުގެ އިއްތިޙާދުން ބުނެފިއެވެ. ޗައިނާއާއި ރަޝިޔާއަކީ މިޔަންމާގެ އަސްކަރިއްޔާއާ ގާތް ގުޅުމެއް ބާއްވާ ދެ ޤައުމެވެ. އަދި ޗައިނާއާއި ރަޝިޔާއަކީ މިޔަންމާއަށް އެންމެ ގިނައިން ހަތިޔާރު ފޯރުކޮށްދޭ ދެ ޤައުމެވެ.\nވިލާތުގެ އިއްތިޙާދުގެ ޚާރިޖީ ސިޔާސަތުތަކާބެހޭ އިސްވެރިޔާ ޖޮސެޕު ބުރެލް ވިދާޅުވީ މިޔަންމާގެ މައްސަލައާ ގުޅިގެން އދގެ ސަލާމަތީ މަޖިލީހުން އެޅުމަށް މަސައްކަތްކުރަމުންދާ ފިޔަވަޅުތަކަށް ޗައިނާއާއި ރަޝިޔާއިން ހުރަސްއަޅާކަމަށެވެ. މިޔަންމާ އޮންނަ ސަރަޙައްދުގެ ސަބަބުން އެ މައްސަލައާ ގުޅިގެން ޤައުމުތަކުގެ ސިޔާސަތުތައް އެއްގޮތްކުރަން އުނދަގޫވާނެކަމަށް އޭނާ ވިދާޅުވިއެވެ. އެއީ ކިތަންމެ އުނދަގޫ މަސައްކަތެއް ނަމަވެސް އެކަން ޙާޞިލުކުރުމަށް މަސައްކަތްކުރުމަކީ ޤައުމުތަކުގެ ޒިންމާއެއްކަމަށް އޭނާ ވިދާޅުވިއެވެ.\nމިޔަންމާގެ އަސްކަރިއްޔާގެ އިސްވެރިންނާއި ކުންފުނިތަކާ ދެކޮޅަށް ދަތިކުރުމުގެ ފިޔަވަޅުތައް އެޅުމަށް ވިލާތުގެ އިއްތިޙާދުން ދަނީ ތައްޔާރުވަމުންނެވެ. އަސްކަރީ ބަޣާވާތާ ގުޅުންހުރި 11 މީހަކާ ދެކޮޅަށް މިދިޔަ މާރިޗު މަހުގެ ތެރޭގައި އެ އިއްތިޙާދުންވަނީ ފިޔަވަޅު އަޅައިފައެވެ.\n2019ވަނަ އަހަރުގެ ތެރޭގައި ވިލާތުގެ އިއްތިޙާދުންވަނީ މިޔަންމާއަށް 700 މިލިއަން އެމެރިކާ ޑޮލަރު ޚަރަދުކޮށްފައެވެ. ނަމަވެސް އެ ޤައުމަށް ޗައިނާއިން ޚަރަދުކުރި ޢަދަދު 19 ބިލިއަން އެމެރިކާ ޑޮލަރަށްވުރެ އިތުރެވެ. މިޔަންމާގެ މައްޗަށް ވިލާތުގެ އިއްތިޙާދުގެ އިޤްތިޞާދީ ނުފޫޒު އޮންނަ މިންވަރު ކުޑަވި ނަމަވެސް އެ ޤައުމުގައި ޑިމޮކުރަސީ ޤާއިމުކޮށްފިނަމަ އެ ޤައުމާއެކު އޮންނަ ވިޔަފާރީގެ ގުޅުންތައް އިތުރުކުރުމަށް ވިލާތުގެ އިއްތިޙާދުން އޮތީ ތައްޔާރަށެވެ. އޭގެ ސަބަބުން ދެމެހެއްޓެނިވި ތަރައްޤީގެ ދާއިރާއިން މިޔަންމާއަށް ގިނަ ފުރުޞަތުތަކެއް ލިބޭނެއެވެ.


ކެޓްބޯއީ – އަނދިރީގައިވެސް ލޮލަށްފެންނަ ޗައިނާކުއްޖެއް. | Landhooinfo\nކެޓްބޯއީ – އަނދިރީގައިވެސް ލޮލަށްފެންނަ ޗައިނާކުއްޖެއް.\nއެއްވެސް އަލިކަމެއް ނުވާތަނެއްގައިވެސް އެކުއްޖެއްގެ ލޮލަށް ރީތިކޮށްފެންނަ ކުއްޖަކު ޗައިނާގައި އުފަންވެއްޖެއެވެ. 2009 ވަނައަހަރު އުފަންވި ” Nong Youhui” ނަމަކަށް ކިޔާ މިކުއްޖާ އަށް ގުދުރަތުން ލިބިފައިވާ ދެ ލޮލަކީ ބުޅަލެއްގެ ދެލޮލާ ހުރިހާ ގޮތަކުންވެސް ވަރަށް އެއްގޮތް ދެލޯކަމަށް މިކުއްޖާއާއި، ބެހޭގޮތުން އެކިއެކި ޓެސްޓްތައް ހެދި ޑޮކްޓަރުންވަނީ ހާމަކޮށްފައެވެ. އެގޮތުން އެކުއްޖާގެ ލޮލަށް އެއްވެސް އައްޔެއް އެޅިއްޖެނަމަ ބުޅަލެއްގެ ދެލޯ ދިއްލޭ ފަދައިން އަލި ރިފްލެކްޓްކޮށް ދިއްލިފައި ހުރެއެވެ. އަދި ލޮލުގެ ކުލަވެސް ގަދަ ނޫކުލައަށް ބަދަލުވުމާއި، ރޭގަނޑު ކަނުއަދިރީގައިވެސް ލިޔެފައި ހުންނަ އެއްޗެހި ކިޔަން ރީތިކޮށް އެނގުމާއި، އަނދިރީގައި ކުރިކެޓްބޯޅަ އެއް އެކުއްޖާއާއި، ދިމާއަށް އެއްލުމުން އުނދަގުލަކާ ނުލައި ހިފުމުގެ ކުޅަދާނަކަން ލިބިފައިވުން ހިމެނެއެވެ.\nމިކަން ފުރަތަމަ މިކުއްޖާގެ ފަރާތުން ފާހަގަކުރެވުނީ އެކުއްޖާގެ ޓީޗަރަށް ކަމަށްވެއެވެ. މަދަރުސާގައި އެހެންކުދިންނާއެކު ކުޅިވަރެއްގައި އުޅުނު އުޅުމުގެ ތެރޭގައި އެހެންކުއްޖަކު އެކަމުގެ ވާހަކަދެއްކުމުން ޓީޗަރަށް އެކަން ފާހަގަކުރެވިގެން އެކުއްޖާއާއި، ސުވާލުތައް ކުރަން ފެށީކަމަށްވެއެވެ.\nގިނަ މެޑިކަލް ޑޮކްޓަރުން ލަފާކުރާގޮތުގައި މިކުއްޖާއަށް މިބަދަލުއައިސްފައިވަނީ މިކުއްޖާ އުފަންވުމުގެ ތެރޭގައި ދިމާވި މައްސަލަ ތަކެއްގެ ސަބަބުންނެވެ. އަދި މިކުއްޖާ ބޮޑުވަމުން ދިޔަވަރަކަށް މިކަން ރަގަޅުވަމުން އަންނާނެކަމަށްވެސް ޑޮކްޓަރުން ލަފާދީފައިވެއެވެ.\nﷲގެ ކުޅަދުންވަންތަކަން ދޯ!!


Hajjah dhaan Hinmafushin hovee Raafiaa Rageeb | Mihaaru\nހައްޖުގެ ދަތުރު އަދާ ކުރަން ހިންމަފުށީ ކައުންސިލުން ނެގި ގުރްއަތުން ހޮވުނު އެ ރަށު ރާފިއާ ރަގީބް -- ފޮޓޯ: ހުސެއިން ވަހީދު/ މިހާރު\nހިންމަފުށީ ކައުންސިލުން އެ ރަށު މީހަކަށް ހައްޖު ދަތުރެއް ދީފި\n30 އެޕްރީލް 2019 - 10:399comments\nމިއީ ހައްޖުގެ އަޅުކަމަށް ހިންމަފުށީ ކައުންސިލުން މީހަކު ފޮނުވާ ދެވަނަ ފަހަރެވެ. މީގެ ކުރިން އެ ރަށުން މީހަކު ފޮނުވީ 2017 ވަނަ އަހަރެވެ.\nހައްޖަށް ފޮނުވާނެ މީހަކު ހޮވަން އެ ރަށުގައި ރޭ ބޭއްވި ޖަލްސާގައި ވާހަކަ ދައްކަމުން ކައުންސިލްގެ ރައީސް ޝާން އިބްރާހިމް ވިދާޅުވީ ހައްޖަށް ދާން ހޮވީ މިދިޔަ އަހަރުގެ ހައްޖަށް ދާން ހުށަހެޅި މީހުންގެ ތެރެއިން ކަމަށެވެ. އަދި މިދިޔަ އަހަރު އެ ކަންތައް އެ ކައުންސިލަށް ނުވީ ހައްޖަށް ދާ ކޯޓާ އިން ޖާގަ ހޯދަން ދަތިވެގެން ކަމަށް އޭނާ ވިދާޅުވި އެވެ.\nހައްޖުގެ ދަތުރަށް ދާން ހޮވުނު މީހާގެ ނަން އެރަށު ކައުންސިލްގެ ރައީސް ޝާން އިބްރާހިމް ދައްކާލައްވަނީ -- ފޮޓޯ: ހުސެއިން ވަހީދު/ މިހާރު\nމީގެ އިތުރުން ކުރިއަށް އޮތް ތަނުގައި އެ ރަށުގެ ދެ މީހަކު ކޮންމެ އަހަރަކު އުމްރާ އަށް ފޮނުވަން ނިންމާފައިވާ ކަމަށް އޭނާ ވިދާޅުވި އެވެ.\n"އުމްރާ އަށް މީހުން ފޮނުވުމުގައި ޖާގަ ހޯދަން ދަތިނުވާތީ އާއި ވަގުތުގެ ގޮތުން ދަތި ނުވުމުން އަޅުގަނޑުމެން ދެން މި ވިސްނަނީ ކޮންމެ އަހަރަކު ދެ މީހަކު ކައުންސިލްގެ ފަރާތުން އުމްރާ އަށް ފޮނުވަން،" ޝާން ވިދާޅުވި އެވެ.\nމިއީ ހިންމަފުށީގެ ރައްޔިތުންނަށް ހިދުމަތެއް ކޮށްދިނުމުގެ ނިޔަތުގައި އެ ރަށު ކައުންސިލުން ފެށި މަސައްކަތެކެވެ.\nހިންމަފުށީގައި ރޭ ބޭއްވި ޖަލްސާގައި ބައިވެރިވި ބައެއް މީހުން -- ފޮޓޯ: ހުސެއިން ވަހީދު/ މިހާރު\nމި އަހަރު ހައްޖުގެ ދަތުރަށް ހޮވުނު ރާފިއާ، 30، ބުނީ ގުރުއަތުން އޭނާގެ ނަން ހޮވުނީތީ އެކަމަށް ހެއްދެވި ފަރާތަށް ޝުކުރު އަދާކުރާ ކަމަށެވެ.\n"ގުރުއަތަށް ނަން ލީ އިރު ނޭނގެ ހޮވޭނެ ކަމެއް، އެކަމަކު އުންމީދެއް ދުލެއް ނުކޮށްލަން. ވަރަށް އުފާ ވެއްޖެ ހޮވުމުން،" ރާފިއާ ވިދާޅުވި އެވެ.\nމި އަހަރުގެ ހައްޖުގެ އަޅުކަން އަދާކުރަން ހޮވުނު ރާފިއާ އަށް އެއްވެސް ސަބަބަކާ ހުރެ ނުދެވިއްޖެ ނަމަ، އެ ފުރުސަތުގައި ދާނެ މީހަކު ވެސް ކައުންސިލުން ހޮވި އެވެ. އެއީ ހިންމަފުށީ ފަތިސްގެ މަރިޔަމް ނިޝާނާ އެވެ.\nހިންމަފުށީގައި ރޭ ބޭއްވި ޖަލްސާގައި ޑރ. އިބްރާހިމް ޒަކަރިއްޔާ މޫސާ ދީނީ ދަރުހެއް ހުށަހަޅައިދެއްވަނީ -- ފޮޓޯ: ހުސެއިން ވަހީދު/ މިހާރު\nމި ރަސްމިއްޔާތުގައި ކުރިއަށް އޮތް ރޯދަ މަހާ ގުޅިގެން ޑރ. އިބްރާހިމް ޒަކަރިއްޔާ މޫސާ ދީނީ ދަރުހެއް ވެސް ދެއްވި އެވެ. އޭނާގެ ދަރުހުގައި، އަންނަ ރޯދަ މަހު އަޅުކަން ކުރުމުގެ މުހިއްމު ކަމާއި އަދި މި އަހަރުގެ ތެރޭގައި ކުރެވިފައި ހުރި ކުށްތަކަށް ތައުބާ ވުމަށް އެދި ދުއާ ކުރުމުގެ މުހިއްމުކަމާ ގުޅޭ ގޮތުން ވާހަކަދެއްކެވި އެވެ.\nއިތުރު ލިޔުންތައް ހައްޖު ކ. ހިންމަފުށި ހިންމަފުށީ ކައުންސިލް އުމްރާ ރަމަޟާން 2019